
PÄÄKIRJOITUS 



GALLUPIN TULOKSET JA 
NIIDEN PERUSTA 


Toivo Flink 


Tämän lehden ilmestyttyä alkanut vuo- 
si on päässyt jo vauhtiin. Hyvää vointia, 
työn ja tekemisen iloa meille toivottaes- 
sani palaan vielä kerran Tasavallan presi- 
dentin Tarja Halosen viimeiseen uuden- 
vuodenpuheeseen. Jo sitä kuunnellessani 
panin merkille, että Tarja Halonen painot- 
ti siinä useita kertoja yhteisvastuun mer- 
kitystä. 

Hän muistutti, että Suomi on noussut 
köyhästä ja syrjäisestä maasta maailman 
kehittyneimpien ja vauraimpien kansa- 
kuntien joukkoon. Tasavallan president- 
ti tähdensi, että maan yhtenä menestyk- 
sen kulmakivenä on "Suomessa vallitseva 
tasa-arvokäsitys ja yhteisvastuullisuus”. 
Halosen mukaan luottamus tähän yhteis- 
vastuun voimaan on auttanut kansaam- 
me, siinä luvussa meitä, selviämään krii- 
siaikojen yli. Gallup julkaisi heinäkuussa 
2010 tutkimuksen, jonka mukaan maail- 
man onnellisimmat ihmiset asuvat Poh- 
joismaissa. Suomella oli siinä kunnioi- 
tettava toinen sija Tanskan jälkeen. Kun 
WIN-Gallup International julkisti vuoden 
2012 kynnyksellä maailmanlaajuisen ns. 
onnellisuusindeksin, Suomi sijoittui siinä 
kuudenneksi ohittaen Saksan, Islannin ja 
Tanskan. Tämän mukaan myös me olem- 


me tuoneet osuutemme Suomen onnelli- 
suusmäärään, joka Gallupin mukaan ei 
riipu varallisuusmäärästä. 

Palaan vielä Tarja Halosen näkemyk- 
siin. Hänen mielestään yhteisvastuulli- 
suus ei suinkaan ole lahjakkaiden yksi- 
löiden menestystä rajoittava taakka, joka 
haittaisi yhteiskunnan kehitystä. Halosen 
mielestä tällainen ajattelu on hiekalle ra- 
kentamista, koska yhteiskunta ei ole vain 
yksilöiden summa, "vaan sen vahvuus ja 
kehitys riippuu myös siitä sosiaalisesta 
pääomasta, joka koostuu ihmisten keski- 
näisestä luottamuksesta ja yhteistyöky- 
vystä”. 

Halonen muistutti meitä samalla vas- 
tuun, yhdenvertaisuuden ja oikeudenmu- 
kaisuuden merkityksestä, jotka voivat to- 
teutua vain suvaitsevassa yhteiskunnassa. 
Suvaitsevaisuus ei silti merkitse kaikkien 
tekojen hyväksymistä, hän painotti. Onko 
Suomi onnistunut näissä pyrkimyksis- 
sään? Vertailu virkistää, kun palautamme 
mieliimme tilanteen Venäjällä, josta val- 
taosa paluumuuttajista on Suomeen saa- 
punut. Venäjälle ei ole kuitenkaan syytä 
kääntää selkää. Mitä paremmin venäläi- 
nen yhteiskunta voi, sitä turvallisempi on 
myös meidän olla ja elää. [> 

Tunnustamalla erilaisuutemme on mei- 
dän muistettava myös meitä yhdistävät 
eettiset voimavarat. Taloudellinen kehitys 
on rakennettava kestävälle kulttuuriselle 
pohjalle. Jatkuvan muutoksen tilassa on 
pidettävä kiinni perusarvoista. Kaikessa 
yksinkertaisuudessaan perustana on tois- 
temme kunnioittaminen ja toisistamme 
huolehtiminen. Itse kukin voi katsoa pei- 
liin ja kysyä itseltään, mitä haluaa tehdä 
voidakseen paremmin. 

Arkistostani löytyi Tasavallan pre- 
sidentti Tarja Halosen puhe Euroopan 
kulttuuriseminaarissa ”Maahanmuutta- 
ja kahden kulttuurin välissä” Helsingis- 
sä 31.10.2000. Siitä ilmenee, että Halo- 
nen on ollut uuden vuoden puheessaan 
ilmaisemilla linjoilla jo presidenttiytensä 


alkutaipaleella. Meidän kaikkien arvos- 
tamamme suvaitsevaisuuden lisäksi Ha- 
lonen korosti jo silloin työn ja lähtömaas- 
ta hankitun osaamisen merkitystä, jota ei 
hänen mielestään saa mitätöidä. 

Halosen mielestä oikotietä hyviin et- 
nisiin suhteisiin ei ole olemassa. Lainaan 
tässä päätteeksi yhden pitkähkön lauseen, 
johon yhdyn ja toivon, että tämän luki- 
jatkin siihen yhtyvät. ”Tällä tiellä tarvi- 
taan viisaita päätöksentekijöitä, puoluei- 
ta ja niitä tukevia valistuneita äänestäjiä, 
hyvää hallintoa, valpasta ja oikeuden- 
mukaista mediaa, työelämän osapuolia, 
kansalaisjärjestöjä, osallistuvia etnisen 
vähemmistön järjestöjä, yhteisöjä ja ta- 
vallisia ihmisiä - meitä jokaista.” (f) 

P.S. Muistattehan äänestää! 


Hyvät Inkeriläisten viestin tilaajat. 


Tämän lehden välissä on perinteen mu- 
kaisesti tilillepanokortti lehtemme vuo- 
den 2012 tilausmaksun suorittamista var- 
ten. 

Tilaushinta on Suomeen ja Ruotsiin 
meneville lehdille 35 €, muihin maihin 
40 €.. Eräpäivä on merkitty maksukort- 
tiin. 

Muistattehan kirjoittaa viestikenttään 
lehden saajan nimen ja osoitteen. 

Tämä on erittäin tärkeää varsinkin siinä 
tapauksessa, jos maksatte jollekin toiselle 
henkilölle tilaamanne lehden. 


Mikäli ette halua tilauksenne jat- 
kuvan, pyydämme teitä ystävällises- 
ti ilmoittamaan siitä joko kirjeitse tai 
puhelimitse toimistoomme. Tällä toi- 
menpiteellä helpotatte tilaajarekiste- 
rimme ylläpitoa. 


Kiitos etukäteen. 

Suomen Inkeri-liitto ry 
Käpylänkuja 1 
00610 Helsnki 

puh. 045 26 1 2342 / Anni kk i Kelo 

INKERILÄISTEN KESÄPÄIVÄT 
LAHDESSA 2012 


Arvo Korkkinen 



Lahti on toiminut inkeriläisten juhlapaik- 
kana jo kymmenen kertaa vuodesta 1975 
alkaen, jolloin kerhomme perustettiin Ju- 
hani Jääskeläisen toimesta. Kerhomme 
jäsenmäärä on ollut keskimäärin 35 jä- 
sentä, koostuen alkuperäisistä inkeriläi- 
sistä sekä Inkerin ystävistä. 

Edellisten juhlien jälkeen totesimme, 
että nyt riittää osaltamme juhlien järjes- 
tely. Syynä oli lähinnä aktiiviväen ikään- 
tyminen. Mutta eipä ollut muillakaan seu- 
roilla voimia/halua jatkaa? Tilanne on 
hälyttävä. Nuorta paluumuuttajaa on tul- 
lut pilvin pimein, eikö heillä ole mitään 
tarvetta vaalia inkeriläisyyttään? Tästä 
kimpaantuneena päätimme ”vielä ker- 
ran” järjestää juhlat. 

Kesäpäivät ovat siis tänä vuonna Lah- 
dessa. Paikkana on Joutjärven kirkko ja 
ajankohtana 14. Päivä (lauantai) heinä- 
kuuta 2012. Kirkon tiloissa on käytös- 
sämme seurakuntasali, kahvila/ruokai- 
lutilat ja itse ki rkkotila alkaen kello 16. 
Myös siskonpetipaikkoja löytyy noin 50 
hengelle kirkon yhteydessä olevasta ur- 
heilutilasta. Normaalin kesäpäiväohjel- 
man lisäksi, järjestämme Inkeri-aiheisen 


näyttelyn sekä myymme arpoja. Ulko- 
puolisilla inkeriläisillä on mahdollisuus 
esitellä tapahtumassa kirjoja yms. tuot- 
teita. 

Tarkoitus on myös kokoontua Kahvi- 
saaressa perjantai-iltana ”puoli vallatto- 
maan” illanviettoon laulun, grillaamisen, 
iltanuotion ja saunomisen merkeissä. Ti- 
laisuus on pääasiassa lahtelaisille, mut- 
ta toivotamme myös pitempimatkalai- 
set tervetulleiksi. Kahvisaareen on myös 
mahdollisuus majoittua siskonpetiperi- 
aatteella. Kahvisaareen pääsee autoilla. 
Mu kk ulan leirialue on puolen kilometrin 
päässä ja siellä on vuokrattavana mökke- 
jä ja telttapaikkoja. 

Yhdistyksen taloudenhoitajana kannan 
huolta juhlien taloudesta, niinpä tulemme 
perimään päivien osanottajilta käsiohjel- 
masta noin viiden euron maksun. Mak- 
susta ovat vapautettuja vain päivien jär- 
jestelijät ja ohjelman suorittajat. ® 


Tervetuloa Lahteen 
Kesäpäivien järjestelytoimikunta 


Eero Rautajoki - hämäläinen ja 
inkeriläinen 

Reijo Rautajoki 


Isäni Eero Rautajoki oli perushämäläi- 
nen mies, sodan käynyt ja opettajaksi val- 
mistunut. Hänen vanhempansa sukujuuret 
olivat Hämeessä, vaikkakin muuta sukua 
oli ympäri Suomea: Helsingissä, Viipuris- 
sa, Porissa, Varkaudessa, Vaasassa. Eero 
kasvatettiin isänmaallisessa hengessä. 
Kommunistit olivat pahoja, Neuvostolii- 
ton kätyreitä, isänmaan pettureita. Sota- 
rintamalla isänmaan vapauden puolusta- 
minen syvensi hänen vakaumustaan. 

Vaikuttavia tarinoita 

Eero avioitui inkeriläisen Elsa Dub- 
belmanin kanssa sodan jälkeen vuonna 
1945. Elsa oli tullut Suomeen pari vuotta 
aikaisemmin inkeriläisten suuren muut- 
toaallon jälkivaiheessa. Inkeriläiseen nai- 
seen tutustuminen muutti Eeron elämän 
ja harrastusmaailman kertaheitolla. Inke- 
riläisiin tutustuminen ja Inkerin kansan 
kohtalon tutkiminen tulivat olemaan hä- 
nelle vuosikymmenten mittainen projek- 
ti, joka päättyi vasta luonnollisella taval- 
la vuonna 2006. 

Ensimmäiseksi Eero tutustui tietenkin 
vaimonsa sukulaisiin ja tuttaviin. Hän 
kuuli tarinoita Inkeristä. Ihmisten kohta- 
lot olivat kovia. Kolhoosien tulo maalais- 
kyliin, kulakkien ja pappien vainot, kirk- 
kojen sulkemiset, sukulaisten ja ystävien 
yölliset vangitsemiset, karkotukset ja ka- 
toamiset. Kaikki tämä vahvisti hänen kä- 

Lapsena kuulin yökaudet 
isän kirjoituskoneen 
naputusta. 


sitystään, että Neuvostoliitosta ei tullut 
mitään hyvää Suomelle eikä venäläisiin 
voinut luottaa. 

Remingtonin naputusta 

Eero ryhtyi haastattelemaan inkeriläi- 
siä. Pian hän liittyi Inkeriläisten yhdis- 
tykseen Tampereella ja toimi sen puheen- 
johtajana muutaman vuoden. Tätä kautta 
hän löysi mielenkiintoisia uusia tutta- 
vuuksia. Hän motivoi inkeriläisiä kirjoit- 
tamaan muistelmiaan. Moni kirjoittikin 
itse omat muisteluksensa ja luovutti ne 
isälleni käyttöön ja puhtaaksikirjoittamis- 
ta varten. 

Eero kirjoitti vanhalla Remington 
-merkkisellä kirjoituskoneella. Kaksi 
sormea oli toimiva järjestelmä. Enem- 
pään ei ollut tarvetta. Virhettä ei korjat- 
tu, vaan koko sivu meni uusiksi. Muis- 
tan, kuinka lapsena kuulin yökaudet isän 
kirjoituskoneen naputusta. Hän ei maltta- 
nut keskeyttää kirjoittamista jatkaakseen 
seuraavana päivänä, vaan halusi yleensä 
saada jutun valmiiksi kertaheitolla. Kun 
tietokone valloitti maailman, se ei kos- 
kaan löytänyt tietään Eeron työpöydälle. 

Mittava työ 

Eeron laati luetteloita Inkerin kylistä, 
murresanastosta selityksin varustettuna, 
sukunimistä ja niiden alkuperästä sekä 
vangituista, kadonneista ja ammutuis- 
ta ihmisistä. Muistelmia kertyi kymme- 
niä, myös toisten tekemien haastattelu- 
jen pohjalta. 

Vaimon sukujuuret sytyttivät Eero Rautajoessa palavan halun tutkia inkeriläisyyttä. 


Isäni jätti jälkeensä historian harras- 
tajaksi melko mittavan arkiston. Hän 
luovutti kirjoituksiaan eri puolille, mm. 
Tampereen yliopistoon, Valtionarkis- 
toon ja Kansanrunousarkistoon. Inkeri- 
läisten Viestiin hän kirjoitti juttuja mo- 
nen vuoden ajan. Eeron arkisto antaa 
yhä edelleen arvokasta tietoa inkeriläis- 
ten elämästä ja kohtaloista. 

Isäni harrastus ja sukuarkiston paperit 
ovat osaltaan olleet tärkeä motivaattori 
itselleni, kun ryhdyin tutkimaan sukum- 
me vaiheita ja selvittämään inkeriläisiä 


juuriani. Tietenkin myös äitini kerto- 
mukset Inkerin ajoilta ovat olleet toinen 
tärkeä tekijä. Näitä tarinoita sain kuulla 
lapsena moneen kertaan kotona ja kyläs- 
sä. Minulle on aiheen tuttuudesta huoli- 
matta avautunut aivan uusija mielenkiin- 
toinen maailma, johon entisenä historian 
opiskelijana olen voinut innolla syven- 
tyä. 

Hämäläinen isäni ei voinut muuttua 
inkeriläiseksi, mutta oli varmasti yhtä 
ylpeä läheisestä suhteestaan tähän kan- 
samme osaan kuin omista juuristaan. (J) 

ÄITIMME 

TYYNE LEHTOSEN 
MUISTOLLE 



Äitimme Tyyne Lehtonen os. Laitinen 

syntyi vuonna 1925 Pohjois-Inkerissä, 
Lempäälän seurakunnassa. Hän nukkui 
pois 16. 1 1.201 1 Raahen sairaalassa. 
Äidin suku oli siirtynyt 1600-luvulla Sa- 
vosta Inkerinmaalle. Laitiset viljelivät 
maata ja heillä oli myös karjaa. Inkeriläi- 
set olivat uskonnoltaan evankelis-luteri- 
laisia ja kir kk o sekä uskonto olivat heille 
hyvin vahva voiman antaja. 

Vuoden 1935 Stalinin vainoissa äidin 
perhe menetti kaksi kotia ja heidät pakko- 
siirrettiin Etelä- Venäjälle, Yaroslaviin. He 
palasivat varkain Länsi-Inkeriin ja joutui- 
vat muiden tavoin kolhoosiin töihin. 
Toinen maailmansota alkoi ja siviilivä- 
estö jäi kahden rintaman väliin. Sak- 
salaiset valloittivat kylän ja ottivat sen 
komentoonsa. Äitimmekin joutui työs- 
kentelemään 16-vuotiaana saksalaisten 
pakkotyöleirillä noin kaksi vuotta. Kuri 
oli kovaa ja työ raskasta. 

Vuoden 1943 syksyllä äitimme saapui 
muiden evakuoitujen inkeriläisen kanssa 
Suomeen. Suomi tarvitsi paljon työvoi- 
maa. He tulivat laivalla Turkuun, miinoi- 
tetun Suomenlahden yli. 

Oulun karanteenileiriltä äidin perhe siir- 
tyi Paavolan Rukkisperälle, Ojala-ni- 
miseen taloon, jota asuttivat Anton ja 
Lyydia Lehtonen perheineen. Rakkaus 
roihahti talon Urpo pojan ja Tyyne äitim- 
me välillä. Heidät vihittiin vuonna 1945 
ja he ostivat vuonna 1948 Revonlahdelta 
Pursila-nimisen maapaikan. 

Äidin työ oli raskasta maalaistalon työtä. 
Meitä lapsia syntyi kymmenen ja äitim- 


me huolehti kodin sekä navettatyöt, koska 
isämme teki päivisin traktoritöitä maalais- 
taloissa. 

Suuri suru kohtasi perhettämme kun isäm- 
me menehtyi sydänveritulppaan vuonna 
1965. 

Nuorin sisaruksista oli silloin 5-vuotias 
ja vanhin poika 19-vuotias, juuri armei- 
jaan menossa. 

Tomerasti äiti hoiti kodin asiat kuntoon 
vanhimman veljemme kanssa. Me nuo- 
remmat autoimme äitiä kodin töissä tai- 
tojemme mukaan. Sosiaalihuollon tarjo- 
uksen äiti kielsi jyrkästi. Elämämme oli 
niukkaa, mutta pärjäsimme. 

Äitimme oli temperamenttinen, paljon ai- 
kaansaava luonteeltaan. Hän hallitsi usei- 
ta vieraita kieliä, joista venäjä oli vahvin. 
Hän toimi usein tulkkina Neuvostoliiton 
matkoilla. 

Äidin harrastus oli runojen ja tarinoiden kir- 
joittaminen, joita julkaistiin useissa lehdis- 
sä. Hänen oma elämänkertakirjansa” Koh- 
talon lapsia” julkaistiin vuonna 1974. Hän 
kuului Maakuntakirjailijoiden liittoon, In- 
kerin liittoon ja maatalousnaisiin. Nuorem- 
pana äiti ja isä kuuluivat kirkkokuoroon. 
Tyyne Lehtoselle myönnettiin ansiomitali 
äitienpäivänä presidentinlinnassa, vuon- 
na 1990 ansiokkaasta perheen kasvatus- 
työstä. 

Äitimme kaipasi koko ikänsä Inkerin- 
maalle ja teimmekin sinne yhdessä usei- 
ta matkoja. 

Kiitollisina äitiä muistaen 
Tyyne Lehtosen lapset 

VUOHENI HELMINAUHA 

Taas liittynyt uusi helmi 
on vuotteni rihmahan 
ja hartain mielin auki 
lyön muistojen lippahan. 

Niin herkkä on lippahan lukko 
sen usein aukaisen 
ja helmien hohtavuutta 
yhä toisiinsa vertailen. 

Mikä kelmistä hohtavin, kaunein 
en tiedä mä ensinkään. 

Mitä niistä tarkastanenkin 
ihaniksi ne kaikki nään. 

Nuo vaaleat hohtavat helmet 
ne on aikoja lapsuuden 
ja niitä kun katson, ne saavat 
yhä uuden kirkkauden. 

Vaan entäs helmeni tummat 
ne on aikoja taistelujen 
pisaraisia kyynelten vuotten 
ja helmiä kärsimysten. 

Vaan niitä kun katson, niin yhä 
kauniimmiksi ne silmissä saan 
koetuksen kirkas kulta 
kas kelmistä heijastaa. 

Ovat kalliita helmeni kaikki 
en ainutta antaisi pois 
elo tyhjää minulla oisi 
jos helmiä näitä ei ois 
Minä aarteeni armahat kätken 
taas muistojen lippaaseen 
ja käteni yhteen liitän 
luon katseeni korkeuteen. 

Sinä tarhuri taitavin tunnet 
mitä taimesi tarvitsee 
Sinä tiedät ett” tuskien tuulet 
vain kasvoja karkaisee. 


Tyyne Lehtonen 

JOULUN KUVASATOA HYVINKÄÄLTÄ 


Hyvinkään Inkeri-kerhon joulujuhlaan saapui 68 osallistujaa. 




Kokouskutsu 

Suomen Inkeri-liitto ry:n kevätkokous 
pidetään maaliskuun 24. päivänä 2012 klo 14.00 

Karjalatalolla, Inkeri kodissa 
Käpylänkuja 1, 00610 Helsinki 

Kokouksessa käsitellään säännöissä kevätkokoukselle määrätyt asiat. 
Äänivaltuutettuja ovat jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet, 
jotka ovat suorittaneet jäsenmaksunsa. 

Hallitus 

KAMERA El OLE SÄILYTYSPAIKKA 


Riikka Mahlamiiki-Kaistinen 

Sain viime vuonna monta yhteydenottoa lu- 
kijoilta koskien pyydettyjä valokuvia. Mo- 
nelta lehden ensimmäisellä sivulla olevat ku- 
vavaateet ovat menneet vähän ohi. Eikä ihme. 
Ne, jotka ymmärtävät paljon kuvaamisesta, 
ovat yleensä ohjeineen vähän liian teknisiä. 

Näin ollen ajattelin kirjoittaa muutaman 
kuvausta koskevan neuvon. Olen itse ihan ta- 
vallinen sunnuntaiku vaaja, joten onnistunen 
välttämään tuon "teknisensanaston suon”. 

Pääsääntöisesti kehottaisin nykyisillä digi- 
kameroilla kuvaavia muistamaan seuraavan 
asian: Vaikka kameran muistikorttiin mahtuu 
jopa satoja kuvia, muistikortti pitäisi tyhjen- 
tää usein. Tiedän kokemuksesta, että moni 
säilyttää kamerallaan kuvia jopa vuosien 
takaisista tapahtumista: on syntymäpäivää, 
joulujuhlaa, kanttarellisatoa ja lapsenlap- 
sen rippijuhlia. Kameran näytöltä katsotta- 
essa, ja ehkä tietokoneen ruudullakin, kuvat 
näyttävät ihan kelpo otoksilta. Kuvan saate- 
tiedot kuitenkin paljastavat kuvan todellisen 
tason. Mitä enemmän kameran muistissa on 
poistamattomia kuvia, sitä heikommaksi ku- 
vat käyvät. 

Kärjistetysti asiaa voisi kuvata näin: jos 
kameralla otetaan yksi ainoa kuva, se on laa- 
dultaan todennäköisesti ihan huippuluokkaa. 
Kun otetaan kaksi kuvaa, kameran kuvakapa- 
siteetti jakautuu näille kahdelle kuvalle, jol- 
loin kumpikaan ei ole enää ihan yksinään ote- 
tun kuvan luokkaa. Taso ei sentään puolitu, 
mutta heikkenee kuitenkin. Sitä mukaa kun 
kuvamäärä kasvaa, myös laatu laskee. Kun 
"filmillä” sitten on satoja kuvia, taso on sen 
kaltainen, ettei kuvaa voi painaa terävästi leh- 
teen. Se muuttuu sumeaksi mössöksi, jossa 
ääriviivat katoavat ja hahmot muuttuvat tun- 
nistamattomiksi. 


Joskus lehteen tulevat ku- m M 
vat ovat sitä luokkaa, ettei g 
niitä voi paljon postimerkkiä 
suurempaa kokoon painaa. Toisinaan sekin 
on tietenkin ihan riittävästi, mutta isommat 
kuvat olisivat toki mukavampia. Ja kyllähän 
se harmittaa, kun kiva kuva ei saa kuvaushet- 
ken arvoista asemaa lehdestä. 

Siirtäkää siis kuvat pois kameralta ja tyh- 
jentäkää muisti. Jos kotona ei ole tietokonetta 
tai homma tuntuu muutoin hankalalta, voi ka- 
meran aina kyyditä valokuvaajalle ja pyytää 
myyjää "kehittämään” kameran kuvat pape- 
rikuviksi ja tyhjentämään muistikortin. Näitä 
kuvia voi lähettää edelleen lehteen ska.nna.a- 
malla tai lähettämällä kuvat minulle postit- 
se ska.nna.tta.va.ksi. Palautan kyllä kuvat niin 
toivottaessa. 

Toinen yleinen kompastuskivi koskee ku- 
vien lähettämistä sähköpostitse. Kuva saattaa 
olla ihan hyvätasoinen, mutta sitten lähettäjä 
muokkaa tai hyväksyy sähköpostiohjelmansa 
muuttaa kuva pienempään muotoon. Kuvia ei 
pitäisi muokata eli ns. pakata helposti ladatta- 
vampaan muotoon, koska silloin kuvataso las- 
kee. Sama ongelma on Intemettiin tehtävissä 
kuvakirjastoissa. Vaikka kuva näyttää hyväl- 
tä tietokonenäytöllä, se ei välttämättä ole sitä 
lehden sivulla. 

Kun siis nöyrästi pyydän, että lähettäisitte 
mahdollisimman hyvätasoisia kuvia, en viit- 
taa kuvien taiteellisiin laatuihin vaan yksin- 
omaan tähän painotekniikassa kaivattavaan 
kuvatasoon. Ja toki heikkolaatuisetkin kuvat 
otetaan vastaan. Parempi sekin kuin ei mi- 
tään. ® 



Viime kesän matkalla Norjaan kamera 
tallensi minut näin hienoissa maisemissa. 


Matkan varrelta - 

inkerinsuomalaisen muistelmia 


Reino Jaakkimainen 


ten 


Jatkoa 

/nkeriläiste 

kestissä il/2007 
aloitetuille 
mui s teimme 


Jälkihuomautuksia 


Nuoren elämäni aikana epäonneni oli elää 
kahden diktatuurin alla. Kumpikin käytti 
hyväkseen äärimmäistä kauhua, terroria. 
Ainostaan menetelmät olivat erilaiset. To- 
tuuden sisältämällä kuvaannollisuudella 
voi sanoa että yksi vangitsisi sinut yöllä ja 
ampuisi sinut salaa, naapurien peloissaan 
odotellen vuoroaan; toinen hirttäisi sinut 
julkisesti ja jättäisi sinut päiviksi roikku- 
maan muiden kauhuksi. 

Yksi salli ainoastaan yhden epäkäytän- 
nöllisen sosiopoliittisen käsitteen, mikä, 
kuulostaen hyvin moraaliselta, "proleta- 
riaatin diktatuurina” edisti ja tuki ihmis- 
luonteen pahimpia piirteitä. 

Toinen, edustaen rodullista ennakko- 
luuloa, missä, sen mittakaavassa, arjalai- 
sena rotuna saksalaiset, hallitsijakansana, 
olivat ylinnä, juutalaiset ali-ihmisinä sen 
pohjalla; järjestelmä jota muut maailman 
kansat eivät koskaan voisi hyväksyä. 

Itsekkäästi katsoen saksalaisten tulo toi 
meille etuja, joista yksi oli hyvin tärkeä mi- 
nulle. Minun kansallinen identiteettini tuli 
selväksi. Suomalaisena olo edellytti, että 
olisin ollut syntynyt Suomessa. Inkerin- 
suomalaisena olen Inkerissä syntynyt suo- 
malainen. Olen ylpeä siitä, eikä kukaan voi 
sitä kiistää tai käsittää väärin. Olen maantie- 
teellisesti myös inkeriläinen, mutten inke- 
rinsuomalaisena ole inkerinvirolainen, -vat- 
jalainen, -inkeroinen, -venäläinen, jne. 

Toinen tärkeä etu oli uskonnonvapa- 
us, mahdollisuus kuulla Jumalan sanaa. 
Ateistinen kommunistinen valtio kiel- 
si rangaistuksen uhalla kaiken uskonnol- 
lisen toiminnan. Ennen sitä luterilainen 


kirkko tunnollisine rohkeine pappeineen 
vaikutti, ei ainoastaan uskonnonasioihin, 
vaan myös suomalaisen kulttuurin edis- 
tämiseen Inkerissä. Suomalaiset, omalla 
kielellään, olivat paljon lukutaitoisempia 
kuin paikalliset venäläiset. 

Opin ja vieläkin muistan äitini hyräile- 
vän kiellettyjä hymnejä. Meillä oli kaunis 
perheraamattu pienen, pöytäliinan peittä- 
män pöydän päällä, minkä sisäsivulla oli 
sivunkokoinen kuva Martin Lutherista. 

Monet Inkerin kirkot - ne mitkä olivat 
vielä jäljellä - toimivatkin Suomen ja sin- 
ne aikaisemmin paenneiden inkerinsuo- 
malaisten avulla, saksalaisten tulon jäl- 
keen. Me olimme jo silloin Virossa. 

Suomen ollen, vaikkakin joskus vasta- 
hakoinen, saksalaisten liittolainen sodas- 
sa tuotti jonkun verran helpotusta inke- 
rinsuomalaisille. Aluksi saksalaiset eivät 
olleet tietoisia meistä ja pitivät meitä ve- 
näläisinä. Paikalliset tulkit venäläisinä ei- 
vät olleet erikoisen kiinnostuneita valista- 
maan saksalaisia tästä. Pikkuhiljaa tämä 
tieto levisi saksalaisten keskuudessa ja sii- 
tä tuli jotain hyötyä meikäläisille. Suurin 
hyöty tästä meidän perheellemme oli kai- 
keti mahdollisuus päästä pois sodan ja- 
loista ja se mitä tapahtui tämän jälkeen. 
(Emme tätä silloin vielä osanneet aavis- 
taa emmekä arvostaa.) 

Saksalaiskokemukseni perustuvat 
14-vuotiaan pojan elämyksiin epävakai- 
sessa tilanteessa, lähellä rintamaa. Olo- 
suhteista riippuen voi tietysti kokemus- 
kin olla toisenlainen. Tätä muistinpanoa 
tehdessäni vuosikymmenien jälkeen moni 

asia ihmetytti minua. En esimerk ik si aluk- 
si voinut uskoa, että olin Inkerissä saksa- 
laisaikana ainoastaan yhden vuoden. Se 
tuntui enemmän 2-3 vuodelta. (Samoin 
myöhempi Virossa olo.) 

Ennen junan Narva-joen ylittämistä 
katsoin taas maisemia ja mietin näenkö 
Inkeriäni, rakasta syntymämaatani enää 
koskaan. Jos tämä olisi viimeinen kerta, 
toivoin ja koin sen mitä näin jäävän py- 
syvästi sisimpääni. Maa, esivanhempieni 
hien, veren ja kyynelten kastelema, tulet 


aina olemaan osana minua. Jää hyvästi! 

Tulevaisuus, aina tuntematon, on epä- 
varmuuden peittämä erikoisesti sota-aika- 
na. Saapuessamme Viroon, tähän tunte- 
mattomaan maahan, emme tienneet mitä 
odottaa. Kiitollisina Luojalle, joka oli 
suojellut ja ohjaillut meitä tähän asti, toi- 
voimme ettei Hän hylkäisi meitä nytkään. 
Pian tulisimme huomaamaan, että meidän 
tulevaisuudenpelkomme oli oikeutettua. 
Hengissä pysymisen kamppailut eivät to- 
siaan olleet vielä ohi. <D 


Outisia Inkeristä 


Wladimir Kokko 



ULKOSUOMALAISPARLAMEN- 
TAARIKOT TARTOSSA 


Kerran vuodessa pidetään ulkosuomalais- 
parlamentin (usp:n) aluekokoukset maa- 
ilman eri puolilla. Tämän vuoden Itä-Eu- 
roopan aluekokous pidettiin Tartossa 3. 
joulukuuta usp:n varapuhemies Wladi- 
mir Kokon johdolla. Siinä oli edustettu 14 
usp:n sääntöjen ratifioinutta yhteisöä Viros- 
ta, Venäjältä ja Ruotsista. Asiantuntijaksi 
kokoukseen kutsuttiin myös tri Toivo Flink 
Suomesta, joka edusti myös Suomen Inke- 
ri-liittoa. 

Asialistassa oli kolme kohtaa: 1) inkeri- 
läisarkiston perustaminen, 2) mahdolliset 
aloitteet tulevaan usp:n varsinaiseen istun- 
toon, 3) suomalais-ugrilaisten kansojen 6. 
Maailman-kongressin järjestelyyn kuuluvat 
asiat. Toivo Flinkin esittämä ajatus inkeri- 
läisarkiston perustamisesta Suomen kan- 
sallisarkison yhteyteen sai aluekokouksen 
kannatusta. Osallistujien mielestä siitä voi 


Keskustelut jatkuivat kokouksen päätyttyäkin. 

muodostua sopiva aloite ulko-suomalaispar- 
lamentin varsinaiseen kokoukseen. Puhut- 
tiin muistakin aloite-ehdotuksista. Päätetiin, 
että ensi vuonna Unkarissa pidettävän suo- 
malais-ugrilaisten 6. maailmankongressin 
inkerinsuomalaisten delegaatioon valitaan 
6 edustajaa Venäjältä, 2 Virosta ja 2 Suo- 
mesta. Yksimieliseti hyväksyttiin, että Alek- 
santeri Kirjanen jatkaa liikkeen konsultaa- 
tiokomitean jäsenenä. 

Samana päivänä Inkeri-talossa oli myös 
Toivo Kabasen johtama Viron inkerin- 
suomalaisten liiton johtokunnan kokous. 
Pitkä kokouspäivä päättyi hauskoihin pik- 
kujoulujuhliin. [> 

Kuvaaja: Viljo Ostonen 





VIESTIJÖITÄ KOULUTETTIIN 
HELSINGISSÄ 


Inkerin kulttuuriseuran ja Pietarin Inke- 
rin Liiton yhteisenä hankkeena Inkerin- 
maalla koulutetaan viestijöitä eli ihmisiä, 
jotka pystyvät kirjoittamaan Inkenmaan 
suomalaisista tapahtumista. 6.-11. joulu- 
kuuta viisi koulutettavaa (L.-E. Aleksan- 
drova, O. Asikainen, O. Dyba, A. Jaakko- 
la ja L. Pilvinskaja) oli koulutusmatkalla 
Helsingissä. 

Koulutuksen ohjelmaan kuuluivat 
käynnit kulttuuriseuran toimistossa, Lä- 
hiradion studiossa, Päivälehden museos- 
sa, kansallisarkisossa ja venäjänkielisen 
Spektr-lehden toimituksessa. 

Koulutusmatkan aikana tutustuimme 
myös Suomen itsenäisyyspäivän juhlin- 
taan, yhdessä Pietari-seuran kanssa juh- 
littiin pikkujoulua Venäjän tiede- ja kult- 
tuurikeskuksessa, kävimme Karj alatalon 
joulumarkkinoilla ja olimme adventtisun- 
nuntaimesulla tuomiokirkossa. 


ALUEEN KANTAKANSOJEN 
4. KONFERENSSI 


Neljättä kertaa 14. joulukuuta kutsuttiin 
koolle vuotuinen suomalais-ugrilaisten 
kansojen problematiikalle omistettu Le- 
ningradin alueen konferenssi. Tällä kertaa 
sen järjestäjänä oli alueen kansalaiska- 
mari, jonka edustaja kansallisuusasiois- 
ta vastaavan lautakunnan puheenjohtaja 
Olga Konkova oli konferenssissa pääpu- 
hujana. Hänen mukaan Leningradin alue- 
hallitus on kehittänyt vuosille 2012-2014 
suomalais-ugrilaisten kansojen tukiohjel- 
man. Suunnitelmissa on erilaista koulu- 
tustoimintaa, sivistyttävän kirjallisuuden 
julkaiseminen, kansanjuhlien pitäminen. 

Konferenssi pidettiin Leningradin alu- 
een lainsäätävän kokouksen salissa. Mie- 
lenkiintoista, ettei enää puhuta ”etno- 
keskuksien” perustamisesta. Toksovan 


Rappulassa vuosi sitten avattu keskus 
kaatui sen johtajan vaihtoon ilman mer- 
kittäviä tuloksia. Neljän konferenssin ai- 
noa todellinen saavutus on vähälukuisen 
kantakansan statuksen myöntäminen vat- 
jalaisille. Muiden rinnalla Inkerin Liittoa 
konferenssissa edustivat puheenjohtaja 
Aleksanteri Kirjanen ja varapuheen-joh- 
taja Viljo Ostonen. 


JOULUJUHLAT HATSINAN 
PALATSIN EDESSÄ 


Joulupäivänä, kun monet inkerinsuoma- 
laiset olivat vielä kirkoissa, Hatsinan In- 
keri-Seura (pj Vladimir Jakovlev) piti 
isolla aukiolla Paavalin palatsin edessä 
joulujuhlien esittelyn. Tarkoitus oli tu- 
tustuttaa paikallisia venäläisiä suomalai- 
seen joulunviettoon. 

Aukiota koristeli pitkä joulukuusi, 
mökkikioskeista myytiin karkkia, pul- 
lia ja tietenkin glögiä, kaiuttimista soivat 
suomalaiset joululaulut. Yleisöä terveh- 
ti rovasti Pavel Krylov, joka myös lau- 
loi kanteleen säestyksellä. Tilaisuuden 
juontaja Wladimir Kokko huomasi, että 
tuskin aikaisemmin historiallinen palatsi 
sai kuulla niin paljon suomalaisia joulu- 
lauluja. Avustajansa Alla-tontun (sukuni- 
meltä Sadovnikovan) kanssa hän kertoi 
suomalaisista joulutavoista. Yhdessä Ta- 
lomerkit yhtyeen kanssa laulettiin jou- 
luvirsi, sen jälkeen Talomerkit pitivät 
lyhyen kansanmusiikkikonsertin. Alla- 
tonttu ja Talomerkit pystyivät tanssitta- 
maan yleisöä vähän. Tilaisuuden lopuksi 
saapui Joulupukki, joka kertoi itsestään 
ja hänen kiireisestä päivästä Skuoritsan 
seurakunnassa. Vaikka Joulupukki onkin 
Korvatunturilta syntyisin, mutta on asu- 
nut jo kauan Taaitsassa, paljasti juonta- 
ja lopussa. Slava Väisäsen esittämä Jou- 
lupukki tervehti yleisöä myös venäjäksi. 
Erityistä iloa toi lapsille poro, joka koko 
päivän ahkerasti kyyditti heitä. 

0APAHTUMAKALENTERI 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä 


Hyvinkään Inkeri-kerhon 
tapahtumia 

• Kevään ohjelman alustava suunnitelma: 
8.1. klo 14 Virpi Koivisto kertoo Va- 
silin saaren kirkon remontin valmistu- 
misesta ja seurakunnan edustajien mat- 
kasta sinne. 

• 5.2. klo 14 diakoni Päivi Lammela ker- 
too Ugandasta yhteisvastuukeräyksen 
ulkomaankohteesta, johon on tutustu- 
nut paikan päällä. 

• 4.3. klo 14 kevätkokous ja elokuva 
Katri Kukkosesta. Elokuvan on teh- 
nyt Räisälästä kotoisin oleva Aimo Ka- 
lenius. 

• 1.4. klo 14 Kirjasta "Kadonnutta In- 
keriä” tehty kuvakertomus. Kirjan on 
kerholaisemme Arvo Närhi lahjoitta- 
nut kerhollemme. 

• 6.5. klo 14 Kerhon aihe vielä avoin. 

Tiedustelut Irja Pelkonen, 
inkerikerho@gmail.com tai 
p. 040 550 5712 


Lahden seudun Inkeri-seuran 
tapahtumia 

Vuoden 2012 toiminta 

Kerhoillat joka kuukauden toinen 
maanantai. 

• 13.2. klo 15 Kerhoilta 

• 12.3. klo 15 Kevätkokous 

• 31.5. Kevätretki Putronniemi 

• 14.7. Inkeriläisten kesäjuhla 

• 13.8. klo 15 Kerhoilta 

• 10.9.klo 15. Kerhoilta 

• 8.10. klo 15 Syyskokous 

• 12.11. klo 15 Kerhoilta 

• 10.12. Joulu 

Kerhoillat ja kokoukset Lutherin kirkolla, 
osoitteessa Vuorikatu 37. 

Kerhoilloista ja kokouksista 
tiedusteluihin vastaa 
Malia Lahti, p. 0400 841 741 


Helsingin seudun Inkeri-seuran 
tapahtumia 

Anitta Iline anitta@inkeriseura.com tai 
p. 050 565 9805 

Työpajat järjestetään Karj alatalon Inkeri- 
kodissa (Käpylänkuja 1, Helsinki) 
Tiedustelut 

Toivo Tupin p. 040 578 3894 

LEVITÄ INKERI-TIETOA 


Saatavana Inkeriläisten Sivistyssäätiöstä: Annikki Kelo p. 045 2612 342 


Kirjallisuus 

Flink Toivo: Kotiin karkotettavaksi, 30,- 

Häkkinen Juho: Siihen maahan, 
jonka minä sinulle osoitan I - II, 15 ,- 

Kalevalaseuran vsk. 69-70: 

Maria Luukan laulut ja loitsut, 6,50,- 

Kuivanen Lilja (toim.): 

Inkerin vuotuisjuhlat, 10,- 

Krifors Lars: Oli onnistuttava, 15,- 

Nokkala Tapani: 

Paavo Räikkönen Inkerin mies, 25,- 

Ojala Ella: Ensimmäinen kevät, 16,- 
Pelastunut albumi, 22,- 
Pitkä kotimatka, 14,- 

Pelkonen Hannu: Voihan Venäjä, 25,- 

Pärnänen E.: Antti Kivekäs I - II, 9,- 

Ripatti Maria: Elämä yhden 
kortin varassa, 16,50 

Savolainen Aatu: Suomalainen 
sissisodassa, 15,- 

Savolainen Mikko: Inkerinmaa, 33,50 

Seppänen Heikki: Etelän tien 
kulkija - Vilho Helanen, 25,- 

Sihvo Jouko: Inkerin kansan 60 
kohtalonvuotta, 24,- 

Sihvo Jouko (toim): 

Inkerinsuomalaisten kohtalo, 20,- 

Störgren Aleksander: 

Mutkainen tie vapauteen, 10,- 

Suominen Hellin: 

Mooses Putron elämäkerta, 2,50 


Survo Arvo: Itku Inkerille, 17,- 

Sveriges ingermanländska riksförbund: 
Sverigeingermanländarnas historia, 24,- 

Tuukkanen Saimi 

Elämäni helminauha, 5,- 

Äänitykset 

Inkerikuoro (CD): Minä tyttö, 10,- 

Santtu Lauri (äänilevy single): 
Murrejuttuja, 2,50 

Survo Arvo (C-kasetti): 

Omal maali’, 2,- 

Kartat 

Mustonen: 

Inkerin kartta v. 1933, 12,- 

Randefeldt: 

Inkerin uusi kartta v. 1992, 10,- 

Randefeldt: 

Keski-lnkeri Kylä ja tiekartta 
v. 1993, 10,- 

Muut 

Inkerin pöytälippu (polyesteriä) + 
salko marmorijalustalla: 22,- 

Inkerin pöytälippu (polyesteriä): 17,- 

Adressi surunvalitteluun: 7,- 

Pakki Nikolai: 

Inkerin kylän lähihistoria taiteessa, 15,- 
Inkeri-keskuksesta ja numerosta 09-3499626 

Rautajoki Reijo: Vaietut 
s-postitse: reijo.rautajoki@gmail.com 
ja hyvin varustetuista kirjakaupoista 

PÄÄKIRJOITUS 


KYSYMYKSIÄ JA KEHOTUKSIA 

Toivo Flink 


Hyvät lukijat! 


Aurinko lämmittää jo, ja talven selkä on 
taittunut. Kevät on pääsemässä oikeuk- 
siinsa. Itselleni suurimpana ilona kaa- 
moksen jälkeen on auringon valo ja sen 
hellivä pienikin lämpö. Koko olemus vir- 
kistyy ja tekee mieli suunnitella, mitä sitä 
tekisi oikean kevään ja kesän tullessa. 

Tätä kirjoittaessa jäin miettimään aloit- 
teellisuuttamme. Toivoisin siihen eloa ja 
puhtia. Olen viimeisen kahden vuoden 
aikana esittänyt muutamia aloitteita. Toi- 
voisin, että ottaisitte kantaa niihin. Viime 
kädessä on kysymys lehtemme merkityk- 
sestä meille. 

Kenelle meille? Kyllä. Lehti elää vas- 
ta silloin, kun lukijat ottavat kantaa sii- 
nä esitettyihin näkemyksiin. Haluaisin 
tietää, mitä mieltä te olette lehden sano- 
masta laajemmin. 

Liittomme kevätkokous pidetään va- 
jaan kuukauden kuluttua. Mitä me yh- 
teisönä haluamme viestittää liiton tilasta 
ja tavoitteista itsellemme ja ympäristöl- 
lemme? Toivoisin, että niin moni meistä 
kuin suinkin tulisi kevätkokoukseemme 
Inkeri kotiin lauantaina, 24. maaliskuuta 
klo 14.00. 

Mielestäni meidän olisi syytä tavata 
useammin vaikkapa yhteisten tapahtu- 


mien merkeissä. Suomessa ja sen ulko- 
puolella on runsaasti kohteita, joihin me 
voisimme tutustua. Ne liittyvät inkerin- 
suomalaisten menneen ja nykyisen elä- 
män vaiheisiin. Otan esimerkin. 

Keskellä Helsinkiä sijaitsee Suoma- 
laisen Kirjallisuuden Seuran rakennus. 
Sen kansanrunousarkistosta löytyy val- 
tava määrä Inkerissä tallennettua kansan- 
runoutta. Miksi sitä on pidetty arvossa jo 
toista sata vuotta? Mikä merkitys sillä on 
ollut Suomen kansalliselle identiteetille? 
Onko kansanrunoudella enää mitään an- 
nettavaa tänä päivänä, kun meillä on tie- 
tokoneet, kännykät ja sähköinen media 
ylipäätään? 

Me voisimme vierailla SKS: ssä op- 
paanamme Suomen paras kansanruno- 
uden tuntija tohtori Senni Timonen? 
Tässä minulta yksi aloite. 

Hyvät ihmiset! Tehkää tekin aloittei- 
ta! Ottakaa kantaa! Vaihtakaa näkemyk- 
siä lehtemme palstoilla! Kirjoittakaa ly- 
hyesti ja nasevasti! Soittakaa tai laittakaa 
viesti! Pitäkää omat ja muittenkin mie- 
let virkeinä! 

Tuhat kertaa tuhat vuotta/mitään ei voi 
tehdä suotta, totesi Lauri Viita runossaan 
Luominen. 

INKERINSUOMALAISUUDEN 

NYKYTILASTA 

Viktor Husu 



Mielestäni nykytilannetta yleensä ei voi 
ymmärtää adekvaatisti ja tehdä siitä lin- 
jauksia tulevaisuudesta ilman selkeää kä- 
sitystä menneisyydestä. Inkerinsuomalai- 
suus ei ollut ainoastaan bolshevistisen/ 
kommunistisen käytännön kohteena, jon- 
ka ”Potemkinin kulisseihin” kuului vuo- 
den 1920 Tarton rauhansopimuksen lisä- 
pöytäkirja Inkerin kulttuuriautonomiasta. 
Se oli myös venäläisyyden käytännön 
kohteena (inorodtsien venäläistäminen). 
Näin ollen on syytä tutkia sekä venäläis- 
tä poliittista filosofiaa että kommunistis- 
ta poliittista filosofiaa kansallisuuskysy- 
myksen osalta. 

1800-luvun alkuneljänneksen venä- 
läisen poliittisen filosofian ehkä merkit- 
tävin teos oli dekabristi Pavel Pestelin 
nimellä oleva poliittinen ohjelma ”Russ- 
kaja pravda” (Venäläinen laki). Sen 16. 
pykälä on otsikoitu ”Vse plemena dolzh- 
ny slity byt' v odin narod” (Kaikki hei- 
mot täytyy sulauttaa yhdeksi kansaksi). 
Pykälän sisältö jatkuu näin: ”...pri vseh 
meroprijatijah vremennogo Verhovnogo 
pravlenija v otnoshenii k razlitshnym na- 
rodam i plemenam, Rossiju naseljajusht- 
shih, besprestanno dolzhno nepremennu- 
ju tscl' imet' v vidu, tshtoby sostavit' iz 
nih vseh tokko odin narod i vse razlitsh- 
nye ottenki v odnu obshtshuju massu slit' 


tak, tshoby obitateli tselogo prostranstva 
rossijskago gosudarstva vse byli russkie”. 
(Venäjää asuttavien kansoihin ja heimoi- 
hin kohdistuvien väliaikaisen Korkeim- 
man hallinnon toimenpiteiden ehdotto- 
mana ja keskeytymättömänä päämääränä 
tulee olla yhden kansan muodostaminen 
ja kaikkien erojen sulauttaminen yhtei- 
seksi massaksi niin, että koko Venäjän 
valtion alueella kaikki asukkaat olisivat 
venäläisiä.) 1) 

Myöhemmin sama postulaatti ilmes- 
tyi ihmeellisellä tavalla formulana vuon- 
na 1848 julkaistuun K. Marxin ja F. 
Engelsin "Kommunistisen puolueen ma- 
nifestiin”, jossa eri sanoin väitettiin, että 
proletariaatin valta tulee jouduttamaan 
kansojen kansallisten eroavuuksien ja 
vastakohtaisuuksien häviämistä. 2) 

Kommunistisesta manifestista puheen 
ollen NKP(b):n XV puoluekonferenssissa 
vuonna 1926 J.V. Stalin ilmoitti, että “val- 
lankumouksemme on jo toteuttanut yhdek- 
sän/kymmenes osaa tästä ohjelmasta”. 3) 

Vuonna 1961 oli julkaistu Neuvosto- 
liiton Kommunistisen puolueen kolmas 
puolueohjelma, jossa puolueen erääksi ta- 
voitteeksi oli kirjattu ”slijanie narodov” 
(kansojen sulauttaminen yhteen). Samal- 
la puolueohjelma lupasi, että kommunis- 
mi eli yltäkylläisyyden yhteiskunta toteu- 


4 


INKERILÄISTEN VIESTI 



tetaan Neuvostoliitossa jo vuonna 1980. 
Sanottakoon, että tätä kolmatta puolueoh- 
jelmaa laadittaessa Otto Wille Kuusinen 
vastusti kansojen sulauttamisen periaatet- 
ta. (Ks.: Timo Vihavainen. O.W. Kuusi- 
nen ja Neuvostoliiton ideologinen kihisi 
vuosina 1957-64. Suomalaisen Kirjalli- 
suuden Seura, Helsinki, 2003.) 

Mitä kaikkea kuului kansojen 
sulauttamiseen yhteen? 

Suuren terrorin aikana vuosina 1937-1938 
asialla olivat ns. ”dvoikat” eli kaksikot, 
jotka koostuivat NKVD:n ja syyttäjäjär- 
jestön edustajista ja jotka saattoivat esit- 
tää ihmisiä teloitettavaksi mielin määrin. 
(Ks.: Nikita Petrov, Mark Jansen. ”Sta- 
linskij pitomets” — Nikolai Jezhov (''Sta- 
linin kasvatti” — Nikolai Jezhov). ROS- 
SPEN, Moskva, 2008.) Aikaisempaan 
repressiokoneistoon kuului ns. "troikka” 
eli kolmikko, johon kuului myös puolue- 
järjestön edustaja päättämässä repressi- 
oista. Luvussa ” Jezhovin kuulustelut” 
tämä NKVD:n entinen päällikkö kertoo 
laitoksen mielivaltaisesta toiminnasta. 

Tämän terrorijärjestelmän tuloksena 
oli se, että Neuvosto-Karjalan kuudesta 
ammattikirjailijasta toisen maailman so- 
dan jälkeen ”kirjallisuusrintamalle” pa- 
lasi vain yksi: Tobias Huttari eli Lea 
Helo, eikä yhtäkään monikymmenpäises- 
tä harrastajakirjailijajoukosta. (Tilantees- 
ta muissa suomalais-ugrilaisissa tasaval- 
loissa ks.: Timo Vihavainen. Kadonneet 
vuosikymmenet: Mordvan, Udmurtian ja 
Komin kirjallisuuden kohtalosta 1930- ja 
1940-luvuilla. Helsinki, 1994.) Toisin sa- 
noen, kansallinen kulttuuri sai käynnistyä 
uudelleen lähes nolla-tasolta. 


1930-luvun pakkosiirroissa inkeriläi- 
siä joutui eri puolille Neuvostoliittoa ja 
erään kertomuksen mukaan karkotuspai- 
koissa inkeriläisten välisiä avioliittoja ei 
rekisteröity. 

Kotikieli venäjäksi. 

Stalinin kuoleman jälkeen vanhempa- 
ni saivat luvan muuttaa karkotuspaikas- 
ta Karjalaan, Matroosan kylään. 1960-lu- 
vun alussa koulun vanhempainkokouksen 
jälkeen äiti tuli vihaisena kotiin ja selvi- 
si, että kokouksessa suomen- ja karjalan- 
kielisten perheiden vanhempia kehotettiin 
voimakkaasti ryhtymään puhumaan las- 
tensa kanssa kotona venäjäksi, että nämä 
saisivat parempia arvolauseita koulussa. 
Mainittu käsky oli mitä ilmeisimmin yh- 
teydessä NKP:n kolmannen puolueohjel- 
man kohtaan kansojen sulauttamisesta ja 
sitä toteutettiin kautta maan. 

Näin vuonna 1971 Brezhnev saattoi 
julistaa, että Neuvostoliitossa oli luotu 
uusi historiallinen ihmisyhteisö — neu- 
vostokansa. Neuvostokarj alainen kirjaili- 
ja Ortjo Stepanov julkaisi vähän ennen 
kuolemaansa Karjalan sanomat (Neuvos- 
to-Karjala) -lehdessä laajan kirjoituksen, 
jolla on kuvaava otsikko: "Kansallisuus- 
kysymys Neuvostoliitossa on ratkaistu lo- 
pullisesti ja peruuttamattomasti.” 

Suomeen muuttaneiden kirjo. 

Huonoimmassa asemassa ovat ne, jot- 
ka joutuivat opettelemaan suomea en- 
nen muuttoa Suomeen lähes nolla-tasol- 
ta, mitä nyt mummoilta saattoivat kuulla 
jotakin suomeksi vuosikymmeniä sitten. 
Suomen työministeriön päätöksellä suo- 


I N K E R I L A I ST E N VIESTI 


5 



men kursseille otettiin vain sukujuuriltaan 
olevia puolisoita. Näin ollen kielitaidot- 
tomat ja sukupuolikypsyyden saavutta- 
neet paluumuuttajanuoret ovat näistäkin 
kaikkein heikoimmassa asemassa. Pienet 
lapset taas oppivat kieliä automaattisesti. 
Huono kielentaitoja työttömyys saattavat 
johtaa rikollisuuteen. 

Virtuaaliset inkeriläiset. Logiikan kan- 
nalta katsottuna on itsestään selvää, että 
Venäjän salaiset palvelut ovat soluttaneet 
tähän paluumuuttajajoukkoon omia ihmi- 
siä ja omia tarkoitusperiä varten. Virtu- 
aalisiksi inkeriläisiksi voi katsoa myös 
ne nuoret, jotka eivät sopeutuneet uusiin 
oloihin. 

Miten tästä eteenpäin? 

1. Kielileirejä inkeriläispaluumuuttajien 
nuorisolle 

2. Inkerin tutkimusta on lisättävä, jotta 
Inkeri-tietouden levittämistä voisi te- 
hostaa. On pyydettävä Suomen valtio- 
vallalta määrärahoja tähän tarkoituk- 
seen. Monumentaalinen teos vuodelta 
1991 "Inkeri” ei sisällä lukua Suomen 
ja Neuvostoliiton välisestä diplomaat- 
tisesta kriisistä vuonna 1931 Inkerin 
suomalaisten pakkosiirtojen vuoksi, 
joka perustui Tarton rauhansopimuk- 
sen lisäpöytäkirjaan Inkerin kulttuuri- 
autonomiasta. Tätä aihetta ei ole vielä 
tutkittu kunnolla. 

3. Restituutio eli omaisuuden palautta- 
minen Venäjällä. Lokakuun vallan- 
kumouksen jälkeen omaisuutensa 
menettäneet ja Länteen paenneet ve- 
näläiset saavat omaisuutensa takaisin. 
Tieto on peräisin Pietarin kaupungin 
hallituksen valtuuskunnalta, jonka 
tulkkina toimin tämän vieraillessa 


Tampereen Työväen keskusmuseossa 
joitakin vuosia sitten. Mielestäni In- 
keri-liittojen on syytä ottaa huolenai- 
heeksi inkeriläisten edut, jotka menet- 
tivät maansa pakkokollekti voinnin ja 
pakkosiirtojen aikana. 

Viitteet: 

1) Pestel’ P.l. Russkaia Pravda. Nakaz Vremen- 
nomu Verhovnomu Pravleniiu ( Venäläinen laki. 
Evästys Väliaikaiselle Korkeimmalle Hallinnol- 
le). KnigoizdateVstvo “ORION”, S. -Peterburg, 
1906, ss. 55-56. 

2) Karl Marx, Friedrich Engels. Kommunistisen 
puolueen manifesti. Kansankulttuuri Oy, Helsin- 
ki, 1971, s. 42. 

3) “Manifest kommunistitsheskoj partii”. Bolsha- 
ja Sovetskaja Entsiklopedija, Moskova, 1938, nide 
38, s. 36. 

FK Viktor Husu on historian jatko-opis- 
kelija Tampereen yliopistossa 
Sähköposti: viktor.husu@uta.fi ® 

Hyvät lehtemme lukijat ja 

Suomen Inkeri-liitto ry:n henkilöjäsenet 


Tämän lehden välissä on Suomen Inkeri- 
liitto ry: n vuoden 2012 jäsenmaksun tilil- 
lepanokortti niille, henkilöille, jotka halu- 
avat olla yhdistyksemme henkilöjäseniä. 
Henkilöjäsenen maksu on 12 €. 

Pyydämme teitä kirjoittamaan tilillepa- 
nokortin tiedonantoja osaan jäsenen ni- 
men ja osoitteen. Varsinkin silloin, jos 
maksatte jonkun toisen henkilön puoles- 
ta jäsenmaksun, on jäsenen nimi ja osoi- 
te erittäin tärkeä, jotta saamme pidettyä 
yhdistyslain mukaisen jäsenluettelomme 
ajan tasalla. 

Yhdistyslaki määrää, että jäsenistös- 
tä täytyy pitää jäsenluetteloa, jossa tulee 
olla jäsenen nimi ja kotipaikka. 

Ne henkilöt, joiden kotipaikkakunnalla 
ei ole omaa toimivaa jäsenjärjestöä sekä 


myös ne henkilöt, jotka oman jäsenjärjes- 
tönsä jäsenyyden lisäksi haluavat olla myös 
Suomen Inkeri-liitto ry:n suoria henkilöjä- 
seniä ja täten haluavat tukea yhdistyksem- 
me toimintaa, voivat liittyä jäseniksi. 

läsenellä on äänioikeus liiton kokouk- 
sissa ja täten mahdollisuus vaikuttaa lii- 
ton toimintaan. 

Jäseneksi voivat liittyä ne, jotka hy- 
väksyvät yhdistyksen säännöt ja tarkoi- 
tuksen. 

Jäsenet hyväksyy yhdistyksen hallitus. 

Liittoon voi kuulua myös kannattavana 
jäsenenä, jonka jäsenmaksu on 50 . Kan- 
nattavalla jäsenellä ei ole äänioikeutta. 

Jäseneksi pyrkivää henkilöä pyydäm- 
me ottamaan yhteyttä toimistonhoitaja 
Annikki Keloon puh. 045 2612 342. 



Uralilta Suomeen kotiutuneen Valtteri Lambergin teos Kevät siivittää inkeriläisten viestin lukijoita kohti 
lämpenevää ajanjaksoa. ( Valtteri Lambergista oli juttu Inkeriläisten viestin numerossa 4/2011) 

VIELÄKIN MUISTAN SOVAN 
JOKA HETKEN 


WIadimir Kokko 


Olen tutustunut Helmiin Jelovaan van- 
husten kielikurssilla Pyhän Marian kir- 
kossa. Opetan siellä suomea ja Helmi Je- 
lova käy ahkerasti joka tunnilla vaikka 
puhuukin sujuvaa inkerin murretta. Juuri 
murrekieli hävettää häntä jostakin syys- 
tä, vaikka kuinka yritän selittää, että inke- 
rinmurteemme on yhtä hyvä, kuin kaikki 
muut suomen murteet eikä tarvitse ujos- 
tella sen takia. 

- Meil Inkeris puhuttii ilman niitä 
okontshanija (päätteitä), tahon oppii kun- 
non kieltä, Hilma väittelee. 

Raskas sota-aika 

Helmi on omaa sukua on Himanen. Hän 
on syntynyt talonpojan perheeseen vuon- 
na 1931 Hietämäen Kemppilässä. Pietari 
Himasella oli 5 lasta (neljä tyttöä ja poi- 
ka). Työn tekemistä lapsille opetettiin jo 
lapsesta pitäen. Helmin ainoa isoveli Ju- 
hani meni armeijaan vuonna 1940 ja jou- 
tui sitten rintamalle. Hänestä ei kuultu 
mitään moneen vuoteen. 

Helmi sanoo, ettei ei unohda koskaan 
sota-aikaa. 

- Mie olen tult niin vanhaks, a vielä- 
kin muistan so van joka hetken, hän sanoo. 

Perheen isäntää ei kutsuttu Puna- 
armeijaan, sillä hän oli kesällä 1941 jo 

8 vuorokautta myö istutti 
siel kuopas ja rukoiltu 
koko ajan. 


monilapsisen perheen isä ja 44-vuo- 
tiaana. Elokuussa 1941 rintamalinja lä- 
hestyi Kemppilää ja asukkaat saivat ko- 
mennon evakkoon. Lehmä otettiin mu- 
kaan ja hevosella Himaset tulivat ”Suaril” 
(Pushkiniin). Sieltä piti jatkaa itään junal- 
la, mutta saksalaiset katkaisivat äkkiä ra- 
tayhteyden ja evakkoväelle sanottiin, että 
nyt saa mennä minne vaan. 

Himaset tulivat Strelnaan, jossa heillä 
oli sukulaisia. Tykistön pommitus oli niin 
kova, että suoja löytyi vain eräästä juok- 
suhaudasta, jonka päälle Pietari Himanen 
laittoi ratapölkkyjä. 

- 8 vuorokautta myö istutti siel kuopas 
ja rukoiltii koko ajan, muistelee Helmi. 

Kun saksalaiset miehittivät Strelnankin 
päästiin takaisin kotikylään. Saksalaiset 
laittoivat kai kk i myös lapset töihin kaiva- 
maan juoksuhautoja. Työstä saatiin vähän 
leipää, mutta Himasen pelastus oli oma 
lehmä. Mäen päältä sotilaat antoivat las- 
ten katsella isoilla kiikareilla Leningradia. 

- Osasin silloin saksaa hyvin, nykyään 
en jaksa sitä edes kuulla, kertoo Helmi. 

Evakkoon suomeen 

Elokuussa 1943 perhe lähti evakkomat- 
kaan toiseen suuntaan, Hatsinan ja Kloo- 
gan kautta Suomen Parikkalaan. Siellä 
Helmi ehti käydä vuoden koulua. Hän 
piti siitä kovasti. Koulupäivän alussa vei- 
sattiin aina virsi, opettaja oli mukava ja 
tunnit kivoja. Työtä ritti kaikille, mutta 
kylmässä läävässä isä palellutti jalkansa. 
Tämän takia hän ei kyennyt enää kävele- 
mään sodan jälkeen. 

Helmi Jelova. Kuva: MVladimir Kokko 


Joulun alla 1944 perhe saapui asumaan 
Novgorodin alueelle. Helmin äiti kirjoit- 
ti kyselyn Juhani poikansa kohtalosta. 
Virallisessa vastauksessa luki, että Ivan 
Himanen kaatui urhollisesti marraskuussa 
1941 Leningradin taistelussa. Tällä todis- 
tuksella perhe palasi Kemppilään jo loka- 
kuussa 1945 ja tuomioistunnon kautta sai 
oman talonkin takaisin. 

Sodan takia Helmi on saanut vain 
8 vuoden peruskoulun opetuksen. Hän oli 


töissä sovhoosissa ja sitten tehtaalla om- 
pelijana. Hän meni naimisiin ja synnyt- 
ti tytön, joka asuu nykyään ulkomailla 
Ukrainassa lämpimässä Odessassa. 
Helmi ei ole koskaan ajatellut muuttoa 
Suomeen. Hän on tyytyväinen kotioloi- 
hin ja sukulaisten läheisyyteen. Hän on 
todella sosiaalinen ihminen. Hän käy ah- 
keraan pienehkössä Hietämäen kirkossa 
Innalassa ja Pietarin Pyhässä Maijassa ja 
löytää niistä molemmista paljon ystäviä. 

POHJOIS - INKERIN 
POSTIMERKKI JULKAISUT 1920 


Heikki Kähäri 


Pohjois-Inkeri sijaitsee Karjalan kan- 
naksella Pietarin pohjoispuolella vuoden 
1940 Suomen rajalle asti. Se on osa Inke- 
riä, joka alueellisesti ympäröi Pietaria. In- 
keri liitettiin Ruotsiin 1617. Alueella asui 
suomensukuista väestöä, jota tuli sinne 
lisää 1600-luvulla. Tsaari Pietari Suuri 
valloitti alueen ja liitti sen Venäjään 1721. 

Vuoden 1917 vallankumouksen ja en- 
simmäisen maailmansodan jälkeen oli 
elämä uudessa Venäjän sosialistisessa 
neuvostotasavallassa kaoottista. 1918 In- 
kerin edustajat ottivat yhteyttä Suomen 
hallitukseen pyytäen apua alueen itse- 
näistymisessä tai mahdollisesti saatavan 
autonomian luomisessa. Venäjän bolshe- 
vikkihallinnon toimien seurauksena Suo- 
meen tuli tuhansia pakolaisia 1919 ja he 
perustivat Pohjois-Inkerin vapaajoukot. 
Joukot, jotka organisoitiin rykmentik- 
si, suorittivat kaksi hyökkäystä venäläi- 
siä vastaan Kirjasalon eteläpuolella 1919. 
Niiden tuloksena syntyi Kirjasalon rinta- 
malinja. 

Heinäkuusta 1919 Tarton rauhaan 1920 
Kirjasalon alue oli sotilaallisesti eristetty 
Venäjästä ja sitä miehitti sekä hallinnoi 
Pohjois-Inkerin rykmentti/erikoispataljoo- 
na. Venäjän ja Suomen välisen aselevon 
jälkeen 15.8.1920 piti Suomi aluetta rau- 
hanneuvottelujen panttina. Tarton rauhan- 
sopimuksen mukaisesti erikoispataljoona 
lähti Kirjasalosta 5.12.1920 ja seuraavana 
päivänä alue luovutettiin Venäjälle. 


Pohjois-Inkerin hoitokunta perustet- 
tiin neuvottelemaan Suomen hallituk- 
sen kanssa ja pitämään huolta sekä tu- 
kemaan Suomeen paenneita noin 10.000 
pakolaista. Lisäksi tehtävänä oli huolehtia 
rykmentin hallinnosta. Rykmentistä muo- 
dostettiin myöhemmin erikoispataljoona, 
joka miehitti Kirjasalon aluetta ja suoritti 
rajavartiointi tehtäviä Suomen hallituksen 
kanssa tehdyn sopimuksen mukaan. Kir- 
jasalon alueella toimi kunnanvaltuustoja 
koulu, siellä ei kuitenkaan ollut kauppoja 

Postihallinnon synty 

Talvella 1919-1920 itsenäisyys näyt- 
ti mahdolliselta ja siksi everstiluutnantti 
Elfvengrenin ehdotuksen mukaisesti pe- 
rustettiin postihallinto. Tämä oli välttä- 
mätöntä, sillä pääsy Kirjasalon alueelle 
oli erittäin rajoitettua ja alueen asukkai- 
den yhteydenpito muuhun maailmaan oli 
kirjepostin varassa. 

Suomen kulkulaitosten ja yleisten töi- 
den ministeriö hyväksyi postiyhteyden 
luotavaksi Suomen kanssa ja Suomen 
kautta muihin maihin. Tämän perusteella 
päätettiin julkaista postimerkkejä, joiden 
arvo olisi Suomen rahassa ja jotka vas- 
tasivat Suomen postitaksoja. Merkit tuli- 
vat myyntiin 21.3.1920 ja niiden viimei- 
nen käyttöpäivä oli lauantaina 4. 12. 1920. 
Merkeillä olivat samat postimaksuarvot 
kuin tuolloin Suomessa. 

Hoitokunta järjesti merkkien suunnit- 
telun ja julkaisi kaksi sarjaa merkkejä. Ne 
painettiin hoitokunnan edustajien läsnäol- 
lessa Wiipurin Kirja- ja Kivipaino Oy.ssä, 
joka ei ollut mitenkään erikoistunut tur- 
vapainantaan. Painamiseen ei osallistunut 
alan asiantuntijoita ja painotyö tehtiin kii- 
reessä. Kaikki painomakulatuuri annettiin 
hoitokunnalle ja/tai sen edustajille, mikä 
näkyy siinä, että se tuli markkinoille hoi- 
tokunnan kontrollin ulkopuolella. 

Rajan läheisyyden vuoksi ei voitu ava- 
ta suunniteltua kolmea postitoimistoa, 
vaan ainoastaan Kujasalon posti. Se si- 
jaitsi Raudussa, sen rautatieasema-alueen 
parakissa N II, joka oli vuokrattu VR:ltä 
hoitokunnan käyttöön. Lähetti toi postin 
Kirjasalon alueelta Kirjasalon postiin, 
missä siihen lisättiin merkit ja toimitettiin 
edelleen Suomen postitoimistoon Rau- 
dun asemalla. Pääosa postista oli osoitet- 
tu Suomeen, mutta tunnetaan myös ulko- 
maille menneitä lähetyksiä. 


Merkkien ensimmäinen julkaisu 

Ensimmäiset merkit suunni tteli luutnant- 
ti Franz Kamara (aiemmin Lindstedt). 
Merkkimalli perustuu silloisiin suomalai- 
siin ns. Saarisen-mallin merkkeihin sil- 
lä poikkeuksella, että merkkikuvan lei- 
jonan tilalle sijoitettiin Inkerin vaakuna. 
Varhaisin Inkerin vaakuna löytyy suo- 
malaisesta Raamatusta vuodelta 1642. 
Ensimmäiseen julkaisuun kuuluu neljä 
penniarvoista (5, 10, 25 ja 50 penniä) ja 
kolme mar kk a -arvoista (1, 5 ja 10 mark- 
kaa) merkkiä, aivan kuten Suomessakin 
vastaavaan aikaan. 

Nämä merkit tulivat myyntiin 
2 1 . 3 . 1 920, j a olivat käypiä 4 . 1 2 . 1 920 asti , 
poikkeuksena 10 ja 50 pennin merkit, joi- 
den käypäisyysaika päättyi 10.8.1920 
postitoimiston hoitajan Yrjö Kiisselin 
Kirjasalon Sanomissa 7.8.1920 julkai- 
seman ilmoituksen mukaan. Siitä huo- 
limatta näitäkin merkkejä saattaa tavata 
myöhäisemmilläkin lähetyksillä. Merkit [> 

näyttävät saavuttaneen huomattavan suo- 
sion, etenkin keräilijöiden keskuudessa 
kuten oli tavallista jo siihen aikaan. On 
huomattava, että sekä hoitokunta että ryk- 
mentti/erikoispataljoona käyttiväy myös 
näitä merkkejä omaan kirjeenvaihtoonsa, 
samoinkuin yleisö. Yleensä arvioidaan, 
että päivittäinen postimäärä oli noin 50 - 
70 yleisön lähettämään kirjettä. 

Keräilijöiden osoittamasta kiinnostuk- 
sesta kertoo hoitokunnan laaja kirjeen- 
vaihto keräilijöiden kanssa, sekä näiltä 
tulleet lukuisat tiedustelut ja ostotilauk- 
set. Tästä kiinnostuksesta on osoitukse- 
na se, että jo 8.4.1920 mennessä oli tä- 
män ensimmäisen julkaisun 5 (painos 
4300 kpl) ja 10 (painos 2100 kpl) mar- 
kan merkit myyty loppuun. Nämä mer- 
kit ovat käytännössä menneet kerälijöille, 
sillä senaikaisten postitaksojen mukaan 
nämä merkit oli ensisijaisesti tarkoitettu 
pakettipostia varten, eikä sellaisia aitoja 
käyttöjä tunneta. 5 ja 10 markan merkke- 
jä esiintyy kyllä ylifrankeeratuilla keräili - 
jäkirjeillä. Keräilijäostoja tukee myös se, 
että näitä merkkejä on jatkuvasti saatavil- 
la filateelisilla markkinoilla, sekä leimat- 
tuna, että leimaamattomina. Kummasta- 
kaan merkistä ei tunneta nykyään yhtään 
kokonaista 100 merkin ar kk ia. 5 markan 
merkistä ei tunneta edes merkittäviä ryh- 
miä, 10 markan merkistä tunnetaan vain 
yksi 20 merkin ryhmä. 1 markan mer kk i - 
kään ei ole kovin yleinen, mutta sellaisen 
merkin kokoarkki on olemassa. 

Näillä merkeillä lähetettyjä postilä- 
hetyksiä on olemassa kohtuullinen mää- 
rä, mutta laajasta keräilijäkiinnostuksesta 
johtuen useimmat ovat ns ylifrankeerat- 
tuja eli niillä on merkkejä enemmän kuin 
postitaksa vaatisi. Sen lisäksi on tietysti 
luonnollista tarvepostia, joskin se on har- 
vinasempaa. Tarvepostin lähettäjinä tär- 


keimmät ryhmät ovat hoitokunta ja ryk- 
mentti, jolla ei ollut vapaakirjeoikeutta tai 
omaa kenttäpostia. 

Oman erikoisen maininnan ansaitsevat 
ne lähetykset, jotka on lähetetty Suomeen 
"ulkomaille” ulkomaan postitaksan mu- 
kaisesti. Kirjasalon aluehan ei ollut Suo- 
men valtionrajojen sisäpuolella. Sen- 
aikaisen Kansainvälisen Postiunionin 
(UPU) ulkomaantaksaisten lähetysten 
postimaksut poikkesivat Suomen omas- 
ta postitaksasta, jota oli tarkoitus noudat- 
taa myös Kujasalosta lähteviin postilähe- 
tyksiin. Näin ollen esiintyy kahdenlaista 
postilähetysten hinnoittelua. Tätä UPU:n 
hinnoittelua esiintyy yksityisten lähetyk- 
sissä, hoitokunta ja rykmentti noudattivat 
Suomen postitaksaa. Mainittakoon, että 
merkit olivat käypiä vain Kirjasalon pos- 
titoimiston leimaamina ja edelleen Suo- 
men postille luovutettuina edelleen kul- 
jetettavaksi. Tavataan myös lähetyksiä, 
jotka eivät ole Kirjasalon leimaamia ja 
joista Suomen posti on perinyt tai pyrki- 
nyt perimään jälkikäteen postimaksun, eli 
ns T-leimattuja lähetyksiä. 

Toinen julkaisu 

Kuten jo mainitsin, niin ensimmäisen jul- 
kaisun korkeat markka-arvot, 5 ja 10 mk, 
oli myyty loppuun jo huhtikuun alkupuo- 
lella, vain runsat kaksi viikkoa niiden il- 
mestymisen jälkeen. Hoitokunnan oli siis 
taipeen harkita uutta merkkisarjaa. 

Tällä kerää tehtiin historiaa, sillä nyt 
tilattiin kivipainaja Gustaf Niemeierin 
suunnittelemia uusia isokokoisia kaksivä- 
risiä kuvamerkkejä. Kuvat olivat merkki- 
en keskuskuviot. Merkit olivat seuraavat: 

10 penniä Inkerin vaakuna, 30 penniä sa- 
donkorjaaja, 50 penniä kyntäjä, 80 pen- 
niä lypsäjä, 1 markka perunannostajat, t> 

Pohjois-lnkeri I sarja 5 - 50 p hienot nelilöt. 



Pohjois-Inkeri II sarja. 



Pohjois-lnkeri II sarja 1 mk nelilö hammaste- 
erikoisuus. 

Pohjois -Inkeri I malli lisäpainamalla, 5 p, 10 p, 25 p, 10 mk. 


5 markkaa palava kirkko (erään lähteen 
mukaan kyseessä olisi Toksovan kirkko), 
10 mar kk aa kanteleen soittajat. Esimer- 
kiksi Suomessa ei ollut tähän mennesä 
julkaistu kuvamerkkejä. Tähän julkaisuun 
liittyy Pohjois-Inkerin merkkien erityinen 
filateelinen erikoisuus: 10 maikan merk- 
kiä on painettu yksi arkki (100 kpl), jossa 
keskuskuvio on ylösalaisin! Tarkoituksel- 
la vai vahingossa? Painatustyön suoritti 
jälleen Wiipurin Kirja- ja Kivipaino Oy. 

Toisen julkaisun käyttöönottopäiväs- 
tä ei ole mitään virallista päätöstä, kuten 
ei ensimmäisen julkaisunkaan merkeistä. 
Varhaisin tunnettu päiväys on 10.8. 1920, 
mikä on vahvistettu myös asianomaisen 
lähetyksen tuloleimalla. Tällä lähetyksel- 
lä on koko sarja 7 merkkiä. 

Tämän sarjan käyttö kesti sitten 
4.12.1920 asti mukaanlukien ensimmäi- 
sen julkaisun muut arvot paitsi mainitus 
10 ja 50 pennin merkit. Näyttää kuiten- 
kin siltä, että 10.8. jälkeen ei juurikaan 
myyty enää postaaliseen käyttöön ensim- 
mäisen julkaisun käypiä merkkejä, keräi- 
lijöille kuitenkin. 

Merkkejä on käytetty vastaavalla taval- 
la kuin ensimmäisenkin julkaisun merk- 
kejä. Erityisesti voi mainita sen, että oi- 
keasti ulkomaille lähteneitä kirjeitä on 
ehkä hieman enemmän kuin ensimmäi- 


sellä julkaisulla lähetettyjä. Yksi kysymys 
on ollut jatkuvasti esillä: saattoiko Poh- 
jois-Inkerin merkeillä lähettää kirjeitä ul- 
komaille? Täysin yksiselitteistä vastausta 
ei ole. Pohjois-Inkerin hoitokunta ei eh- 
tinyt anoa Kansainvälisen Postiunionin 
jäsenyyttä. Toisalta Hoitokunta ilmoit- 
ti ja vahvisti Suomen Kulkulaitosten- ja 
yleisten töiden ministeriölle noudattavan- 
sa kansainvälistä postisopimusta ja tämän 
perusteella sai anomansa postiyhteyden 
Suomen kanssa. Näin syntyi de facto ti- 
lanne, että Kirjasalosta Suomen kautta 
ulkomaille osoitetut lähetykset päätyivät 
ilman postimaksun jälkiperintää osoite- 
maihinsa Eurooppaan ja jopa USA:han 
asti. Näitä lähetyksiä tunnetaan ehkä 20- 
30 kpl. Vastaavasti hoiti Eesti itsenäisty- 
misensä jälkeen 1919 postiyhteytensä ul- 
komaille Suomen kautta ennenkuin pääsi 
UPU:n jäseneksi. 

Mainittakoon, että tämän toisen jul- 
kaisun merkit tulivat myös väärentäjien 
kohteiksi. 

Entä sitten 

Kun Kirjasalon alue luovutettiin Neuvos- 
to-Venäjälle 6.12.1920, niin Kirjasalon 
postitoimisto lakkautettiin. Merkkien, 
sekä ensimmäisen että toisen julkai- 

sun, viimeinen käyttöpäivä oli lauantai 
4.12.1920. Hoitokunnalle jäi huomatta- 
va varasto kummankin julkaisun merkke- 
jä, nimellisarvoltaan runsaan 800.000 sil- 
loisen markan arvosta. 

Aluksi Hoitokunta ilmoitti myös ke- 
räilijöille, ettei merkkejä myydä enää. 
Tässä asiassa kuitenkin pyörrettiin pää- 
tös ja merkkejä alettiin jälleen myydä 
keräilijöille nimellisarvostaan. Tämä 
toiminta jatkui 1920-luvun alkupuolel- 
le. Tämän jälkeen Hoitokunta kävi neu- 
votteluja eräiden postimerkkikauppiaiden 
kanssa loppuerien kaupoista ja ilmeises- 
ti ensimmäisen julkaisun merkit myy- 
tiin 1920-luvun puolivälissä eräälle pos- 
timerkkikauppiaalle. Nämä olivat kaikki 
julkaisun penniarvoisia merkkejä, joita 
oli jäljellä kutakin lajia useita kymmeniä 
tuhansia kappaleita. 

Toisen julkaisun jäljellä olevat merkit 
myytiin lehtori Juho Koivistoiselle, joka 
lunasti merkit maksamalla Kansallis-Osa- 
ke-Pankille hoitokunnan lainan ja maksa- 
malla loput erikseen. Tämä kauppa tehtiin 
vuonna 1922. Tämän kaupan yhteydessä 
Koivistoinen sai myös Kirjasalon posti- 
toimiston leimasimen, joka sittemmin oli 
lainassa myös USA:ssa ja palautui sieltä 
vasta kesällä 1925 Suomeen. Missä lei- 
masin nykyisin on, ei ole tiedossa. Osan 
saamastaan merkkierästä Koivistoinen 
myi Yrjänä Lähteenkorvalle. 

Tätä ennen oli Hoitokunnan toimesta 
1921 tehty osasta toisen julkaisun merk- 
kejä kirjeensulkijamerkkejä tekemällä 
niihin päällepainama "Inkerin hyväksi”. 
Näitä merkkejä tehtiin penniarvoisista 
merkeistä 5000 kpk kutakin penniarvoa 
ja 2000 kpl kutakin mar kk a -arvoa ja nii- 
den myyntihinta vastasi merkin nimellis- 
arvoa. Näitä merkkejä oli Hoitokunnan 
hallussa vielä 1929, jolloin niitä päätet- 
tiin myydä hintaan 50 penniä/kpl! 


Kiinnostukseni näihin 
merkkeihin 

Kiinnostuin postimerkkeilystä kouluvuo- 
sien jälkeen uudelleen 1970-luvun alku- 
puolella. Jutellessani merkeistä yleensä 
silloin muutaman vuoden ikäisen poi- 
kani kanssa, hän otti esille Pohjois-In- 
kerin merkit ja ehdotti, että keräisimme 
niitä, koska "ukkikin on sieltä kotoi- 
sin”. Näin alkoi taival näiden merkki- 
en kanssa. Se on ollut mielenkiintoinen. 
Oman lisänsä tähän antaa se, että isoisäni 
David Kähäri oli rykmentin/erikoispatal- 
joonan esikunnan kirjurialiupseeri. Vali- 
tettavasti en koskaan ehtinyt häneltä saada 
tietoja näistä asioista ennen hänen kuole- 
maansa. Näin tähän teemaan liittyy hen- 
kilökohtainenkin suhde. Jotkin hallussa- 
ni olevista rykmentin/erikoispataljoonan 
lähetyksistä voivat olla hänen tekemiään? 

Olen edelleen kiinnostunut saamaan 
tietoja näiden merkkien käytöstä sekä et- 
sin koko ajan näillä merkeillä frankee- 
rattuja kirjelähetyksiä tai postikortteja 
tai mitä tahansa muuta materiaalia aihee- 
seen liittyen. Mikäli lukijoilla on tällais- 
ta materiaalia, niin olen kiinnostunut niitä 
hankkimaan tai lainaamaan tutkimustar- 
koituksiani varten. 

Yhteystietoni ovat: Heikki Kähäri, 
31, rue du Scheid, L-6996 Hostert, Lu- 
xembourg; puh + 352 34 90 43 tai + 352 
621 15 29 71; sähköposti: hkahari@pt.lu. 
Olen usein Suomessa, joten voin myös 
käydä paikan päällä katsomassa kohtei- 
ta, mikäli se tuntuu paremmalta. ® 

IN MEMORIAM - JUSSI JANIS 


Inkeri Peterson 

Kommolan kylässä Venjoen seurakunnas- 
sa Jäniksen perheeseen syntyi kesäkuun 
1. 1926 poikalapsi, joka tunnettiin sittem- 
min Jussina. Todennäköisesti hänet kas- 
tettiin Juhoksi mutta Inkerinmaalla oli ta- 
vallista käyttää nimestä tuttavallisempaa 
muotoa. Yleisestä Juho-nimestä oli ole- 
massa koko joukko muunnoksia. 

Jussi oli koko ikänsä melkoinen kep- 
postelija. Hänellä oli tapana kertoa itse 
lapsuudestaan ja yhdistää naureskellen 
yksiä tarinoita toisiin puheessaan. Kylän 
tädit katsoivat usein huolissaan hänen 
peräänsä. Loukattuaan jalkansa viikat- 
teeseen ja kulkiessaan hankalasti itseteh- 
dyillä kainalosauvoilla, yksi naisista to- 
tesi huojentuneena: ”Nyt hän ei ainakaan 
voi saada aikaan niin paljon harmia kuin 
tavallisesti.” 

Jussin koulunkäynnin aikana suomi 
kiellettiin koulukielenä vuonna 1937. 
Suomea ei saanut puhua edes välitun- 
neilla. Viidennellä luokalla Jussi meni 
kouluun naapurikylään, mutta satutettu- 
aan itsensä hän joutui lopettamaan vuo- 
den lopussa koulunkäynnin. Vähän aikaa 
tämän jälkeen hän aloitti työt kolhoosissa. 

Talvisota tuli ja monta seutulaista kut- 
suttiin Otto Ville Kuusisen armeijaan, 
jonka ajateltiin astelevan voittoparaatina 
Helsinkiin. Niin yksinkertaista se ei kui- 
tenkaan ollut, mutta jatkosodassa Suomi 
ponnisteli Neuvostoliittoa vastaan yhdes- 
sä Saksan kanssa ja hyökkäsi Venäjälle 
keskikesän aikoihin vuonna 1941 ja mie- 
hitti Saksan kanssa länsi- ja Etelä-Inkerin. 
Kahden vaiherikkaan vuoden jälkeen Jus- 
sin perhe evakuoitiin Suomeen, jossa Jus- 
si työskenteli renkinä jonkin aikaa, mutta 
meni sitten töihin ampumatarviketehtaalle. 

Rauhan jälkeen syyskuussa 1944 alkoi 



Jussi Jänis Tuutarin kesäjuhlilla vuonna 1991 


kuitenkin tuntua epävarmalta jäädä Suo- 
meen, sillä Neuvostoliitto vaati kansalai- 
siaan palaamaan. Tammikuun 30. 1947 
perhe muutti Torniojoen tuolle puolen 
Ruotsiin ja jo heti muutaman kuukau- 
den jälkeen Jussi sai töitä kangastehtaas- 
sa. Hän muutti Boräs:iin, jossa hän ryhtyi 
heti toimimaan aktiivisesti suomenkieli- 
sen seurakunnan piirissä. Hän perusti 
kirkkoon nuorisoryhmän, joka kokoon- 
tui säännöllisesti Carolin seurakuntako- 
din kellarissa ja järjesti lomien aikana lei- 
rejä Hökkerumissa. 

Vuonna 1949 Jussi meni naimisiin Ida 
Näpin kanssa. Kuten monet muutkin pien- 
ten lasten tehdastyöläisvanhemmat he tuli- 
vat toimeen ja kasvattivat molemmat lap- 
sensa tekemällä useita työvuoroja. 


16 


INKERILÄISTEN VIESTI 




Inkerikerhon 25-vuotis juhlat. 


Kun vanhaa ja rappeutunutta Mökki- 
torppaa kaupungin eteläpuolella, Kräkere- 
dissä kunnostettiin inkeriläisnuorille, osal- 
listui Jussi ensin remonttiin ja sitten leirin 
järjestämiseen. Leiri oli vuosien saatossa 
laajentunut pitämään sisällään myös lapset 
ja eläkeläiset. Juuri tuolla Mökillä vanhat 
nuorisopiirin aikaiset tuttavat tapasivat toi- 
siaan myös Jussin 80-vuotis juhlilla. 

Jussin suuri haave oli tulla papiksi, jo- 
ten hän alkoi pitkän ajan jälkeen taas opis- 
kella. Hän sai apua Gustaf Dahlbäckalta, 
joka tunsi hänet 40-luvulta lähtien käy- 
tyään usein Boräsissa pitämässä juma- 
lanpalveluksia. Toinen avustaja oli Ska- 
ran piispa Helge Brattgärd. He jäljestivät 
yhdessä Jussille opiskelumahdollisuuden 
Göteborgin yliopistoon. Jussi vihittiin 
Skaran tuomiokirkon papiksi 1 1 . kesä- 
kuuta 1978. Hän toimi pappina Carolissa 
ja Gustav Adolfin seurakunnassa Boräs- 
sa sekä ruotsinkielisten että suomenkie- 
listen keskuudessa eli siis myös inkeri- 
läisten ja suomalaisten pappina. Muistan 
hyvin kuinka Jussi puhui aina ilman käsi- 
kirjoitusta. Hän käytti usein saarnoissaan 
kuvia ja tarinoita kokemuksistaan ja elä- 
mästään Inkerissä. 

Jussi oli aktiivinen myös Inkeri ker- 
hossa, joka nykyään kantaa nimeä Borä- 
sin Inkerinmaan liitto (Boräs ingerman- 
ländska förening). Hän näkyy takarivissä 


ohessa olevassa kuvassa, joka on otettu 
liiton 25-vuotis juhlista vuonna 1972 ja 
jossa poseeraavat ne boräsininkeriläiset, 
jotka kuuluivat liiton hallitukseen. Jus- 
si osallistui liiton syysjuhlien ohjelmaan 
vielä muutama vuosi sitten. 

Jussi oli sosiaalinen ihminen ja hänellä 
oli suuri tuttava piiri niin Inkerissä, Suo- 
messa kuin Ruotsissakin. Hän oli aina 
niin ihmisläheinen, että uusia ystävyys- 
suhteita syntyi jatkuvasti lisää. Hän oli to- 
dellakin ystäviensä ystävä. 

Me tulemme muistamaan Jussi Jänis- 
tä pitkän aikaa yhtenä meikäläisistä. ® 

Ruotsinkielisestä muistokirjoituksesta 
kääntänyt Riikka Mahlamäki-Kaistinen 



Koulussa ei saanut puhua suomea edes 
välitunneilla. 

HISTORIAN LEHTIEN HAVINAA 


Inkeriläisten Viesti 1959 n:o 2, s. 4-5. 


Mustilokeiroist 



Kun tään meijän lehen palstoil on olt näi- 
tä vanhoi muistoloi sielt rakkaasi, syn- 
nyinmaasi, mie ajattelin, mie ajattelin, 
jot työ suvaitsisitte, niin miekii muiste- 
lisin vähä. Vaik oonha mie näit muistelt 
joka päivä 25 vuuvven ajan, mut en ooo 
koskaan pant paeril. 

Mie muistlenkii nyt rakkaast kotiky- 
lästä, kauniista Kaljaalast, niin ko sen 
virallinne nim kuuluu. Vaik ne naapuri - 
kylälöiset olkii kehanneet antaa sellaisii 
haukkumanimmii ko Korpikylä ja venä- 
läisittäin goorod Koljaala. Hyö näät pit- 
tiit meijän kyllää niin köyhän, ko se oi 
kovin ettäält Pietarista. Tekkiit pilkkalau- 
lunki meist. Tällaisen: Kaljaalaisetkakat- 
taat koi oo leivän pahaa, aijaat kehnoil he- 
vosil Kokkosmääest allaa. 

Ei ne mein kylläiset siint välittäneet, 
vaa lauloit takaisi, jot: Kuuluu, kuuluu 
kolina, ko kontulaiset aijaat, niil on hyvät 
hevoset, mut rokostkast on valjaat. Vaik 
näin laulettii naapureist, ni ei siint ku kk aa 
ottant pahaksee, vaan se pidettii lystinä. 

Vaik meijän kyllää pittiitkii monet 
köyhän ja kaukaisen korpikylän, miust 
se oi ainaki silloin lapsen rikkain ja kau- 
nein kylä koko muailmas. Eikä se mik- 
kää pienkää olt. Taloloikii yl 70. Kylän eri 
osil oi viel jokaisel oma nimi. Mi un kot oi 
Mäkeläs. Siin oi ne Kurkelan kujaset. Nii- 


tä pitkin oi ennen vanhaa Suomen puolen 
tonterlaiset ajaneet Pietarii. Milloin mitä- 
kii tavaraa myömää. Siel oi mänt kaupaks 
kaik muu, ei vaa katajat. 

Kerrottii et kerran oi miun äijäin isä tult 
Pietarist ja tavaraa oi olt paljo, ihan rat- 
taat täynnä. Tonterin mies oi mein saunas 
ja ihmettel kovast, mitä sie Antero veit ko 
näin paljo toit? Mitä mie vein, katajoi! 

Seuraaval viikol oi Tonterin mies koont 
suuren kuorman katajoi ja män Pietarii. 
Mut ei niitä olt kukkaa ostant, vaik myy- 
jä oi kyl huutant kovast: Kuppiitte kaja, 
kuppiitte kataja! 

Ei hää olt siint sen enempää suuttun. 
OI vaa olt, ettei paljo haastelt. Hään äät 
oi tuumiint kostoo Anterool, ja olha ker- 
ra tukkii. Se tapahtu sil viisii, se miun äi- 
jäin isä oi kerran suntak illal mänt Ton- 
teri miehel kyllää. Mitä ihmettä, siel oi 
yhel kanal 25 poikaa. Miten se voi olla 
mahollista, niin paljon yhel kanal. Tonte- 
rin mies kiireest selittämää, jot ei siin oo 
ko 5 kananpoikaa, ne 20 on metsäkanan- 
poikaa. Mie hain niitä tuolt Sammaljoen 
varrelt katajikost. Siel niitä on vaik min- 
kä verra. Huomen viel haen lissää. Ko ne 
tuost vähän kasvaat, mie tien niil karsi- 
nan ja leikkaan vähän siipii pois, jottei- 
vät pääse lentoo. Tai vei ne ovat jo suurii 
ja silloin ne ovat Pietaris kalliita. 




Äijä oi lähteent kiireest kotiin. Koko 
yön hää oi teht läävän taa aijaksista suur- 
ta karsinaa. Aamul aikasee oi ottant tat- 
tinaperkan ja hurstin ja lähtent metsää. 
Naapurit ja kotväk luuliit ei äijä on tult se- 
kapäiseks. Kaks naapurimiestä läks seu- 
raamaa. ettei hää vua itsiää vahingoittais. 
Hyö olliit kauempaa katselleet, ko äijä oi 
ryömint, väännelt ja käänneelt katajoi 
koko pitkän kesäisen päivän. Illal myö- 
hää oi tult kottii ja ärjäissyt ämmäl, joka 
oi kovin hätääntynt, ei siel viel tattiloi oo. 
Mänt sit aittaa makkaamaa ja makas seu- 
raavaa iltaa saa kk a. 

Ämmä oi sit illal kysynt. mitä uniloi 
sie Antero näit ko näin kauan makasit, 
eikä sinnuu kukkaa saant yllää? Katajoi 
ja metsäkananpoikii, oi äijä ärjäissyt. 

Tulha asja myöhemmin tunnetuks 
koko kyläs. Sitä naurettii ei vaa Mäke- 
läs, vaan myös Seppäläs, Sauojal, Hälis- 
määel ja ihan Konnunkyllää myöte. Myö- 
hemmin oi juttu koko Valkeasaarel tieos. 

Kerrottii, et siint miu äijäin isäs ja 
Tonterin miehes oi tult entistä paremmat 
kampraatit. Yhes hyö oi aina Pietarii reis- 
sunneet ja monet talvet olleet Rostatis- 
kii rahis. 

J. Jussila 


£ 

HISTORIAN LEHTIEN HAVINAA 


Inkeriläisten Viesti 1959, n:o 3, s. 8-9. 


Leikillistä haukkumanimistä, 


joita eräitten seurakuntalaisten tai kylien 
asu kk aat saivat naapuriseurakuntalaisilta. 
Näitä köllinimiä annettiin hyvin erilaisis- 
ta syistä tai joskus ehkä syyttäkin. Niissä 
oli usein huumoria mukana, mikä lievensi 
sanojen merkitystä. Luettelen muutamia 
ja toivon lukijain lisäävän tätä luetteloa 
ja kirjoittavan lehdellemme selostuksia 
minkä vuoksi mikin köllinimi on annettu. 

Tuutarilaiset olivat kissankeittäjiä, 
skuoritsalaiset - naurisvatsoja, saamos- 
tin kyläläiset -mutakäpäläisiä, Rönölän 
kyläläiset - sikoja, lyysmäkeläiset - tipu- 
ja, venjokelaiset -häränhännänkiertäjiä. 
Kahilaisten kylää haukuttiin Tuskalak- 
si. Hietamäkeläiset olivat piirakanampu- 
jia, reisinäiset - sievoilopotlaisii. Iiskinän 
asukkaat (Skuoritsa) olivat vanniloi, Pien- 
Taaitsan - Galilean kansalaisia, ruussiva- 
laiset (Venjoki) -pusironajajia, tyröläiset 
- ruumiinpuottajia, rääpyväläiset - rok- 
kii, keltolailaiset - kotsanoi. Sakkoisille 


sanottiin:- Milloin mänette tihkuu pakkoo 
Hatsinaan. Ontrovalaisia (Skuoritsa) sa- 
nottiin paksusäärisiksi tai tiikinpolttajiksi. 

Liitän tähän Samuli Paulaharjun kirjoi- 
tuksessa Kotiseutu 1914 mainitut Inkeris- 
sä käytetyt köllinimet. Liisiläiset oli ris- 
titty kukonupottajiksi tai papin hirttäjiksi 
ja spankkovalaiset - ruumiin rappaajiksi. 
Liissilän hallikaisia oli haukuttu pimiän 
pelkääjiksi, hovimäkeläisiä - korento- 
mäkeläisiksi, Kaipaalan kyläläisiä - va- 
sikan pelkääjiksi ja uhanalaisia - vasikan 
ampujiksi. Spankkovan Uuden kylän elä- 
jiä sanottiin kuuntervaajiksi ja Tääkelin 
miehiä haukuttiin pässivaareiksi. Verep- 
piläiset oli ristitty löyhäpöksyiksi. Tuo- 
mitslaiset taasen rytypöksyiksi. Spank- 
kovalaiset puolestaan kelläsivät Pornitsan 
kyläläisiä kutsumalla kuuta Pornitsan päi- 
väksi. Kuitusiin kylän asukkaitten kerro- 
taan olleen niin pikkusia, että mahtuivat 
uunin koloon tappelemaan ja tulitikuilla 





toisiaan mukiloimaan. Venjoen Saamosi- 
tin kyläläisiä sanottiin vainaanpuottajiksi. 
Moisinan vallan eläjiähaukuttiin oravan- 
kauppeiksi. Kupanitsan kikkeröiset olivat 
tsäiljypäitä. Kelosiin kyläläisillä kerrot- 
tiin olevan yhteinen taikinapytty ja Vesik- 
kolan kyläläisillä samoin yhteinen kirnu. 
Kelosilta ja Vesikkolasta olevilta tavattiin 
kysyä, missä talossa nyt on taikinapytty 
tai kirnu. Spankkovalaisia sanottiin myös 
jamakkovatsoiksi. 

Suomen puolella rajaa käytettiin myös- 
kin köllinimiä. Mm. Kivennavan asuk- 
kaita haukuttiin samoin kuin tyröläisiä 
vainaanpuottajiksi. Skuoritsan korpiky- 
läläisiä sanottiin kiertäjiksi. ® 

JT 




LAISTEN VIESTI 


LAULUJA INKERISTÄ 


ÄIDIN HYRÄILYLAULU 

Reino Jaakkimainen kertoo muistelleensa usein veljensä Matin kanssa 
laulua, jota äidillä oli tapana hyräillä. Hän uskoo, että laulu oli suosittu 
vanhempiensa aikana ja näin ollen tuttu ehkä muillekin inkeriläisille. Su- 
ruäänellä hyräilty laulu kulki näin. 


Mistäs tulet kustas tulet poikani iloinen? 

Meren rannalta, meren rannalta Äitini kultainen, 
Meren rannalta, meren rannalta Äitini kultainen. 

Mitäs’ sieltä tekemästä poikani iloinen? 

Hevostani juottamasta Äitini kultainen, 

Hevostani juottamasta Äitini kultainen. 

Mist’ on miekkas’ vereen tullut poikani poloinen? 
Pistin veljeni kuoliaaksi Äitini kultainen. 

Pistin veljeni kuoliaaksi Äitini kultainen. 

Minnes ’ lähdet, kunnes ’ lähdet poikani poloinen ? 
Maille muille vierahille Äitini kultainen, 

Maille muille vierahille Äitini kultainen. 

Milloin sieltä kotiin palaat poikani poloinen? 

Silloin kun tähdet taivahalla tanssii Äitini kultainen. 
Milloin kun kaikki tuomiolle astuu Äitini kultainen. 



PYHÄKOULUKIRJAN SIVUILTA 

Hyvinkään Inkerikerhon perustajajäseniin kuuluva Lydia Vivolin puoles- 
taan on muistellut Inkerin pyhäkoululaulukirjassa ollutta laulua nimeltä 
Heli. Sitä laulettiin Lydialle usein hänen sairastaessaan tubia ja luumätää 
jalassaan. Laulun sävel on Joseph Haydniltä. 


Heli 

Vuoteella lepää Heli kipeänä jäsenet 
Tuo isän, äidin silmiin karvaat kyyneleet 
on lemmittynsä kohta jo heidät jättävä 
ja pienen ystävänsä on hauta peittävä. 

Ei tytön isä huoli Herrahan uskaltaa. 
Hän rohkeneepi väittää: 

”Ei ole Jumalaa ! ” 

Mut äiti onnellisna Jeesusta muistelee 
ja tästä ystävästä hän usein kertoilee. 

Kerran, kun isä yksin oi' luona lapsensa 
loi Heli heikon katseen ja lausui huulensa, 
nyt rakas isä kohta käteni kylmenee. 

Mä kuolen, mutta minne sieluni joutunee ? 
On äiti osoittanut tieni mulle taivaaseen, 
Mutt isä kieltää Luojan ja elon ikuisen. 
En tiedä kumoaa uskon, isää vai äitiä. 

On eri usko teillä, kumpaako uskon mä. 


Nyt isän valtas itku. Hän puhkes puhumaan. 

On äidilläsi oikein, sä usko häntä vaan! 

Heli uskoi turvallisesti uskoi Jeesukseen 
Hän nukkuin herätäkseen elohon ikuiseen. 

Kokea sai nyt isä kipua katkesaa 
ja etsimähän alkoi armon Jumalaa 
Vanhemmat, mitä tietä näytätte lapsillenne 
ohjaatte kenties synnin maailman poluille.. 

Tääll ei saa yhdes olla vaikk ' kuinka pyydämme, 
vaan haudan tuolla puolen toisemme löydämme 
oi älkää huokaelko, on siunaus Herramme 
ja kerran luona Herra me saamme palkkamme. 
Tääll ei saa yhdes olla vaikk ' kuinka pyydämme, 
vaan haudan tuolla puolen toisemme löydämme 
oi älkää huokaelko, on siunaus Herramme 
ja kerran luona Herra me saamme palkkamme. 

Niitä naita Inkeriksi 


Edvard Hynninen 

Jatkoa Inkeriläisten Viestissä 
1/2011 aloitetuille muistelmille. 


Kylän koulu 

Koulu olj neljluokkainen 
ja opettaja olj yks 

Mein kylän koulu seiso Pietarlan h u aran 
piäs — suur puinen ykskerroksinen talo 
läkkikaton ai ja suuriin ikkunoin kans. 
Seinät olliit nakkiast lauvoitettu ja mu- 
alattu vualeiks taivaansinisiks, talon ies 
levis matala nurmikko ja pitkin aitaa sei- 
soit korkijat puut. 

Koulu olj neljluokkainen, opettaja olj 
yks, luokkahuonekii olj yks, siin seisoit 
neljäs riävys koulupenkit ja kerrallaa oppi 
kaks luokkaa: yhteen vuon — ensimäi- 
nen ja kolmais, toiseen — toin ja neljäis. 
Joka luokka istu kahes riävys, kunis opet- 
taja pitj yhen kans puhheit, toin sil aikaa 
tek läksy y. Opettaja elj samas talos ka- 
hes komnatas. 

Mie mänin kylän kouluu kakskym- 
mentkaheks anteen vuon, silloin opetta- 
jan olj mein kylän Marpetrovna, tyttö- 
nimeltää Tarsalainen, Vaantuvan Antin 
nainen. Hiä opetti lukemaa ja kiruttam- 
maa suomeks ja vennäiks, en muista, mil 
kielel hiä opetti muuta, kaik oppilaat olliit 
suomalaisist perreist, vaik tiesimmä myö 
vennäinkii kielen. 

Ko opin toises ja kolmannes luokas, 
opettajat jo olliit venäläiset ja ne joka 


vuosj vaihtuit, taisiit olla kelvottommii. 
Yhest luaittii, jot yhtä perrää seurustelj 
Suarin upseerein kans, se ei näyttint meil- 
kää. Toin meil olj hyvä, myö yhtä per- 
rää käirnmä retkeilyil taikka pitimmä piir- 
leikkii. 

A mitävart Marpetrovna lopetti opetta- 
misen hiä selittelj, jot muka työ tulj hänel 
liian hermolliseks. 

Koulus piettii iltamiikkii, kons ol- 
liit tantsut, kons näytelmä, näyttelijät — 
omat, kylän prihat ja tytöt. Näytettii siel 
kinnookii, näyttäjät aijoit massinal (au- 
tol), Pauluskoist. Työnnettii koulupen- 
kit syrjää ja pantii katsojil pitkät mata- 
lat penkit. 

Eistäin kinnoo näytettii äijäin kujas, 
se olj viel uutta lystii kyläs, muistan ko 
Uapurlan Katissa ja Juakkolan Katja- 
kummi kuatuit penkin kans selällee, ko 
istuit ensimäises riävys, a kinos hevoset 
lensiit kohallee ämmiin piäl. 

Koussuloisetkii käivät mein koulus op- 
pimas ja iltamis, ommaa heil ei olt. 

Kirkko 

Kirkko — kiinj, pappi — tyrmää. 

Samal ajal, ko tulj kolhoosa, yhtäkkijää 
pantii kiinj kirkko, ilman ilmoituksii ja 
selity ksii. 

Mein kylä kuulu Venjoen seurakunnal, 
kirkko seiso Piäsölän kylän piäs Pappi- 
lan lopotin luon, molemmat kylät lik Pau- 
luskoita. Kirkko olj suur, kivinen, korki- 
jan toornin kans, potrast seiso miäjen piäl 
ja näky ettält. Kir kk o olj potra sisästkii: 
korkija lak, paljon valloo ja ilmaa; papin 
suarna, seurakuntalaisiin laulu ja urun 
soitto mieltyväst kaikuit kirkon avaruu- 
vves. 

Palvelukset männiit juhlallisest, papin 
suarnat olliit vaikuttavvii, a ennen juma- 
lanpalvelusta pappi ilmoitti seurakunnan 
uutiset. Papin kans sai neuvotellakkii vaik 
millaisist asjoist ja suahha appuu, pappi 
olj oppint ja hyvä ihminen. 

Joka suntak pantii paremmat vuatteet 
piäl ja tultii kirkkoo — paljon ennempää 
jumalanpalvelusta. Jot ois aikaa nähhä 
sukulaisii ja tuttavii, seurakunta olj suur, 
etäisist kylist ihmiset aijoit hevosil. Vaih- 
teltii uutisii, kutsuttii toin toisijaa vierai- 
llen, seurusteltu; puhelinta kylis ei olt, 
kirjeit ei kiruteltu. 

Myökkii, kylän pojat-pörhöpiät, käim- 
mä joka suntak kirkos, vua meil olliit 
omat huolet. Ensimäinen — nähhä miten 
urkuu pumpataa ilmaa: suur miesj sak- 
jan mustan parran kans seiso kahen pak- 
sun lauvvan piäl ja painelj niit, just ko ois 
sotkent taikinaa. Myö pilkistimmä oven- 
ruaost. 

Toin asja — kavuta kirkon toornii, sielt 
sai ettää nähhä: tuol olj Pauluskoi, tiälpäin 
— Papin lopotti ja sen peräst — Koussu- 
la. Ja peltoloin tuant näkkyit vähän meinkii 
kylän taloloin katot. Toornin ov tais ollakii 
jätetty auk meit vart, jot meil ois enemmän 
intoo tulla kirkkoo. Vaik kuuntelimma myö 
vähän aikaa jumalanpalvelustakkii. Kirk- 
koo meil olj oma tie peltoloin läp. 


Nyt, yhtäkkijää, kirkko — kiinj, pappi 
— tyrmää... Ja uo vaitj (tulet viel "kan- 
sanviholliseks"). 

Pyhäpäivätkii loppuit. 

Kirkon talo Piäsöläs seisoo tänäpäinkii, 
vua rappeuutunt ja ilman toornii, sen vei 
pois sota; vaik vanhaksee seisoo kestäväst 
ja sorjastkii. Sissää Suarin kasv’institutta 
tek konttooran, kakskerroksisen. Hauta- 
usmua kirkon luon on kokonaa tuhottu, 
Kassuaren äijäin hauvan piäl seisoo kivi- 
nen kakskerroksinen talo. 

Nykyisen lain mukkaa kirkon sais en- 
tistää, vua ketä vart? 

Seurakuntaa ei uo. 

Kulakat 

Oma valta pitj tiälkii tar kk aa huolta 
kansalaisistaa — silmäl ja korval. 

Uusii asukkaitaa suojeliit ikuiset Hipinän 
vuoret, 

a kesäinen pohjolan aurinko säteil 
heil ympär vuorokauven. 

Samoil ajoil, ko tehtii kolhoosoi, alet- 
tii tehhä kylis kulakkoi, kaikkin rikkait il- 
moitetti kulakaks, ryöstettii omaisuus ja 
itsijää perreen kans karkoitettii, inkerläi- 
sii vietii Hipinää, Hipinän vuoril. A kaik- 
kiin rikkait kyläs olliit kaikkiin älykkäät 
ja kaikkiin ahkerat, mahtollisuuvet rikas- 
tuu kaikil olliit yhellaiset. 

Mein kyläs kulakaks ei joutunt kukkaa, 
niinku mie jo mainitsin, seljsovetan preta 
silloin olj mein kylän Katutuvan Juakko, 
hiä osais puolustaa kyläläisii. A talolois 
piettii valmiin tyrmäsalkku jokapäiväisiin 
kampsuin kans. 

Miun Kassuaren äijäin kulakkoitii. 
Kassuar, Kaskisaari, olj neljäs virstas 
mein kyläst, sielt olj tuotu miun äitiin. 

Äijää — tyrmää, Sassa-eno ja Anju- 

tätj — Hipinää, a viisvuotinen Nelli yöl 
tuotii meil, kuka lie kyläläisist pitj huolta. 
Viikon peräst äijä lasettii tyrmäst pois, hä- 
nel olj ylj seitsämääkymment vuotta, alko 
vunukkansa kans ellää meil. 

Äijäl olj tavallinen talous, "liikaa" rik- 
kautta — talo olj kakskerroksinen, ja hiä 
tek vähän kauppaa, möi Su arin varuskun- 
nal heinää. Koko omaisuuvvest äijäl, sat- 
tumalt, jäivät kultaset tunnit, ne olliit hou- 
suin kormonos (taskus), ja militsan käsj 
mänj vinnoo, ko hiä pistj kättensä äijän 
kormonoo, eikä käsj tuntiloihen sattunt. 

Koht äijä kuolj, mönjään vuuvven pe- 
räst kuolj tautii Nellikö. 

Koltkymmentkaheksanteen vuon mie 
käin enojain ja tätijäin katsomas, miul olj 
kuustoist vuotta. Hyö elliit Hipinäkorskas 
pitkäs puises parakas, heil olj pienj huo- 
ne yhen ikkunan kans. Sassa-eno mato 
hevosmieheen, mis mato Anju-tätj, en 
muista. 

Siel olliit omat "kolkuttajatkii", enka- 
veteen salaiset tietottajat (vaik kaik ihmi- 
set heit tunsiit); yks niist kerran käväis, 
ko enon ja tätin tuttava, ja kutsu minnuu 
kinnoo, täti kerkis miul sopottaa, kuka hiä 
olj. Se koittelj pittää epäiltevvii puh- 
heit, mie olin vaitj. Lieks tuo olt "kol- 
kuttajan" temppuu? Oma valtio pitj tiälkii 
tar kk aa huolta kansalaisistaa — silmät ja 
korval. Uusii asukkaita suojeliit 

ikuiset Hipinän vuoret, ja kesäinen 
pohjolan aurinko säteil heil ympär vuo- 
rokauven. 

Koltkymmentseitsämäis vuosj 
Kyläst vietii kakstoist henkee. 

Pimjäl lokakuun yöl koltkymmentseit- 
sämättä vuotta mein talon ovvee kolkutet- 
tu, sissää tulliit kolhoosan preta ja milit- 
sa. Pere nostettii yllää, militsa käi tekemää 



Anju-täti ja Sassa-eno 


kotjtarkastusta, kiäntelj vuoteit ja kurkis- 
telj sänkylöin alla. Kuhnist (keittiöst) hiä 
otti karpin pöytäveitsii ja kahveljloi, hua- 
rukkoi, ja äräht: 

— Mitävart näin paljon veitsii?! Kol- 
hoosaa vart, sano hiä, ja anto kaipin pre- 
tal. Hiä menettelj talossamme samallain, 
ko "kansoin isä" valtakunnassa. Luhist, 
vintist, militsa otti koko säkin kirjoi, se 
säkki seläs isä läkskii kotjtalost, ja ennää 
myö hänt emmä nähneet. 

Uamusil preta toi veitset ja kahvelit ta- 
kaisin, a äitj läks Pauluskoin militsaa tie- 
tustelemaa. Militsas sanottii, jot isän asja 
on mitätön, ja isä huomeen tulloo kot- 
tii. Huomeen isä ei tult, äitj läks militsaa 
uuvvestaa, esmiesj nostelj olkapäitää ja 
sano, jot yöl tulj käsky laittaa Kaik van- 
kit linnaa (Pietarii). 

Samal lokakuun yöl olj vankittu Mat- 
ti Unnukkainen, hiä olj uus ihminen ky- 
läs, elj kaikkinee vähän. Kesäl koltkym- 
mentkaheksatta vuotta hänelt tulj . . . kirje 
(kirjeinvaihto vanki ttuil olj kielletty). Se 
olj ilman kirjekuorta ja ilman postmerk- 
kii, koltkulmaiseks kiännelty paperrepale, 

miten se lie tultkaa. Matveisteppants ki- 
llitti, jot ovat issäin kans leirit, saivat mo- 
lemmat kymmänän vuotta ilman kirjein- 
vaihtoo ja jot issäin leirin sairaalas kuolj. 
Viel olj kirutettu, jot suap laittaa sähkösa- 
noma (osoite olj pantu), maksaa vastauk- 
sest, tulloo virallinen tietotus. Myö teim- 
mä ja tietotuksen saimma. 

Yheksänkymmentneljänteen vuon mie 
käin Pietarin "suures talos", sisäasjahal- 
linnos, lukemas issäin asjaa, tulliit sellai- 
setkii ajat Vennäin valtakunnas. Asja olj 
yhteinen, kahen Matin, Hynnisen ja Un- 
nukkaisen, miul sanottii, jot suan lukkee 
vua issäin sivut. 

Enkaveteen kersantti — syyttäjä ki- 
rutti, jot issäin Matveisteppantsan kans 
"varastiit 56 kuormaa, 1 500 puutaa, kol- 
hoosan heinää, kaik möivät, saivat 12 — 
13 tuhatta ruplaa, rahat joivat, ja sitävart 
kolhoosan karja kuolj nälkää". Tiä olj niin 
suur, hirmuinen, valhe, jot sitä ei uo tar- 
vis kumotakkaa: molemmat Matit olliit 
arvoisii kylän ihmisii, viinaa eivät otta- 
neet kaikkinee, viina yleensä kyläs olj 
suur syntj, sitä pyhäpäivinkää ei pantu 
pöyvvän piäl. Kolhoosas, yleensä koko 
kyläs, ei kuolt konsaa ykskää lehmä, sitä 
enemmän — nälkää. 

Toin syytös — isä, ko olj kolhoosan 
preta, tek kolhoosal paljon vahinkoo. Isä 
konsaa ei olt kolhoosan preta. Viel olj ki- 
rutettu, jot isä olj kulakan poika — ei olt, 
jot akittierais kolhoosaa vastaa. . . 

Eikä millaisikkaa totistuksii. 

Yhelkää sivul ei olt isän alkirjoitust 
(vaik wsen paikka olj merkitty). 

Neljkymmänänteen vuon asja olj tut- 
kittu uuvvestaa, taisiit hommata Unnuk- 
kaisen sukulaiset (Unnukkaisen ossaa 
mie en lukent); olliit kutsuttu entiset to- 


tistajat, eikä ykskää heist vahvistant syy- 
töksii, sannoit, jot tällaist Matveipetro- 
vast konsaa eivät sanoneet eivätkä voineet 
sannoo. Uus kersantti kiruttaa: syytökset 
eivät olleet totistettu, mut jos ottaa huo- 
rnioo, jot Hynninen on "yhteiskuntavua- 
rallinen ihminen", tuomio on jätettävä en- 
tiseksi. 

Finita la commedia, näytelmä loppu, 
niinku muinaiset sannoit. 

Seitsämänkymmänänteen vuon isä olj 
rehapilitoitu, asjas olj sanottu: 

1. Syytökset eivät olleet totistettu. 

2. Tutkinta olj suoritettu laittomast. 

3. Syytös ei olt asetettu lakkirjan 
niukkaa. 

Asjas loikoit kaks passii, issäin ja Un- 
nukkaisen, palvelija, maijor, anto miul 
issäin passin muistoks. Ei vua passis uo 
kuuvvaa eikä alkirjoitust. 

Samal ajal olj vankittu Piäsöläs miun 
Junni-settäin, issäin velj, hänen asjaa mie 
lukkee en suant. 

Mein kyläst olj viety kakstoist henkee, 
siin luvus kaks vanhaa talon emäntää, vua 
naiset lasettii takaisin kottii. Tietoo tulj 
viel kahest vankitust: Matveipetrova III 
— ammuttu, nim olj perestroikan aikaa 
sanomalehen luettelos; Vaantuvan Uatj — 
on luettelos "Tseljabinskin keskitysleirin 
suomalaiset uhrit", Carelia, 2, 1997: 

"Hynninen Adam Petrovits, s. 1911, 
Leningradin alue, Slutskin piiri, Kulo- 
motaren kylä; k. 17.01.1943." 

Ennen sottaa Pauluskoi olj Slutsk, a 
mein Gummolosarei muotostu luettelos 
Kulomotareks. 

Julkaistu aikaisemmin Carelia-lehdessä 
6/2010 

Kirjoittaja on syntynyt Inkerin Venjoel- 
la, Humalsaaren kylässä. ® 

Wladimir Kokko 


UUTISKOLUMNISTIN 

KANNANOTTO 


Moni asia tehdään Venäjällä toisin kuin 
muualla. Toisin pysäköidään auto, sen 
saa jättää mihin vaan, miten vaan ja se 
on maksutonta. Toisin hoidetaan köy- 
hyyttä, kerjäläisille innokkaasti annetaan 
kolikoita. Toisin syödään, rasvaista keit- 
toa seuraa vielä kalorisempi "pääruoka”. 
Ja tietenkin toisin juhlitaan. Uudenvuo- 
den juhlinta on siitä paras esimerkki. 
Valtiovallan siirryttyä bolshevikkeille 
ateismista oli tullut virallinen ideologia. 
Venäläisestä kalenterista poistettiin kaik- 
ki "uskonnolliset juhlat”. Pääsiäisen viet- 
to kotona tai kirkossa helposti johti "syy- 
listyneen” "toverituomioistuntoon”, taas 
puoluejäsen heti sai potkut "työväen etu- 
joukoista”. 

Jouluakaan ei saatu juhlia, joulupäivät 
niin vanhan kuin uuden kalenterin mu- 
kaan julistettiin tavallisiksi arkipäiviksi. 
Ahdistaen uskontoa ja poistaen sitä ih- 
misten elämästä kommunistinen valtio- 
valta asetti uusia palvontoja ja tapoja. 
Juhlia piti yhdessä ja mieluummin kult- 
tuuritalossa. Pe lkk iä vappuja ja vallanku- 
mouksen päiviä ei riittänyt ja 30-luvun 
alussa ryhdyttiin juhlimaan uutta vuotta. 
Kuusen koristelemista juhlaksi ei pidetty 
enää syntinä. 

Joulun juhlintaan kuulunut puu muuttui 
näin neuvostojärjestelmässä uuden-vuo- 
denjuhlan koristeeksi. Pikkuhiljaa sa- 
maan juhlaan liitettiin myös Pa kk asukko 
lahjoineen. Sodan jälkeen Pakkasukon 
ympärille on kehittynyt aikamoinen tari- 
na. Pa kk asukko asuu pohjolassa ja hallit- 



see pakkasia, apulaisena hänellä jo joku 
nuori Lumikki. Pakkasukon tehtävä uu- 
denvuoden yönä on sytyttää valot kuu- 
sessa ja jakaa lapsille lahjoja. Tavallises- 
ti pahat voimat estävät Pa kk asukon tuloa, 
mutta kaikkien nallejen, pupujen ja lu- 
miukkojen avulla hän pääsee lasten luok- 
se. Saadakseen lahjan lapsen pitää laulaa, 
tanssia tai lausua runo Pakkasukolle. 
Aikuisten uudenvuodenyönä tulee juoda 
paljon shampanjaa (muiden juomien rin- 
nalla), sytyttää ilotulitteita ulkona, laulaa, 
tanssia ja pitää muuten hauskaa koko yön. 
Pöydällä on ehdottomasti oltava olivie- 
salatti ja mandariineja. Toisin sanoen juh- 
linnasta on tullut kokonainen rituaali. 
Lukija huomaa, että lähes kaikki, mitä 
muut tekevät jouluksi tai jouluna venä- 
läisillä tapahtuu uudenvuoden juhlinnan 
yhteydessä. Juhlaruoka, Pukki, lahjat ja 
joulupuu kuuluvat Venäjällä uudenvuo- 
denjuhlaan! 

Kerran uudenvuodenyönä matkustin lai- 
valla Tallinnasta Tukholmaan. Ravinto- 
lan vieraille tuli täytenä yllätyksenä, että 
Moskovan ajan uudenvuoden lähestyes- 
sä ennen sitä rauhassa olleet venäläiset 
alkoivat villiintyä. Heille tuli Pukki, he 
saivat lahjoja, lauloivat ja tanssivat ko- 
vaa. Joulujuhlan hiljaisuutta ei näet otet- 
tu mukaan venäläisten uudenvuoden juh- 
lintaan. 

Kun vanhan kalenterin mukaan ortodok- 
sijoulu tulee 7. tammikuuta (nykyään se 
on merkitty kyllä punaiseksi!) venäläiset 
eivät tiedä, mitä pitää tehdä. Uskovaiset 
käyvät kirkossa, mutta tavallinen kansa- 
lainen ei tunne mitään joulutapoja. Neu- 
vostokoneista on onnistunut tuhoamaan 
perinteiset joulutavat hyvin. Se, että ny- 
kyään uusi vuosi alkaa ennen kuin Jee- 
sus syntyy ei huolestuta Venäjällä ketään. 


VIIMEINEN KUNNIANOSOITUS 
POLIITTISTEN VAINOJEN 
UHREILLE? 


27. joulukuuta 2011 presidentti Dmit- 
ri Medvedev on allekirjoittanut määrä- 
yksen erikoistyöryhmän perustamisesta. 
Työryhmän tarkoituksena on "ehdotuksi- 
en valmistelu poliittisten vainojen uhrien 
muiston ikuistamisohjelmaan”. Työryh- 
män on esitettävä ennen maaliskuun en- 
simmäistä ehdotukset, joiden perusteella 
Venäjälle laaditaan poliittisten vainojen 
uhrien kunnianosoitusohjelma. 

Tulevassa ohjelmassa on ainakin kolme 
päälinjaa. Tavoitellaan 1) muistomerk- 
kien pystyttämistä, 2) poliittisista syistä 
vainottujen elinolojen parantamista sekä 
3) arkistojen avaamista ja vastaavan tut- 
kimustyön edistämistä. 

Inkerin Liitto pitää määräystä tärkeänä 
ja ajankohtaisena. Valmistamme omat 
ehdotukset Leningradin alueen ja Pie- 
tarin kaupungin hallinnoille. On vä- 
hän epäselvää, miksi työn aikataulu on 
niin tiukka, miksi se pitää ehtiä teh- 
dä ennen presidentinvaalipäivää 4.3.7 


Uusi ohjelma laaditaan osana "yhteis- 
kunnallista sovintotomintaa”, Venäjällä- 
hän yhteiskunta on edelleen jaettu niihin, 
jotka kiroavat Stalinia ja niihin, jotka hän- 
tä ylistävät. Sen yhteydessä tulee mieleen, 
eikö tällä kertaa kyseessä ole viimeinen 
kunnianosoitus poliittisten vainojen uh- 
reille? 


KUVITTELEMATONTA 
SAMPOA ETSIMÄSSÄ 


Inkerin Liiton nuori jäsen Igor Kondratjev 
on kirjoittanut kirjan, jossa väittelee löy- 
tävänsä sammon! Tekijän mielestä sampo 
oli kaloja täynnä ollut järvi, jonka pohjal- 
ta vesi toi pelloille myös arvokasta muta- 
lannoitetta ja sillä tavoin rikkautta omis- 
tajilleen. Vesi pysyi järvessä korkealla 
sen takia, että ainoan siitä virtavan joen 
poikki sidotuista puunrunkoista rakennet- 
tiin pato. Kondratjevin mielestä sammon 
takominen kansanrunoudessa tarkoittaa 
juuri tämän padon rakentamista. 

Tekijä on löytänytkin sen järven. Se 
on hänen mielestään Samro-järvi Le- 
ningardin alueen lounaispuolella. Igor 
Kondratjev ei ole folkloristi, ei filologi 
eikä arkeologi, vaan amatööritutkija. Tut- 
kimuksissaan hän on käyttänyt hyviä 
karttoja ja jostakin syystä saamen kielen 
sanakirjaa. Tutkija on varma, että Pohjo- 
lan asukkaat olivat saamelaisia!? Näin ol- 
len Samro tarkoittaa hänelle saamemerta 
ja sampo saamepohjaa. Vasta ilmestynyt 
tutkimus odottaa asiantuntijoiden palaut- 
teita. 

INKEROISNUKKEKIRJA 

VALMIINA 


Inkerinmaan perinteisten nukkeiden val- 
mistelu kuuluu Pietarin Inkerin Liiton 
yhteydessä toimivan kansanpukukerhon 
päätoimintoihin. Joka nuken rekonstruk- 
tio-aineisto laaditaan aina uuteen kirjaan. 
Viime vuonna, kun valmistui vatjalais- 
nukkekirja, kerho piti usean seminaarin 
inkerois- ja äyrämöisnukeista. Nämä se- 
minaarit kiinnostivat ihmisiä niin paljon, 
että kansantieteilijä Olga Konkova ja kä- 
sityömestari Natalja Romanova joutuivat 
nopeuttamaan inkeroisnukkekirjan laati- 
mista. 

Uuden venäjänkielisen julkaisun nimi on 
"Inkeroinen perinnenukke”. Kirja jatkaa 
suosittua Leningradin alueen kantakanso- 
jen maailma -sarjaa. Sen sisältö lyhyesti 
kuvaa inkeroisten historiaa, kertoo inke- 
roisten kansanpuvuista sekä 1900-luvun 
alun perinteisen nuken valmistelutekno- 


logiasta. Mallinuken kerholaiset ovat löy- 
täneet Helsingin Kulttuurien museosta. 
Kirjassa on runsaasti laadukkaita kuvia, 
piirustuksia ja kaavioita. Liitteessä on in- 
keroisten lastenlauluja (inkeroiskielellä ja 
venäjäksi). Kirja on tarkoitettu tutkijoil- 
le, opiskelijoille, perinne- ja kuvaamotai- 
don asintuntijoille ja tietenkin omista juu- 
ristaan kiinnostuneille Inkerin asukkaille. 
Natalja Romanova 


ON HYVÄ OSATA SUOMEA 


Noin kolme tuhatta venäläistä ma tkaili - 
jaa eri puolilla maailmaa on joutunut isoi- 
hin ongelmiin, kun 26. 1. heidän matkansa 
järjestänyt matkatoimisto meni konkurs- 
siin ja ilmoitti lopettavansa toiminnan. 
Olen ihan varma, että heidän joukossaan 
ei ole yhtäkään suomentai toista Venäjän 
kansalaista. Matkatoimiston nimi on Lan- 
ta-Tour! ® 



Laskiaisen juhlintaa 
Inkerissä. 

©APAHTUMAKALENTERI 


Hyvinkään Inkeri-kerhon 
tapahtumia 

• 1.4. klo 14 Kirjasta "Kadonnutta In- 
keriä” tehty kuvakertomus. Kirjan on 
kerholaisemme Arvo Närhi lahjoittanut 
kerhollemme. 

• 6.5. klo 14 Kerhon aihe vielä avoin. 
Tiedustelut Irja Pelkonen, inkerikerho@ 

gmail.com tai p. 040 550 5712 


Lahden seudun Inkeri-seuran 
tapahtumia 

Vuoden 2012 toiminta 

Kerhoillat joka kuukauden toinen 
maanantai. 

• 31.5. Kevätretki Putronniemi 

• 14.7. Inkeriläisten kesäjuhla 

• 13.8. klo 15 Kerhoilta 

• 10.9.klo 15. Kerhoilta 

• 8.10. klo 15 Syyskokous 

• 12.11. klo 1 5 Kerhoilta 

• 10. 12. Joulu 

Kerhoillat ja kokoukset Lutherin kirkol- 
la, osoitteessa Vuorikatu 37. 
Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Turun Inkeri-seura 

Besseda -teehetket jatkuvat Palvelupis- 
teessä joka kuukauden 1. ja 3. perjantai 
kello 13 Irma Kapasen vetämänä. 

Inkeriläisten Juttutupa Varissuon Asuin- 
talojen kerhohuoneessa jatkuu joka toi- 
nen viikko 30.1.2012 klo 17.00-18.30. 
Toiminnasta vastaavat Pirjo Tiensuu 
ja Maisa Salo. 

Juhlatilaisuudet Varissuon kirkolla, Kous- 
ankatu 6, kello 14 alkaen. 

• 9.4 Pääsiäisjuhla 

• 27.5. Helluntaijuhla 

• 30.9. Syyskokous ja Mikkelinpäivä- 
juhla 

• 3.11. Pyhäinpäivän kunniakäynti sep- 
peleenlaskuineen Turun hautausmaal- 
la Inkeriläisten muistomerkillä klo 12 
ja sen jälkeen noin klo 13 kahvi- ja 
ohjelmatilaisuus Varissuon kirkolla 

• 26.12. Joulujuhla 

Palvelupiste, Uudenmaankatu 1, 
puh. 233 2565 


Juhannusmatka Toksovaan 22.6. - 25.6.2012 

Suomen Inkeri-liitto on järjestämässä matkaa, jonka pääkohteena ovat Toksovan 
Himakkalassa 23.6. pidettävät juhannusjuhlat. Muu ohjelma muokataan 
osallistujien toiveiden mukaan. Alustava matkaan lähtöpäivä 21.6. 

Asiasta kiinnostuneita pyydetään ottamaan yhteyttä matkan johtaj ana toimivaan 
Alina-Sinikka Saloseen, a-s.salonen@pp.inet.fi, puh. 040 7437042, osoite 
Metsäpurontie 17 D 58, 00630 Helsinki. (Huomaa muuttunut postiosoite!) 
Kun annatte yhteystietonne ja mahdolliset toivomukset matkan sisällöstä, 
teihin otetaan yhteyttä heti, kun tarkempia tietoja on saatavana. Samalla ker- 
rotaan myös matkan hinta. 

LEVITÄ INKERI-TIETOA 


Saatavana Inkeriläisten Sivistyssäätiöstä: Annikki Kelo p. 045 2612 342 


Kirjallisuus 

Flink Toivo Kotiin karkotettavaksi 20, 

Häkkinen Juho Siihen maahan, 
jonka minä sinulle osoitan I - Il 15,- 

Krifors Lars Oli onnistuttava 15,- 

Kuivanen Lilja (toim.) 

Inkerin vuotuisjuhlat 10,- 

Nokkala Tapani Paavo Räikkönen 

Inkerin mies 25,- 

Ojala Ella 

Ensimmäinen kevät 16,- 
Pelastunut albumi 22,- 
Pitkä kotimatka 5,- 

Pettinen Albert 

Oppia, pelata, laulella 5,- 

Pettinen Albert 

Lauluja sekakuorolle (nuotit) 5,- 

Pelkonen Hannu Voihan Venäjä 25,- 

Ripatti Maria 

Elämä yhden kortin varassa 16,50 

Savolainen Aatu Suomalainen 
sissisodassa 5,- 

Savolainen Mikko 

Inkerinmaa (kuvateos) 33,50 

Seppänen Heikki 

Etelän tien kulkija - Vilho Helanen 25,- 

Sihvo Jouko (toim.) 

Inkerinsuomalaisten kohtalo 10,- 


Störgren Aleksander 

Mutkainen tie vapauteen 10,- 

Suominen Hellin Mooses Putron 

elämäkerta 1,- 

Survo Arvo Itku Inkerille 10,- 

Sveriges ingermanländska 
riksförbund 

Sverigeingermanländarnas historia 24,- 

Tuukkanen Saimi 

Elämäni helminauha (muistelmat) 5,- 

Tuuli Erkki Inkeriläisten vaellus 5,- 
Äänitykset 

Inkerikuoro (CD) Minä tyttö 5,- 

Santtu Lauri (äänilevy single) 
Murrejuttuja 2,50 

Survo Arvo (C-kasetti) 

Omal maali’ 2,- 

Kartat 

Mustonen 

Inkerin kartta v. 1933 12,- 

Randefeldt Inkerin uusi kartta v. 1992 10,- 

Randefeldt 

Keski-lnkeri Kylä ja tiekartta v. 1993 10,- 

Muut 

Inkerin pöytälippu (polyesteriä) + salko 
marmorijalustalla 22,- 

Inkerin pöytälippu (polyesteriä) 17,- 

Adressi surunvalitteluun 7,- 

TÄSSÄ NUMEROSSA 


Pääkirjoitus: On arvokkaampaa tietää kuin olla tietämättä s. 3 

Suomen Inkeri-liiton valokuvien inventointi s. 5 

Mestari on kuollut, eläköön mestari! s. 7 

Paluumuuton 20 vuotta -seminaari s. 8 

Matkan varrelta osa 3 s. 12 

Tapahtumakalenteri s 15 


f \ 

Kansikuva: 

Haitarissa Juho Luukkanen (s. 1921) ja vieressä Aleksander Luukkanen (s. 1923). Juho 
katosi sodassa. Aleksander päätyi Ruotsiin. 

V J 


Numero 5-6/2012 ilmestyy viikolla 35. Aineisto toimitukselle 5.8. mennessä. 
Numero 7/2012 ilmestyy viikolla 43. Aineisto toimitukselle 6.10. mennessä. 

PÄÄKIRJOITUS 



ON ARVOKKAAMPAA TIETÄÄ 
KUIN OLLA TIETÄMÄTTÄ 


Toivo Flink 


Hyvät lukijat! 

Tämänkertainen pääkirjoitukseni on var- 
sin informatiivinen. Viime kuussa pää- 
kaupungissa pidettiin kaksi merkittävää 
tilaisuutta. Inkerinsuomalaisten paluu- 
muuton alkamisesta Suomeen on kulu- 
nut kaksi vuosikymmentä. Suomeen on 
muuttanut yli 40 000 inkerinsuomalais- 
ta perheineen. Tuhannet lapsina maahan 
saapuneet ovat jo aikuisiässä. He ovat 
käyneet täällä koulunsa. Voimme vain 
arvailla, missä he tulevat toimimaan ai- 
kuisina, mikä on heidän kansallinen iden- 
titeettinsä tai muistavatko he alkujuuren- 
sa ja millä tavalla he tulevat tuomaan sen 
ilmi Suomen kansalaisina? Mitä me, yksi- 
tyishenkilöt, ja ne tahot, jotka ovat olleet 
tässä prosessissa mukana, voimme tode- 
ta sen tuloksista? 

Helsingin Malminkadun Eurooppa- 
salissa järjestettiin 3.4. seminaari, jonka 
otsikko kuului: Paluumuuton 20 vuotta: 
Näkökulmia venäjänkielisten kotoutumi- 
seen. Tilaisuuden järjestivät yhteistyös- 
sä Helsingin yliopisto, Väestöliitto, Ter- 
veyden ja hyvinvoinnin laitos (THL) ja 
Siirtolaisuusinstituutti. Valtiotieteellisen 


tiedekunnan professori Inga Jasinskaja- 
Lahti esitteli Inkerinsuomalaisten paluu- 
muuttajien integraatiota Suomeen mo- 
nivuotisen haastatteluprojektin tulosten 
valossa. 

THL:n maahanmuuttajien tutkimuk- 
sen alustavista tuloksista venäjänkielisen 
väestön osalta kertoi tutkimuskoordinaat- 
tori Natalia Solovieva. Venäjänkielisten 
maahanmuuttajien erityiskysymyksiä pal- 
veluntarjoajan näkökulmasta toivat esiin 
monikulttuurisuuden asiantuntija Anita 
Novitsky ja palveluneuvoja Violetta Vel- 
ler Väestöliitosta. Inkerinsuomalaisuu- 
den historian tuntemuksen merkitykses- 
tä inkerinsuomalaisten paluumuuttajien 
kotoutumisessa Siirtolaisinstituutin ni- 
missä puhui allekirjoittanut. 

Seminaarin avasi ja puhetta johti kans- 
lianeuvos Risto Laakkonen. Hän oli pa- 
luumuuton alkulähteillä prosessin alka- 
essa vuonna 1990. Esitän seminaarin 
osanottajatahot näinkin tarkkaan, jotta 
tarvittaessa te voisitte lukea esitelmien 
tekstit laitosten ja järjestöjen kotisivuilta. 

Kansallisarkistossa pohdittiin 24.4. ar- [> 

kistolaitoksen Venäjän mikrofilmauspro- 
jektin viiden vuoden toiminnan tulok- 
sia. Kyseessä on Suomea ja suomalaisia, 
myös inkerinsuomalaisia, koskevan tie- 
don hankkiminen Venäjän arkistoista. 
Hanketta on rahoittanut opetusministe- 
riö, siis meidän kanssanne verovaroilla. 
Ja koska kyseessä on pääsääntöisesti jul- 
kinen tieto, jokainen meistä on oikeutet- 
tu tutustumaan siihen ilman erityislupaa. 

Avaussanoissaan arkistolaitoksen pää- 
johtaja Jussi Nuorteva painotti Suomeen 
hankitun ja hankittavan arkistoaineiston 
merkitystä kansallisen itsetuntomme ra- 
kennusaineena. Täällä aineisto on tut- 
kijoiden käytössä aivan eri tavalla kuin 
kymmenissä Venäjän valtion ja viran- 
omaisarkistoissa. Aineiston saaminen 
Suomeen madaltaa myös nuorten tutki- 
joiden kynnystä paneutua Venäjän tutki- 
mukseen. 

Professori Eljas Orrmanin mukana 
kuulijat tekivät jännittävän matkan Suo- 
men kansallisarkiston kopioiden hankin- 
taan vuodesta 1809, Suomen autonomian 
ajasta 2000-luvulle. 

Hänen taustatietonsa tarjosivat oivan 
pohjan Kansallisarkiston Venäjän mik- 
rofilmiprojektin hankkimisen ongelmiin. 
Tilannetta tarkasteli projektipäällikkö 
professori Dmitri Frolov. Viimeksi ku- 
luneen viiden vuoden aikana Suomeen on 
mikrofilmattu yli puoli miljoonaa otosta. 

Ruotsin vallan ja autonomian aikaisen 
vanhemman aineiston hankinnan valos- 
sa projektipäällikkö dosentti Jyrki Paas- 
koski osoitti, että Pietarin ja Moskovan 
arkistoista löytyy yhä runsaasti Suomea 
koskevaa tutkimusaineistoa. 

Turun yliopiston professori Kimmo 
Rentola ja Helsingin yliopiston profes- 
sori Timo Vihavainen pohtivat mahdol- 


lisuuksia hyödyntää venäläistä arkistoai- 
neistoa opetuksessa ja tutkimuksessa jo 
maisterin tutkinnon tutkimuksissa. Vi- 
havainen huomautti, että Suomen tutki- 
joiden vähäinen venäjän kielen taito on 
muuttumassa parempaan suuntaan. Ym- 
märrettävästi tämä on tapahtumassa nyt 
myös yliopistoissa opiskelevien paluu- 
muuttajalasten venäjän osaamisen ansi- 
osta. Hänen mielestään venäjä yksin ei 
kuitenkaan riitä. Tarvitaan myös ruotsin 
ja saksan osaamista. Englannista puhu- 
mattakaan. 

Suurlähettiläs Arto Mansala painot- 
ti historian ja erityisesti poliittisen his- 
torian merkitystä ulkoasiainministeriön 
henkilöiden toiminnassa. Juuri tätä alaa 
lukeneita valitaan eniten ulkoasiainminis- 
terin palvelukseen sinne pyrkijöistä. Hän 
piti tärkeänä UM:n kannalta, että Venä- 
jän arkistoja avataan. Hänen mielestään 
pienetkin muutokset laajenevaan arkisto- 
aineiston käytössä johtavat ajan mittaan 
avoimempaan maailmaan. 

Päälle päätteeksi voidaan kaiketi muis- 
tuttaa vanhasta totuudesta, että se, joka 
hallitsee tietoa menneestä, hallitsee tätä 
päivää. Tätä päivää hallitseva hallitsee tu- 
levaa. Tunnetusti tieto tuo tuskaa, ja sil- 
ti on arvokkaampaa tietää kuin olla tie- 
tämättä. 

Keväisin mielin työn ja tekemisen iloa 

toivottaen 
Toivo Flink 

SUOMEN INKERI-LIITON 
VALOKUVIEN INVENTOINTI 


Martti Kupiainen 


Suomen Inkeri-liitto on pitänyt kotiaan 
Helsingin Käpylässä 1970-luvulta lähti- 
en. Karj alatalolla sijaitseva huoneisto on 
toiminut muun toiminnan ohella erilais- 
ten arkistoaineistojen säilytyspaikkana. 
Aineistoja on vuosien varrella kerryttänyt 
yhdistyksen toiminta, Inkeriläisten vies- 
ti -lehden toimittaminen, sekä yksityis- 
ten ihmisten lahjoitukset. Aineisto sisäl- 
tää erilaisia dokumentteja, kirjoitelmia, 
muistelmia, artikkeleita, kirjeitä, lehtiä, 
lehtileikkeitä, sekä valokuvia. Se on ol- 
lut varastoituna kaapeissa erilaisiin pah- 
vilaatikoihin ja pinoihin. 

Inkeri-liiton taltioimia valokuvia on 
säilytetty tavallisissa pahvilaatikoissa yh- 
dessä muun aineiston kanssa. Valokuvat 
ovat olleet joko irrallaan, pahville liimat- 
tuina, tai kirjekuorissa ja albumeissa. Ai- 
neistosta ei ole luetteloa, sitä on ilmeisesti 
vain säilötty pahvilaatikoihin sitä mu- 
kaan, kun sitä on kertynyt. Tämä on ym- 
märrettävää. Pienten yhdistysten resurssit 
eivät riitä kaikkeen. Järjestetyn arkiston 
perustaminen ja ylläpitäminen vaatii yli- 
määräistä työtä ja sopivia tiloja. Kun ai- 
neistoja kertyy, esimerkiksi lahjoituksina, 
olisi hyvä käydä se läpi lahjoittajan kans- 
sa ja kirjata muistiin kaikki saatavilla ole- 
va tieto. Tähän ei aina ole ollut mahdol- 
lisuutta. Aineistoja on lähetetty postitse, 
mukana ei ole ehkä ollut tietoja tai lah- 
joittajat eivät ole tienneet niitä. Jos tietoja 
on merkitty muistiin, esimerkiksi valoku- 
vissa esiintyvistä ihmisistä tai paikoista, 
nämä tiedot on säilytetty valokuvien mu- 
kana. Osa vanhemmista valokuvista on 
jossain vaiheessa liimattu pahveille ja nii- 



Sinitarrojen tahraamia valokuvia. 



Valokuvia Läärän perhealbumista. 



Valokuvia pahvilaatikossa irrallaan. 

tä on säilytetty kierrekansioissa. Pahvei- 
hin on merkitty numeroita, joten vaikut- 
taa siltä, että jossain vaiheessa valokuvia 
on ainakin jonkun verran järjestetty ja lu- 
etteloitu, mutta tätä luetteloa ei löytynyt 
nyt käsillä olleista aineistoista. 

1936 kuvaa 

Valokuvat päätettiin inventoida kevääl- 
lä 2012. Inventoinnin tarkoituksena oli 
kartoittaa kaikki säilytetyt valokuvat, jot- 
ta saataisiin tarkempi käsitys siitä, miten 
paljon niitä on ja minkälaisia ne ovat. Va- 
lokuvien inventointi tehtiin käymällä koko 
aineisto läpi. Kaikki löytyneet valokuvat 
otettiin erilleen ja laitettiin pahvisiin arkis- 
tolaatikoihin. Valokuvista tehtiin luettelo, 
johon merkittiin kuvista tai niiden ohesta 
löytyneet tiedot. Valokuvan koko ja tieto 
siitä, oliko kuva mustavalkoinen tai väril- 
linen merkittiin luetteloon myös. Jos valo- 
kuvia oli lähetetty postitse ja mukana oli 
kirjeitä tai muistilappuja, ne säilytettiin 
kuvien yhteydessä. Kokoelman asianmu- 
kainen suojaaminen vaatii valokuville so- 
veltuvien arkistokelpoisten suojakuorien 
ja sälytyskoteloiden hankkimisen. Suojaa- 
mistyön aikana kirjeet ja muut muistiinpa- 
not täytyy erotella ja luetteloida erikseen. 

Valokuvia löydettiin kaikkiaan 1936 
kappaletta. Tässä on mukana mustaval- 
koisten ja värillisten paperikuvien lisäksi 
muutamia negatiiveja ja väridioja. Jos ku- 
vien mukana oli niihin liittyvät negatiivit, 
kuten joissain aivan tuoreimmissa kymp- 
pikuvissa, näitä ei tässä vaiheessa merkit- 
ty erillisinä kuvina. Negatiivit kuitenkin 
mainittiin luettelossa. Valokuvat olivat 
enimmäkseen hyvässä kunnossa. Joitain 
kuvia oli tosin kiinnitetty pahville sinitar- 
roilla, jotka olivat jättäneet rasvaiset jäljet 
valokuviin. Nämä sinitarrat poistettiin ja 
kuvat suojattiin tavallisella kopiopaperil- 
la. Talvikuukausien aikana keskuslämmi- 
tettyjen huoneistojen suhteellinen ilman- 


kosteus voi olla liian kuivaa valokuville. 
Tämä oli havaittavissa joissain valokuvis- 
sa emulsion kuivumisena ja käpertymise- 
nä sekä murtumisena. Aineistossa ei ollut 
yhtään sähköisten kuvien tallennusväli- 
nettä, joten yhtään digitaalikuvaa ei in- 
ventointiluettelossa ole. 

Vanhin kuva 

Valokuvia kokoelmassa on hyvin pitkältä 
ajalta. Vanhin ajoitettu valokuva on Mark- 
kova - Järvisaaren laulukuoro vuodelta 
1866. Vuosisadan vaihteesta on myös 
jonkun verran kuvia. Uusimmat valoku- 
vat olivat vuoden 2000 Lahden kesäjuh- 
lista. Valokuvien aikajana kattaa siis lähes 
koko perinteisen valokuvauksen histori- 
an. Digitaalikameroiden ja kamerakänny- 
köiden yleistyessä suurin osa kuvista ote- 
taan ja tallennetaan sähköisesti. Näiden 
valokuvien taltioiminen olisi myös tär- 
keää. Tämä vaatisi sen, että käytettävissä 
olisi esimerkiksi pari ulkoista kovalevyä, 
joille molemmille tallennettaisiin sama 
sisältö. Kovalevyjen toimivuutta olisi 
testattava säännöllisesti ja valokuvat oli- 
si kopioitava uuteen tallennusvälineeseen 
muutamien vuosien väliajoin. Nyt tämä 
uudempi sähköinen kuva-aineisto puut- 
tuu kokoelmasta kokonaan. 

Valokuvien inventoinnilla saatiin tie- 
toa kuvien sisällöstä, niiden määrästä, sekä 
kunnosta. Inventoinnin jälkeen valokuvat 
tulisi suojata asianmukaisilla suojakuorilla 
ja sijoittaa luetteloituina valokuville turval- 
lisiin arkistolaatikoihin. Inventointiluettelon 
perusteella voidaan nyt arvioida valokuvien 
suojamateriaalien tarve, sekä järjestämisen 
ja luetteloinnin vaatimat resurssit. 

Martti Kupiainen on paperikonservaat- 
tori ja valokuvaaja, joka opiskelee Jyväs- 
kylän yliopiston Arkistonhallinnan mais- 
teriohjelmassa. Hän inventoi Inkeri-liiton 
valokuvat osana opintoihin liittyvää työ- 
harjoittelua. ® 

MESTARI ON KUOLLUT 
ELÄKÖÖN MESTARI! 



Inkerin suuri kuvataitelija Toivo Rännä- 
li kuoli Vantaalla 90 vuoden ikäisenä. Hän 
syntyi Inkerinmaalla 26. lokakuuta 1921. 
Heidän perheensä karkotettiin Laatokan 
rannalla sijainneesta Toserovan kylästä 
Krasnojarskiin ilman paluuoikeutta, kun 
hän oli kymmenvuotias. Siperiassa asues- 
saan hän valmistui kuvataiteilijaksi ja tuli 
tunnetuksi koko maassa. Toivo Rännäli saa- 
pui Suomeen paluumuuttajana vuonna 1993 
ja asettui Vantaalle. Hän puhui äidiltään op- 
pimaansa murretta, ja pääsi Suomessa hyvin 
alkuun lapsuutensa kielivarastoilla. 

Tutustuin Toivo Rännäli käydessäni 
Krasnojarskissa vuonna 1992. Sitä ennen 
olimme käyneet kirjeenvaihtoa runsaan 
vuoden ajan. Jo kirjeistä minulle avautui 
henkilö, joka muisti omat juurensa ja ha- 
lusi pitää niistä kiinni. 

Toivo Rännäli kuului luojalta lahjo- 
ja runsain mitoin saaneisiin henkilöihin. 
Hän oli ensisijaisesti herkkä luonnon ku- 
vaaja, ahkera ja tuottelias. Rännäli jätti 
jälkeensä myös runokirjoja, lapsuuten- 
sa ja nuoruutensa muistelmiin perustu- 
van romaanin Musta enkelini ja novel- 
leja. Erinomaisen muistinsa ansiosta hän 
siteerasi vaivatta jo nuoruudessaan luke- 
maansa. Toivo Rännäli oli myös loistava 
kertoja. Hän on kiertänyt entistä Neuvos- 
toliitoa ja maailmaa ja näiltä matkoiltaan 
maalasi lukuisia tauluja. Elämänsä varrel- 
la Toivo Rännäli tapasi lukuisia merkittä- 
viä teatteri-, elokuvataitelijoita ja kirjaili- 
joita kuvataitelijoista puhumatta. 

Olen voinut seurata taiteilijan Suomes- 
sa valmistuneita maisematauluja. Pohjo- 


lassa valo on erilainen kuin mannermai- 
sessa Siperiassa, jossa taitelija eli pitkän 
elämän. Suomessa asuessaan hän ehti tu- 
tustua maahan Lappia myöten. Suomeen 
muutettuaan Toivo Rännäli löysi myös 
pohjoisten maisemien olemuksen. 

Rännäli oli herkkä ja syvällinen ajat- 
telija. Kovien kokemustensa kautta hän 
kasvoi myös suureksi ihmiseksi. Moni- 
puolisen lahjakkuutensa ansiosta hän osa- 
si olla suurpiirteinen ja joviaali ihmisten 
heikkouksille. Hän ei vain sietänyt lais- 
kuutta, ennen kaikkea henkistä laiskuutta 
ja kaksinaismoraalia, sillä hän itse ahersi 
ja uurasti päivittäin koko ikänsä viimei- 
siin elinkuukausiinsa saakka. 

Toivo Rännälin kertoman mukaan hän- 
tä ei kelpuutettu Suomen tai telijaliiton jä- 
seneksi, eikä taulujaan maan taidenäytte- 
lyihin. Tämä ei estänyt häntä pääsemästä 
näyttelyihin Pariisissa, Venetsiassa, Pieta- 
rissa ja muualla maailmalla. Hänen tau- 
lujaan on Venäjän 38 taidemuseon ko- 
koelmissa ja lukuisissa taidemuseoissa 
kaikilla mantereilla. 

Toivo Rännäli oli Venäjän kuvataidelii- 
ton jäsen vuodesta 1948. Ahkeruus ja on- 
nistumiset toivat ansioita, sellaisia kuten 
Venäjän kansantaiteilijan arvonimi. Venä- 
jän taideakatemian kunniajäsenyys, Pie- 
tarin tiede- ja taideakatemian jäsenyys ja 
Kansainvälisen matkailuakatemian kun- 
niatohtorin arvonimen. 

Toivo Rännäli haudattiin Vantaalla 
Pyhän Laurin kirkon hautausmaahan 14. 
huhtikuuta 2012. 

Toivo Flink 

Paluumuuton 20 vuotta -seminaari: 
Näkökulmia venäjänkielisten kotoutumiseen 

Toivo Flinkin seminaaripuheesta työstetty haastattelu 


Kirjoittaja Riikka Mahlamäki-Kaistinen 


SUOMALAISUUDEN TUNTEMUKSEN 
MERKITYS INKERINSUOMALAISTEN 
PALUUMUUTTAJIEN KOTOUTTAMISESSA 


- Vielä tänäkään päivänä Inkerin suomalaisuuden historiaa ei ole tosiasiallisesti 
hyväksytty osaksi Suomen historiaa, eivätkä inkerinsuomalaiset osaksi suoma- 
laisuutta, toteaa FT, erikoistutkija ja Inkeriläisten Viestin päätoimittaja Toivo 
Flink Paluumuuttoa koskevassa huhtikuisessa seminaarissa. 


Mitä aseman parantamiseksi tulisi 
tehdä? 

- Todellinen hyväksyttävyys alkaa siitä, 
kun suomalaisen Inkerin elämänvaiheet 
tullaan omaksumaan Suomen kouluissa 
ja yliopistoissa. Tieto pitäisi saada ope- 
tussuunnitelmiin ja oppikirjoihin. 

Onko inkeriläisten asema erilainen 
muihin alkuperäissuomalaisiin 
nähden? 

- Kun puhutaan esimerkiksi Amerikan ja 
Kanadan suomalaisista, he ovat kantasuo- 
malaisten mielestä niitä oikeita suomalai- 
sia. Suomessa Inkerin suomalaiset ovat 
toisen luokan suomalaisia, koska heidän 
taustansa liittyvät Venäjään. 

Vaikuttaako tämä paluumuuttajiin ja 
jos vaikuttaa niin miten? 

- Tottakai vaikuttaa. Mielestäni tämä 
osittain selittää sen, miksi inkeriläiset pa- 
luumuuttajat pyrkivät toisaalta muuttu- 
maan mahdollisimman nopeasti suoma- 


laisiakin suomalaisimmiksi ja toisaalta 
ovat lokeroituneet pieniin piireihinsä. Ve- 
näjällä nuoretkin tunsivat olevansa suo- 
malaisia, vaikka olisivat puhuneet äidin- 
kielenään venäjää, mutta täällä Suomessa 
heistä tuli kertaheitolla venäläisiä ja vie- 
läpä ryssiä. 

Mitä asiaan voisi vaikuttaa? 

- Olen vakuuttunut, että kun Inkerin histo- 
ria julkisesti hyväksytään osaksi Suomen 
historiaa, tuhannet Suomeen muuttaneet 
inkerinsuomalaiset ja heidän perheitten- 
sä jäsenet aistivat ja tiedostavat sen, että 
suhde heihin on muuttunut. Tämä puoles- 
taan lisää heidän itsetuntoaan ja antaa li- 
sää voimaa selvitä arkielämässä ja toimia 
maamme hyväksi. 

Juhlapuheissa on vuosi kaupalla puhut- 
tu maahanmuuttajista voimavarana. Suh- 
teessaan inkerinsuomalaisiin Suomi ei ole 
ollut vain antavana puolena. Se on ollut 
myös saavana. Siksi ihmettelenkin, miksi 
vieläkään inkerinsuomalaisten osaamista 

ja Venäjän tuntemusta ei ole kunnolla kar- 
toitettu, eikä otettu käyttöön. 

Kauanko Suomen ja Inkerin 
yhteydestä on puhuttu? 

- Käsitys suomalaisen Inkerin henkises- 
tä kuuluvuudesta Suomeen on vanha. In- 
kerin suomalaisten historiallista yhteen- 
kuuluvuutta emämaahan on muistettu 
jo 1800-luvun puolivälissä. Y. S. Yrjö- 
Koskisen Oppikirjassa Suomen historias- 
ta vuodelta 1869 hän huomauttaa, että In- 
kerinmaan suomalaiset asukkaat "olisivat 
kyllä ansainneet tulla samaan isänmaahan 
luetuiksi.” Isänmaalla hän tarkoitti tieten- 
kin Suomea. Valitettavasti tämä toivomus 
ei ole saanut jatkuvuutta autonomian ai- 
kana, ei itsenäisyydenajan heimoaatteen 
alkuvuosikymmeninä, eikä tänäkään päi- 
vänä. On hyvä kysyä miksi, kunhan tie- 
täisimme keneltä. Toivottavasti aikamme 
alkaa olla kypsä hyväksymään suomalai- 
sen Inkerin elämänvaiheet ja samalla ny- 
kyiset Inkerin suomalaisten jälkeläiset eh- 
doitta osaksi Suomea ja suomalaisuutta. 

Kuinka kaukana ovat suomalaisten 
siteet Inkeriin? 

- Ne löytyvät vuonna 1611 virinneestä 
luterilaisesta seurakuntaelämästä Inke- 
rinmaalla, siis jo ajasta ennen sitä, kun 
Ruotsi sai tulevan Ingermanlandian hal- 
tuunsa. Täten alkanut luterilaisen väes- 
tön muutto Inkerinmaalle pääasiallises- 
ti Karjalan kannakselta ja Savosta jatkui 
yli sadan vuoden ajan. Ruotsi menetti In- 
kerinmaan väestöineen Venäjälle Uuden- 
kaupungin rauhansopimuksen mukaan 
vuonna 1721. Inkeriin jääneet suomalai- 
set saivat silti pitää uskonsa ja pappinsa, 
jotka kaikki tulivat Suomesta. Vielä kauas 
kantoisemmat seuraukset Inkerin suoma- 
laisten elämään oli Suomen liittämisellä 
Venäjän keisarikuntaan. Venäjän luteri- 
laisten seurakuntien kirkkolaki vuodelta 


1832 määritteli Inkerinmaan seurakun- 
tajaon, joka oli voimassa Venäjän keisa- 
rikunnan luhistumiseen asti. Tämä alue 
on sitä Inkerinmaata, josta me tänäänkin 
puhumme. Suomalaisten tutkimusten mu- 
kaan voidaan lähes henkilötarkkuudella 
osoittaa kuka, mistä, milloin ja mihin oli 
muuttanut Inkerinmaalle Ruotsin vallan 
aikana. Suomalaisuuden alkujuurien sel- 
vittely 1800-luvun alussa käynnisti tut- 
kimusmatkoja Suomesta Inkerinmaalle. 
Pietarin Tiedeakatemian jäseneksi kohon- 
nut A. J. Sjögren "löysi” Pietarin läänis- 
tä savakot ja äyrämöiset 1830-luvulla ja 
osoitti, että he ovat Savosta ja Karjalan 
kannakselta Ruotsin vallan aikana Inke- 
riin muuttaneiden luterilaisten suomalais- 
ten jälkeläisiä. 

Ketkä Suomen vaikuttajista ovat 
toimineet Inkerin suomalaisuuden 
hyväksi? 

- Oletan pikagallupin osoittavan, että val- 
taosa ei osaisi liittää siihen muita nimiä 
kuin presidentti Mauno Koiviston. Mui- 
ta ovat C.G. Mannerheim, Risto Ryti, 
Erik Heinrichs, Paavo Talvela, K.J. 
Stählberg, E.N. Setälä, Martti Haavio, 
Aale Tynni vain muutamia mainitakse- 
ni. Vielä vähemmän tunnettuja ovat suo- 
malaiset Inkerin tutkijat ja Inkerin omat 
vaikuttajat. 

Runoilija, sanomalehtitoimittaja ja 
akateemikko V.A. Koskenniemikin 
taisi kuulua puolestapuhujiin? 

- Ehdottomasti. Inkerin henkinen kuu- 
luvuus Suomeen korostui 1943 pidetys- 
sä Inkeri-tapahtumissa, jossa Koskennie- 
mi totesi puheessaan, että "suomalaisen 
muinaisrunon piirissä on pienen Inkerin 
osuus niin suuri, että se käsittää runsaan 
neljänneksen kaikista talteen kirjatuis- 
ta runoaarteista ja nimenomaan lyyrisen 
runouden alalla on tämä Inkerin edustus 

vieläkin huomattavampi. Syyllä on kan- 
sanrunouden tutkija voinut väittää, että 
inkeriläiset kokoelmat ovat olleet niin 
rikkaat, että jos sellainen runoaarre ta- 
vattaisiin muulla eurooppalaisella kielel- 
lä, se olisi tutkijain yleisen huomion ja 
ihailun esineenä. ... Ne suomalaiset, jotka 
Stolbovan rauhan jälkeen ovat siirtyivät 
Suomesta Inkeriin, ja joiden jälkeläiset 
muodostavat sen pääväestön, ovat nähtä- 
västi kuuluneet siihen suomalaiseen par- 
haimmistoon, joka historiamme aikana 
on usein saanut maailmalle osoittaa, että 
kansojen arvoa ja merkitystä ei suinkaan 
mitata lukumäärän perusteella.” 

Nuo olivat komeita ja tärkeitä 
sanoja. 

- Lisäisin tähän vielä, että Kalevala oli- 
si oleellisesti erilainen, jos siitä puuttuisi 
Inkeristä oleva Kullervo. Samalla meil- 
tä puuttuisi Kullervo-sinfonia, Kullervo- 
taulut, näytelmät ja paljon muuta. 

Onko tätä inkeriläisten henkistä 
pääomaa korostettu muualla? 

- Kun Inkerin päivää vietettiin Helsingin 
yliopiston juhlasalissa 23.1.1944, inke- 
riläisten väestönsiirtojen johtaja profes- 
sori Pentti Kaitera arvioi inkeriläisten 
siirtymistä Suomeen muullakin kuin ta- 
loudellisella mittarilla. Kaiteran heimoaa- 
te ja kristillinen vakaumus loivat pohjan 
hänen pyrkimykselleen pelastaa Inkerin 
suomalainen kansanosa lopulliselta tuhol- 
ta. Hän ei ollut aatteensa kanssa yksin. 
Tämän vuoksi hänen ajatuksensa sopivat 
tähänkin päivään, kun mietimme inke- 
rinsuomalaisten paluumuuttoa Suomeen 
1990-luvulla. 

Jos palataan nykypäivään, niin 
ovatko Inkerin suomalaiset itse 
kiinnostuneita historiastaan? 

- Kirjailija Andrei Bitov kirjoitti 1969 


matkanovellin Uroki Armenii ( Armenian 
oppitunteja tai Armenian opetuksia), jos- 
sa hän kertoi vaikuttuneensa siitä, että 
kaikista armenialaiskodeista löytyi maan 
historiaa esittelevä kirja, jota oli luettu 
paljon. Historiaa kunnioitettiin ja siitä 
oltiin kiinnostuneita. Tämä on minusta- 
kin erityisen tärkeää. Bitov kysyy teok- 
sessaan, että miksi me, venäläiset, emme 
ole yhtä kiinnostuneita omasta historias- 
tamme. Samaa minä haluaisin kysyä in- 
keriläisiltä. En voi muuta kuin ihmetellä 
mihin on kadonnut laaja kiinnostus histo- 
riaan ja sen innostunut harrastus. Tänään 
ei voida enää valittaa Inkeriä tai Suomea 
koskevan tiedon puutetta, kuten 40 vuotta 
aikaisemmin. Kirjoja löytyy suomeksi ja 
venäjäksi ja lisäksi on sähköinen media. 

Paljonko inkeriläisyyttä on 
ylipäätänsä tutkittu Suomessa? 

- Meillä on kaksi laajaa yleisteosta ja tut- 
kimuksia, joissa on pureuduttu erikois- 
kysymyksiin. Lisäksi on runsaasti pää- 
asiallisesti vanhempaa kieli- ja kansa- ja 
uskontotiedettä edustavia sekä uudem- 
pia sosiologian alan tutkimuksia. Loppu 
onkin sekalaiseen seurakuntaan kuulu- 
vaa lehtikirjoittelua. Valtaosa lehtikirjoi- 
tuksista on ollut kooltaan 3 000 - 4 000 
merkkiä, siis yhden sivun verran. Ei sii- 
hen paljon mahdu. Yrittäkää mahduttaa 
Suomen historialliset vaiheet samaan 
merkkimäärään. Ei mikään ihme, ettei 
näistä tiedoista ole lukijoille jäänyt pal- 
joa muistiin, vaikka kirjoittelua on kestä- 
nyt yli 20 vuotta. 

Mitä pitäisi tehdä? 

Suomalaisen Inkerin menneisyys ja ny- 
kyisyys edellyttää laajaa ja tehokasta läh- 
deaineiston selvittämistä, kartoittamista 
ja tutkimista. Aineisto on koottava säh- 
köiseen tietopankkiin. Suunnitelmallisen 
ja pitkäjänteisen tiedonkeruun toteuttami- 

seksi tulee perustaa Inkerin keskusarkis- 
to ja -tutkimuskeskus. Pohjan sille muo- 
dostaa ensisijaisesti Kansallisarkistoon 
1950-luvulla luovutettu kirjallinen ja va- 
lokuva-aineisto. 

Mikä materiaalin keruussa on 
tärkeintä? 

- Tärkeintä ei ole saada kaikkea materiaa- 
lia samaan arkistoon, vaan verkottaa ar- 
kistot niin, että tieto niiden sisällöistä vä- 
littyy. 

Suuri osa nykyisestä 
arkistoaineistosta taitaa koskea 
viranomaisaineistoa. 

- Näin on. Se on tärkeää, mutta yhtä tär- 
keää on inkerinsuomalaiseen identiteet- 
tiin ja maailmankuvaan liittyvä keruuai- 
neisto. 

Miten aineiston keruu tulisi 
toteuttaa? 

- Ohjausryhmään, joka lopullisesti suun- 
nittelee keruu- ja arkistoprosessin, tuli- 
si kuulua edustajia Kansallisarkistosta, 
Suomen Inkeri-liitosta, Siirtolaisuusins- 
tituutista, Suomalaisen Kirjallisuuden 
Seurasta, Helsingin yliopistosta, Koti- 
seutuliitosta, Väestöliitosta, Viron, Pie- 
tarin, Karjalan ja Ruotsin Inkerin liitois- 
ta sekä mahdollisesti viranomaistahojen 
edustajista. 

Mitä aineistoa on jo olemassa? 

- Suomessa on tallennettuna kaksi laajaa 
valokuvakokoelmaa kadonneen Inkerin 
maisemista. Samuli Paulaharju kuvasi 
Inkeriä vuonna 191 1 ja Antti Hämäläi- 
nen vuosina 1943 ja 1944. Kummankin 
kuvaamisella on ollut kansatieteellinen 
ote. Tämän jälkeen Inkerin kuvaaminen 
on ollut sattumanvaraista. Osana tieto- 
pankin toimintaa kuuluu Inkerin maise- 
mahankkeen käynnistäminen. Sen tavoit- 


teena on kartoittaa Inkerinmaata esittävää 
valokuva-aineistoa Suomessa, Venäjällä, 
Virossa ja Ruotsissa sekä valokuvata hei- 
kosti dokumentoituja Inkerin alueita. 

Miten projekti etenee? 

- Parhaillaan selvitellään mahdollisuuk- 
sia tallentaa Suomessa perhearkistoista 
löytyvää jatkosotaan ajoittuvaa inkeri- 
läisaineistoa sekä mietitään tapoja ja kei- 
noja lähestyä Suomeen jatkosodan jäl- 
keen kotiutuneiden inkerinsuomalaisten 
jälkeläisiä. Yksityisarkistoista aineisto 
katoaa helposti niiden haltijoiden kuole- 
man myötä. Vuoroaan odottaa myös inke- 
rinsuomalaisten haastatteluprojekti. 

-Vireillä on myös elokuvaprojekti, jos- 
sa Suomen Inkeri-liitto on mukana. Met- 
ropolia ammattikorkeakoulussa toteute- 
taan tänä vuonna The Living Memory of 
Ingrian Finns- elokuvahanke. Sen rahoi- 
tus on saatu EU:n Education and Culture 
-ohjelmaan sisältyvästä Active European 
Remembrance -ohjelmasta, jolla vaali- 
taan natsismin ja stalinismin uhrien muis- 
toja ja lisätään tietoa hirmujärjestelmien 
aiheuttamasta inhimillisestä kärsimykses- 
tä. Suomen Inkeri-liiton kanssa kehitetty 
hanke toteutetaan yhteistyössä Tallinnan 
yliopiston kanssa. Hankkeen kohderyh- 
mänä ovat Suomen ja Viron nuoret. Do- 
kumenttielokuvan ensi-ilta pidetään jou- 
lukuussa 2012. ® 

Matkan varrelta - 

inkerinsuomalaisen muistelmia 

Osa 3: Elämämme Virossa 

Reino Jaakkimainen 

Kloogan Karanteeni Leiri 


ten 


Jatkoa 

Jnkeriläjste 
'^tissä 11/2007 
a '°itetuiH e 


"Katsokaas’, tämähän onkin 
aito Keskitysleiri!” 

Inkerissä Krausselosta lähtenyt juna ylitti 
Narva joen ja mentyään ohi Narvan kaupun- 
gin Virossa pysähtyi hetkeksi metsäaukea- 
malle antaakseen matkustajille tilaisuu- 
den toimittaa tarpeensa ja venytellä jalkoja. 
Matkamme jatkui länteen päin ohi Rakve- 
re nimisen kaupungin kohti 200 km päässä 
olevaa Viron pääkaupunkia Tallinnaa. Rata 
seurasi Suomen Lahden rantaviivaa. 

Juna pysähtyi Tallinnassa, mutta emme 
saaneet poistua junasta. Katselimme här- 
kävaunun ovesta tätä historiallista kes- 
kiajan kaupunkia. Ohikulkija tunsivat 
meidät pakolaisiksi ja kysyivät: ”Kust 
teie tulete?”. Yksi meikäläisistä, joka 
osasi hiukan viroa, vastasi: ”Leningradi 
juurest”. Tämä sananvaihto tuki minussa 
uskoa että - kuultuaan enemmän - viron- 
kielellä voisi tulla toimeen. 

Etupäässä kivirakennuksinen Tallinna 
kuvasti jonkinlaista pysyväisyyttä jopa 
sota aikanakin. Kloogan kylä oli vain alle 
40 km Tallinnasta Paldiski rautatien var- 
rella. Klooga oli yksi kolmesta karanteeni 
leireistä, jonne Inkerin pakolaiset tuotiin. 
Toiset kaksi olivat Paldiski ja Polkkyla. 
Jo tähän mennessä noin 16,000 inkeriläis- 
tä oli hakenut turvaa Virossa. Heidän lu- 
kumääränsä oli leireissä, milloin tahansa, 
noin 5,000. (Erkki Tuuli) 

Junan pysähdyttyä Kloogan kylän lä- 


heisellä metsäaukeaalla saimme ensim- 
mäisen silmäyksen siitä minne olimme 
menossa. Kuulin jonkun härkävaunussa 
huutavan peloissaan: 

”Hyvät ihmiset katsokas’ tämähän on- 
kin aito keskitysleiri!”. Tosiaan. Sitä se 
paikka olikin. 

Neliskulmainen alue oli korkean piik- 
kilanka-aidan ympäröimä. Sen joka nur- 
kassa oli korkea vahtitorni. Niissä ja 
sisäportilla oli aseistettuja saksalaisia so- 
tilaita. (Myöhemmin kuulimme, että mo- 
net heistä olivat virolaisia.) Pimeän tultua 
kahden sotilaan patrolli, yksi kummasta- 
kin tornista, käveli edestakaisin tornien 
välisen matkan. Aidan sisällä oli monta 
rakennusta: Useita isoja parakkeja, suih- 
ku/desinfektio rakennus, vahtitalo, sairas- 
huone omine aitoineen, käymälä, jne. 

Laskeuduttuamme junasta kaikki tava- 
ramme vietiin desinfektioon, sairaat sai- 
rashuoneeseen. Loput meistä ohjattiin 
suureen sauna/suihku huoneeseen. Kaik- 
ki riisuutuivat yhdessä: miehet, naiset ja 
lapset. Vaatteemme pantiin pusseihin de- 
sinfointia varten. Ison huoneen lämpötila 
ei ollut läheskään saunamaista, tuskin sie- 
dettävä suihkutukselle. 

Inkerissä saunoimme koko perhe yh- 
dessä. Joskus myös naapureidenkin kans- 
sa. Siksi miesten ja naisten yhdessäolo 
saunassa ei ollut outoa. Se mikä yllätti 
minut, oli keskenkasvuinen tyttö Lempi, 

joka oli ollut muka- 
namme Kurkelan Os- 
kalan talossa. Hän oli 
kuin puhjennut kuk- 
kaan, kuin taiasta ja 
muuttunut yön aika- 
na kauniiksi neidoksi; 
kukka rikkaruohojen 
keskellä. Hän uhkui 
terveyttä ja elinvoi- 
maa punaisine poski- 
neen. Hänen täyttynyt 
muotonsa teki hänes- 
tä nuoren naisen. Hän 
tosiaan näytti klassil- 
liselta kaunottarelta. 

Tämä oli minulle 
suuri käsittämätön yl- 
lätys. Samalla tuli jon- 
kinlainen hyvänolon 
tunne, kuin todistus siitä että elämä jat- 
kuu, ihmiset kasvavat ja kehittyvät jopa 
keskellä nykyisten kauhujen ja kärsimys- 
tenkin. 

Meidät sijoitettiin 200 ihmisen parak- 
kiin. Lattian ala jaettiin kahteen kulku- 
käytävään pituussuuntaan, ihmiset latti- 
alla kummallakin puolella. Joka perhe sai 
oman lattiatilansa ja jokainen sai oman 
olkipatjan. Mitään huonekaluja ei ollut 
lähettyvillä. 

Taas taistelu eloonjäämisestä 

Pari kuukautta lukuun ottamatta nälkä oli 
ollut vieraanamme tammikuun alusta 1942 
lähtien. Nyt, lokakuun alussa -42, olimme 
taas sen kynsissä. Ruoka-annokset täällä- 
kin, niin kuin Kruasselossa, eivät olleet 
riittäviä. Yksi limppu sahajauhonsekaista 
leipää, jaettu samankokoisina 9’lle ihmi- 
selle, kulho vesistä soppaa ja kuppi tee- 
tä olivat päivän annos, millä tuskin selvisi 
hengissä. Limpun jakamisesta yhdeksään 
yhtä suureen osaan tulikin iso juttu, inis- 


tä syntyi joskus 
riitaa. Matti sai 
kiittämättömän 
tehtävän suorit- 
taa limpun leik- 
kaamisen. Sitten 
arvalla tehdys- 
sä järjestyksessä 
jokainen vuorol- 
laan valitsi osan- 
sa. Matti teki 
niin tarkkaa työ- 
tä, että jopa en- 
sivalitsij allakin 
oli joskus vaikea 
valita. Siitä jot- 
kut tuskastuivat 
tai olivat vihai- 
sia Matille, mut- 
ta kieltäytyivät 
itse suorittamas- 
ta leivänleikkuuta seuraavan kerran. 

Ajoittain määrättiin kaikki työkelpoi- 
set johonkin palkattomaan työhön. Ker- 
ran olin paljain käsin lastaamassa terävä- 
särmisiä kvartsikappaleita härkävaunuun, 
joista sain pintahaavoja eri puolille keho- 
ani ja joiden paraneminen kesti useita päi- 
viä. Kuulin, että jotkut saivat työstä lisä- 
annoksen, mutta ei meillä ainakaan ollut 
siihen tilaisuutta. 

Meillä oli vielä vahan jauhoja ja peru- 
noita jäljellä, mutta eivät ne kestäisi ko- 
vin pitkälle. Asetettuamme ’ kodiksi’ lat- 
tialle meidän tärkein asia oli ottaa selvää 
miten ja mistä voisi saada lisää ruokaa. 

Jutellessaan aikaisemmin leiriin saa- 
puneen samanikäisen pojan kanssa Jus- 
si sai tietää, että jotkut pääsivät ulos ryö- 
mimällä piikkilanka-aidan alta, uhmaten 
ampumista tai kiinni joutumista. Ulkona 
he kävivät lähi talonpoikaiskartanoissa 
vaihtamassa jotain omaansa ruokaan. Poi- 
ka sanoi tehneensä retken jo pariin ker- 
taan ja tarjoutui ottamaan Jussin seuraa- 
van kerran mukaansa. [> 



Mies jatkotarinan takaa, Reino Jaakkimainen tänä 
vuonna kuvattuna. 

Isä, talvisodanaikaisena räätälinä, oli 
Suomessa käydessään ottanut erään val- 
latun alueen liikkeestä ompelukoneelle 
tarpeellisia esineitä kuten neuloja, om- 
pelulankaa ja lankarullia. Inkeristä kotoa 
lähtiessään hän tiesi, että tämmöistä oli 
sota- aikana vaikea saada ja otti ne muka- 
naan juuri vaihtokauppa mielessään. Nyt 
olikin siihen tilaisuus. 

Varhain aamunkoissa Jussi ja poika 
syöksyivät vartijoita varoen aidan alta 
tien poikki lähimetsään. Odottelimme 
huolissaan miten Jussin kävisi. He tuli- 
vat takaisin iltahämärässä suureksi ilok- 
semme. Jussi toi Singer ompelukoneen 
neuloja ja lankarullia vastaan muutamia 
kiloja jauhoja, leipää ja perunoita; jotain 
myös lahjaksi ystävälliseltä virolaiselta 
farmarilta. Jussi ei kertonut yksityiskoh- 
ta sei kk ailustaan. 

Innostuneena Jussin onnistumises- 
ta Matti ja minä halusimme myös koet- 
taa onneamme. Vanhempani eivät anta- 
neet molempien mennä yhtä aikaa sillä 
he pelkäsivät pahinta: kaksi poikaa kiin- 
ni tai ammuttuna samalla kertaa. Minun 
sijastani Matti sai kaverikseen Armas Ry- 
sän, kurkeloisen toverimme. Jussin me- 
nopaikka oli heidän mielestä liian lähel- 
lä vartiotornia. Huomasimme, että aidan 
ja viereisen tien alla kulki poikki viemä- 
riputki, jonka alkupää oli piikkilanka-ai- 
dasta meidän puolella. Putki oli pitkän 
matkaa vartiotorneista ja tarpeeksi suu- 
ri, että sitä pitkin voisi pieni poika hyvin 
ryömiä läpi ja sitten juosta metsään pii- 
loon. Tuumasta toimeen. Aamuhamarassa 
Armas pienempänä meni putken sisään. 
Matti näki kuinka Armas nosti varovas- 
ti päänsä toisella puolella tietä ja nähty- 
ään vartijoiden selkäpuolet, juoksi kiires- 
ti metsään. 

Kun Matti vuorostaan yritti mennä 
putkeen hän huomasi pian olevansa lii- 
an suuri ryömimään tai konttaamaan. 


Hänen täytyi pujotella vatsallaan vetäen 
käsillään ja työntäen jaloillaan. Lisäksi 
hänen täytyi työntää isonpuoleiset kivet 
edessään. Sitten, pahaksi onneksi, hänen 
jalkansa vielä näkyivät kun vartijat koh- 
tasivat toisensa lähellä paikkaaja pysäh- 
tyivät juttelemaan. 

Matin täytyi vain olla hiljaa odottaa pe- 
läten heidän huomaavan hänen jalkansa. 
Kun hän vihdoin selvisi putkesta, oli Ar- 
mas väsynyt odottamaan ja mennyt. Matti 
painoi ympäristön mieleensä ja läksi kul- 
kemaan metsässä siihen suuntaan jossa 
oletti kylän olevan. 

Hän sattui paikalle, jossa oli neljä maa- 
taloa. Vanhanpuoleinen nainen oli ilois- 
saan saadessaan pari ompelukoneen neu- 
laa isosta pussista vehnäjauhoja. Yksi 
farmari komensi Matin pois vihoissaan, 
mutta toinen ei halunnut vaihtokauppaa 
vaan antoi leipää, ohranjyviä ja voita. 
Erään farmarin vaimo vaihtoi jauhoja ja 
perunoita kahteen ompelukoneen lanka- 
rullaan. 

Rupesi jo hämärtymään kun Matti lä- 
hestyi leirialueetta. Hän oli huolissaan 
siitä, miten saisi vietyä ruokatavarat vie- 
märiputken läpi. Sitten hän huomasi ih- 
misryhmän vartijan kanssa lähestymäs- 
sä leirin porttia. Hän sulautui joukkoon. 
Yksi joukosta uhkasi antaa Matin ilmi, 
mutta muut saivat tämän pitämään suun- 
sa kiinni ja Matti pääsi portin läpi. 

Paikalliset farmarit tapasivat varmaan 
paljon ruokaa etsiviä ihmisiä. Se, että he 
siitä huolimatta auttoivat nälkäisiä, todis- 
taa heidän omistaneen hyvän humaanisen 
luonnonpiirteen. 

Kuulin myöhemmin että Kloogan alu- 
eella oli ainakin kaksi keskitysleiri. Siel- 
lä myös pidettiin venäläisiä sotavankeja 
ja juutalaisia. Sodan jälkeen oli todisteita, 
että siellä tapahtui joukkomurha. ® 

0APAHTUMAKALENTERI 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä 


Hyvinkään Inkeri-kerho 

Tiedustelut Irja Pelkonen, 
inkerikerho@gmail.com tai 
p. 040 550 5712 


Lahden seudun Inkeri-seura 

Kerhoillat joka kuukauden toinen maa- 
nantai. 

• 31.5. Kevätretki Putronniemi 

• 14.7. Inkeriläisten kesäjuhla 

• 13.8. klo 15 Kerhoilta 

• 10.9. klo 15. Kerhoilta 

• 8.10. klo 15 Syyskokous 

• 12.11. klo 15 Kerhoilta 

• 10.12. Joulu 

Kerhoillat ja kokoukset Lutherin kirkol- 
la, osoitteessa Vuorikatu 37. 
Kerhoilloista ja kokouksista tiedustelui- 
hin vastaa Maria Lahti, p. 0400 841 741 



Turun Inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Inkeriläisten Juttutupa jäi Vapun (30.4.) 
jälkeen tauolle. 

Juhlatilaisuuden Varissuon kirkolla 
(Kousankatu 6), kello 14 alkaen. 

• 27.5. Helluntai-juhla 

• 30.9. Syyskokous ja Mikkelinpäivä- 
juhla 

• 3.1. Pyhäinpäivän kunniakäynti sep- 
peleenlaskuineen Turun hautausmaal- 
la inkeriläisten muistomerkillä kello 12 
ja sen jälkeen noin kello 13 kahvi- ja 
ohjelmatilaisuus Varissuon kirkolla. 

• 26.12. Joulujuhla 
Palvelupiste, Uudenmaankatu 1. 

Puh. 233 2565 


Helsingin seudun Inkeri-seuran 
tapahtumia 

Anitta Iline, anitta@inkeriseura.com 
tai p. 050 565 9805 

Työpajat järjestetään Karj alatalon Inkeri- 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 

LEVITÄ INKERI-TIETQA 


Saatavana Inkeriläisten Sivistyssäätiöstä: Annikki Kelo p. 045 2612 342 


Kirjallisuus 

Flink Toivo: Kotiin karkotettavaksi, 30,- 

Häkkinen Juho: Siihen maahan, 
jonka minä sinulle osoitan I - II, 15 ,- 

Kalevalaseuran vsk. 69-70: 

Maria Luukan laulut ja loitsut, 6,50,- 

Kuivanen Lilja (toim.): 

Inkerin vuotuisjuhlat, 10,- 

Krifors Lars: Oli onnistuttava, 15,- 

Nokkala Tapani: 

Paavo Räikkönen Inkerin mies, 25,- 

Ojala Ella: Ensimmäinen kevät, 16,- 
Pelastunut albumi, 22,- 
Pitkä kotimatka, 14,- 

Pelkonen Hannu: Voihan Venäjä, 25,- 

Pärnänen E.: Antti Kivekäs I - II, 9,- 

Ripatti Maria: Elämä yhden 
kortin varassa, 16,50 

Savolainen Aatu: Suomalainen 
sissisodassa, 15,- 

Savolainen Mikko: Inkerinmaa, 33,50 

Seppänen Heikki: Etelän tien 
kulkija - Vilho Helanen, 25,- 

Sihvo Jouko: Inkerin kansan 60 
kohtalonvuotta, 24,- 

Sihvo Jouko (toim): 

Inkerinsuomalaisten kohtalo, 20,- 

Störgren Aleksander: 

Mutkainen tie vapauteen, 10,- 

Suominen Hellin: 

Mooses Putron elämäkerta, 2,50 


Survo Arvo: Itku Inkerille, 17,- 

Tuukkanen Saimi 

Elämäni helminauha, 5,- 

Äänitykset 

Inkerikuoro (CD): Minä tyttö, 10,- 

Santtu Lauri (äänilevy single): 
Murrejuttuja, 2,50 

Survo Arvo (C-kasetti): 

Omal maali’, 2,- 

Kartat 

Mustonen: 

Inkerin kartta v. 1933, 12,- 

Randefeldt: 

Inkerin uusi kartta v. 1992, 10,- 

Randefeldt: 

Keski-lnkeri Kylä ja tiekartta 
v. 1993, 10,- 

Muut 

Inkerin pöytälippu (polyesteriä) + 
salko marmorijalustalla: 22,- 

Inkerin pöytälippu (polyesteriä): 17,- 

Adressi surunvalitteluun: 7,- 

Pakki Nikolai: 

Inkerin kylän lähihistoria taiteessa, 15,- 
Inkeri-keskuksesta ja numerosta 09-3499626 

Rautajoki Reijo: Vaietut 
s-postitse: reijo.rautajoki@gmail.com 
ja hyvin varustetuista kirjakaupoista 

TÄSSÄ NUMEROSSA 


Pääkirjoitus: Inkerin liitto 90 vuotta s. 3 

Kesäjuhlilla laulettiin, naurettiin ja itkettiinkin s.4 

Suvun sirpaleita arkistossa s. 10 

Keittoon naimisiin - vaikka paimenpojan kanssa! s. 12 

Inkerin liitto 90 vuotta 

Toivo Flink 


Inkerin Liiton perustava kokous pidettiin 
Helsingissä 25. syyskuuta 1922. Jatko- 
sodan loppuun mennessä merkittäväksi 
heimojärj estoksi kasvaneen Inkerin Lii- 
ton jäsenmäärä oli yli tuhat henkeä. Valta- 
osa heistä oli kantasuomalaisia. Valvonta- 
komission vaatimuksesta valtioneuvosto 
kielsi vuosina 1944-1946 välirauhan- 
sopimuksen mukaisesti yhteensä 3 327 
suomalaisen järjestön toiminnan. Inkerin 
Liitto lakkautettiin 19.10.1944 samaan 
seuraan kuuluvana. 

Inkerin Liiton lakkauttaminen jätti tyh- 
jiön inkerinsuomalaisten järjestötoimin- 
taan. Inkeriläisten Yhdistyshän lopetti 
toimintansa jo talvisodan jälkeen mene- 
tettyään yksitoista kuudestatoista Karja- 
lan kannaksella toimineesta kerhostaan. 
Yhdistyksen johto esitti silloin Inkerin 
Liitolle toivomuksen, että se ottaisi hoi- 
taakseen tämän tehtävät. Inkeriläisten Yh- 
distyksen sulauttamista Inkerin Liittoon 
ei kuitenkaan ehditty sinetöidä. Yhdistys 
pelastui lakkauttamiselta, koska se ei ol- 
lut toimivien järjestöjen joukossa. 

Sen toiminnan jatkaminen mahdollis- 


tui vuonna 1959. Samalla alkoi ilmestyä 
sen äänenkannattaja Inkeriläisten viesti. 
Niin kuin lastu lainehilla- motolla varus- 
tetussa lehden ensimmäisessä numeros- 
sa johtokunta ilmoitti, että Inkeriläisten 
Yhdistys ry:n vuosikokous pidetään Hel- 
singissä maaliskuun 8. päivänä 1959 kel- 
lo 14.00. Tästä alkoi uusi vaihe Suomeen 
kotiutuneiden inkerinsuomalaisten ja hei- 
dän hengenheimolaistensa j ärj esto toimin- 
nassa. 

Inkeriläisten yhdistys ry:n nimi muu- 
tettiin 1994 Suomen Inkeri-liitto ry:ksi. 
Silloisista paikallisosastoista tuli niiden 
rekisteröitymisen myötä erillisiä yhdis- 
tyksiä, jotka jäsenjärjestöinä muodosti- 
vat liiton. Suomen Inkeri-liiton kotisivuil- 
la lukee, että se pitää edeltäjänään vuonna 
1934 perustettua Inkeriläisten Yhdistys- 
tä. On kuitenkin selvää, että toimintamme 
pohjan on luonut Inkerin Liitto, jonka pe- 
rustamisesta tule 25. syyskuuta 2012 ku- 
luneeksi kunnioitettavat 90 vuotta. 

Runsaat 20 vuotta sitten inkerinsuoma- 
laisten kansallinen olemassaolo tiedos- 
tettiin Suomessa, kun presidentti Mauno [> 

Koivisto mahdollisti paluumuut- 
tomme. Tieto Inkerinmaan ja Suo- 
men kirkollisista, sivistyksellisistä ja 
kulttuuriyhteyksistä niin autonomi- 
an kuin itsenäisyydenkin aikana oli 
paluumuuton alkaessa Suomessa vä- 
häistä. Totuuden nimissä on tunnus- 
tettava, ettei paluumuuttajienkaan 
tietoisuutta omasta historiastaan ja 
kulttuuristaan voinut pitää silloin 
hyvänä, eikä voida kehua vieläkään. 
Siihen on omat syynsä. Ne liittyvät 
Neuvostoliiton ja nykyisen Venäjän 
vähemmistökansojen rajattuihin itse- 
määräämisoikeuksiin. 

Tapauksessa nimeltä Inkeri tai In- 
kerin suomalainen ei ole paljon uut- 
ta. Samanlaisen kohtalon koki aika- 
naan suomalaisuuden syntyjuurien 
selvittäjänä tunnetuksi tullut Anders 
Johan Sjögren. Kohottuaan Venäjäl- 
lä keisarillisen akatemian jäseneksi 
hän oli aikansa tunnetuin suomalai- 
nen tiedemies. Hän vaikutti kuiten- 
kin Pietarissa ja kuoli siellä vuonna 
1855. Samalla hän jäi kotimaassaan 
unholaan. Suomen kansallinen ide- 
ologi V.J. Snellman antoi arvoa Sjö- 
grenille muistokirjoituksessaan, 
mutta siihen se muistaminen jäikin. 
Snellmanin käsityksen mukaan suo- 
malaisuutta tuli puolustaa lähinnä 
kotimaassa. 

Arviolta puolet Inkerin suomalai- 
sista on jo muuttanut Suomeen. Joi- 
denkin mielestä meidän pitäisi toi- 
mia heimomme hyväksi Venäjällä tai 
ainakin Inkerissä. Jos Sjögren oli ai- 
kanaan vaikuttanut väärässä maassa, 
mikä maa on se oikea, jossa meidän 
tulisi puoltaa suomalaisuuttamme ja 
tehdä sitä tunnetuksi? 



naurettiin ja 
tikettiinkin 


Inkeriläisten kesäjuhlat keräsivät Lah- 
teen 14.7.2012 arviolta 300-päisen jou- 
kon. Joutjärven kirkon eteisessä käteltiin, 
halailtiin ja hymyiltiin. Joukossa oli mon- 
ta tuttua ja päivän päätteeksi uusiakin ys- 
tävyyssuhteita oli varmasti solmittu. 

Lahden inkeriliitto järjestivät kesäjuh- 
lat nyt jo kymmenettä kertaa. 

- Jos virkamiehet tietäisivät näiden 
juhlien järjestelytoimikunnan iän ja työ- 
tehon, he nostaisivat varmasti eläkeikää, 

Teksti ja kuvat: Riikka Mahlamäki-Kaistinen 



Liiton puheenjohtaja Toivo Puronen veis- 
teli tervetuliaispuheessaan. 

- Inkeriläisyys on voimavara, jonka 
turvissa mie elän ja jatkan matkaa, iloit- 
si Lahdenseudun Inkeriseuran kunniapu- 
heenjohtaja Marja Rämö puheessaan. 

Kun Petroskoin kuoro lauloi "Taivas on 
sininen ja valkoinen” ulkona keli oli aina- 
kin hetken kuvatun kaltainen. Sadepilvet 
nousivat auringon eteen juuri yhteiskuvan 
aikaan. Paikalle tilattu kuvaaja tosin ke- 


hui pilvistä säätä parhaaksi kuvaussääk- 
si, mutta pelkäsi juhlakansan kastuvan 
pahan kerran. Näin ei onneksi käynyt ja 
väki siirtyi nauttimaan "Kyllikin herkuis- 
ta”, kuten Puronen maittavaa kalakeittoa 
mainosti. 

Petroskoin kuoron ohella juhlien mu- 
siikista vastasivat Vantaalta, mutta alku- 
jaan Rappolasta kotoisin olevat Mesimar- 
jat, Elsa Kirjanen, Laulava Kaukopartio 
ja itkuvirsiä esittänyt Jaana Luomajoki. 
Varsinkin Luomajoen äidilleen suuntaa- 
ma itku veti yleisön hiljaiseksi. Tunnel- 
ma oli niin koskettava, että allekirjoitta- 
neen ohella moni muukin taisi pyyhkäistä 
silmäkulmia an. 

Suomen Inkeriliiton kunniapuheenjoh- 
taja Keijo Korkka puhui heimotyön tai- 
vaalla olevista pilvistä. Siitä, että itsensä 
inkeriläisiksi tunteva kansanosa kuihtuu 
pois ja kohta ei ole sen enempää juhlia 
kuin juhlijoitakaan. 

- Teitä on kohdeltu niin kaltoin vuo- 
sikymmeniä ja silti Inkeri-asia on säily- 
nyt. Olen vakuuttunut siitä, että se säi- 
lyy vieläkin, vastasi Pertti Laaksonen 
Korkan ajatuksiin omassa puheessaan. 
Laaksonen (Lahdesta) oli yksi kuudesta 
Inkerin sivistyssäätiön ansiomerkein pal- 
kitsemasta henkilöstä. Muita olivat Pert- 
ti Kukkonen (Helsinki), Markku Nie- 
melä (Lahti), Tapio Nieminen (Lahti), 
Irina Terävä (Kerava) ja Irina Sokolo- 
va (Kormu). 

Varsinaisen pääjuhlan jälkeen kesäpäi- 
vät jatkuivat kokoontumisella seurakun- 
nittain, kuudelta pidetyllä iltamessulla ja 
vapaamuotoisella iltatilaisuudella. 

Kiitos Lahden Inkeriseura. Jäljestitte 
taas hienot juhlat. 

Toivottavasti ensi kesällekin löytyy jär- 
jestäjä. (D 

Lilja-Liisa Aleksandrova 


Vieraita Inkeristä 


Suomen Inkeri-liiton järjestämiin kesä- 
juhliin ei tälläkään kertaa tullut IL:n joh- 
to eikä yksikään musiikkiyhtyeemme, 
vaan koti-Inkeriä Lahdessa edustivat al- 
lekirjoittanut ja Oksana Dyba, jotka osal- 
listuvat Inkerin kulttuuriseuran tukemaan 
viestijäkoulutusprojektiin sekä laulava 
Skuoristan seurakunnan kirkkoherra Pa- 
vel Krylov. Meidän tehtävänä oli tehdä 
juhlista lehtijuttu. 

Lahden Inkeri-seurassa on vain 35 jä- 
sentä, täytyy nostaa hattu, että se uskal- 
taa kuitenkin ottaa vastuun kesäjuhlien 
järjestelystä. Puheenjohtaja Toivo Pu- 
ronen pahoittelee, että jäsenet ovat pää- 
osin ikäihmisiä, nuoria ei ole. Hänen mu- 
kaan viime vuosina tulleet paluumuuttajat 
asuvat eristyneinä, käyttävät arkielämäs- 


sä venäjää eivätkä tule mukaan inkeriläis- 
työhön. 

Joutjärven kirkossa, missä pidettiin 
varsinaiset juhlat, oli ihana juhlatunnel- 
ma: liput, kansallislaulut, lyhyet ja selkeät 
juhlapuheet. Jumalanpalveluksen toimitti- 
vat pastorit Ilmo Leinonen ja Arvo Sur- 
vo. Konserttiohjelmasta muistiin ovat jää- 
neet Petroskoin Inkeri-kuoron ja Laulava 
Kaukopartio veteraanikuoron esitykset. 
Saimme myös tutustua hyviin ja vieraan- 
varaisiin ihmisiin kuten Arvo ja Leena 
Korkkiseen, Irina Sokolovaan ja Arvi 
ja Ljudmila Kähäriin. 

Ensimmäistä kertaa kävimme Suomen 
inkerinsuomalaisten kesäjuhlissa ja pi- 
dimme niistä. 



Joutjärven kirkkoon mahtuu paljon väkeä. 

Arvo Korkkinen 


Järjestäjien näkemyksiä 
Lahden Inkeri-juhlista 


Täytyypä huokaista helpotuksesta. Taas 
on yhdet kesäpäivät hoidettu onnistu- 
neesti. Laskelmien mukaan pääjuhlaan 
osallistui 340 osanottajaa. Tiedotusvä- 
lineille annoimme rohkeita lausuntoja, 
jossa arvelimme osanottajia saapuvan 
200-300 henkeä. Arviomme osuivat oi- 
keaan pelostamme huolimatta. Tilastol- 
lisesti on todettava, että osanottajakäyrä 
myötäilee Nokian kurssikäyrää: entisi- 


nä ”hyvinä” aikoina osallistujia oli liki 
tuhat. 

Ohjelmaa oli ilmeisesti riittävästi ja 
monipuolisesti. Mainittakoon, että niin 
esiintyjät kuin järjestelyihin osallistu- 
neetkin suorittivat osuutensa pääasiassa 
ruokapalkalla. Joutjärven kirkko ja sen 
lukuisat tilat mahdollistivat kaikki tarvit- 
tavat toiminnot. 

Eräs tärkeimmistä asioista oli tarjota 



Inkeriläisten kesäjuhlia käsittelevä valokuvanäyttely kirkon eteisessä kiinnosti monia. 

osanottajille ruokailumahdollisuus ase- 
velihintaan. Keittiöväki oli nähnyt paljon 
vaivaa tarjoilussa. He tekivät 12-tuntisen 
päivän ja useimmat eivät tämän takia näh- 
neet juhlia lainkaan. Moni on ollut muka- 
na kaikissa kymmenessä Lahden Inkerilii- 
ton järjestämässä juhlassa ja aina keittiön 
puolella. Päivän ruokalistalta löytyi lo- 
hisopan ja voisilmäpullien ohella inkeri- 
läisten rakastamia kaalipiirakoita (toen- 
perrään) ne onkin hyviä. 

Petroskoin kuoro oh taas mukana niin 
kuin monena kertana aiemminkin. Heille 
voitiin tarjota kirkon tiloista "siskonpeti” 
paikat sekä perjantai-iltana Kahvisaares- 
ta sauna-, uinti- ja grilli-ilta. Lahden oma 


kuoro Laulava Kaukopartio sai ennenkuu- 
lumattoman suosion. Johtuikohan suosia 
isänmaallisista lauluista, laulajien keski- 
iästä vai asepuvuista. Myös perhekuoro 
Mesimarjat toi raikkaan tuulahduksen 
juhliin. 

Perjantai-illan vapaamuotoiseen tilai- 
suuteen osallistui noin 50 henkeä. 

Meille järjestäjille jäi hyvä maku juh- 
lista. Kiitos osanottajat. Myös taloudel- 
linen puoli onnistui. Nyt voimme tukea 
seuramme toimintaa monin eri tavoin lä- 
hitulevaisuudessa. 

Juhlilla otettua yhteiskuvaa saa tila- 
ta numerosta 044 581 8550. (Kuva ei ole 
sama, kuin lehden kannessa oleva otos.) 



Kesäpäivillä tavattiin vanhoja tuttuja ja luotiin ehkä uusiakin ystävyyssuhteita. 

Suvun sirpaleita arkistossa 

Sanna Leskinen 


Huolimatta inkeriläisen väestön sirpaloi- 
tumisesta toisen maailmansodan ja siihen 
liittyvän, Suomen käymän jatkosodan ta- 
kia, inkeriläisiä sukujuuria on silti mah- 
dollista jäljittää ja seurata arkistoidun 
asiakirjamateriaalin ansiosta. Inkeriläisten 
sukututkimus on kuitenkin nimenomaan 
sirpaleiden keräämistä ja niistä kokonai- 
suuden hahmottelemista. 

Sukututkimus antaa tekijälleen paljon, 
mutta asettaa eteen haasteita toisensa pe- 
rään. Sen lisäksi, että haluttuja tietoja voi 
joutua metsästämään useista eri arkisto- 
lähteistä, on otettava huomioon, että riip- 
puen arkistonmuodostajasta (taho, joka 
arkistomateriaalia on tuottanut), kieli voi 
olla suomen lisäksi esimerkiksi ruotsia, 
venäjää tai saksaa. Etenkin vanhoissa kir- 
konkirjoissa tulee eteen myös tarve osata 
tulkita vanhoja käsialoja. 

Helpoin tie sukututkimuksen aloittami- 
seen on ehkäpä se, mistä itse aloitin. Läh- 
din tarkastamaan isoisäni kertomia asioita 
etsimällä aineistoa arkistosta. Isoisäni oli 
kovin vähäpuheinen saapumisestaan Suo- 
meen, joten pyrin löytämään sodan aikai- 
sesta arkistoaineistosta inkeriläisiin liit- 
tyvää materiaalia. Lopulta löysin isoisäni 
perheineen laivausluettelosta sekä heille 
osoitetun sijoitusalueen kyseisen paikka- 
kunnan siirtoväen huoltojohtajan arkis- 
tosta. 

Arkistoaineistoa tutkittaessa on syy- 
tä olla tarkkana. Isoisäni kertoman mu- 
kaan he tulivat Suomeen lokakuussa 
1944. Ensimmäinen luettelo jossa iso- 
isäni perhe oli, oli päivätty saman vuo- 
den toukokuulle. Mahdollinen selitys on 
esimerkiksi summamutikassa jälkikäteen 


lisätty päivämäärä. Isoisäni perhe löy- 
tyi joka tapauksessa toisesta, lokakuul- 
la päivätystä laivausluettelosta sekä siir- 
toväen huoltojohtajan papereista. Toisin 
sanoen, isoisäni muisti oikein. Ongelmia 
tutkimisessa aiheuttaa myös se, että nimet 
saattavat olla hieman eri tavalla kirjoitet- 
tuja eri papereissa, syntymäaika saattaa 
olla väärin... 

Harvoin arkistoaineisto kattaa täysin 
aukottomasti henkilöhistoriaa. Niinpä 
jouduin täydentämään tietojani täsmälli- 
semmiksi kirjallisuuden ja muiden tutki- 
musten avulla. Isoisäni kertoma tarkentui; 
Hangon siirtoleirin piikkilanka-aidat se- 
littyivät leirin aiemman käyttötarkoituk- 
sen mukaan (se oli ollut käytössä sotavan- 
kileirinä ennen inkeriläisten saapumista) 
ja Loimaalla todellakin toimiyksimonista 
siirtoleireistä. Isoisäni perheen reitti Han- 
gosta sijoituspaikkakunnalle tarkentui. 

Kaukaisempia sukujuuria lähdin etsi- 
mään Inkerin kirkonkirjoista. Tiedossa- 
ni oli isoisäni kotiseurakunta, Venjoki, 
joten lähtökohta oli sinänsä helppo. Ylei- 
sesti ottaen kirkonkirjojen kohdalla suku- 
tutkimus vaikeutuu, sillä kaikkien seura- 
kuntien kirkonkirjat eivät ole päätyneet 
Suomeen tai niitä ei syystä tai toisesta ole 
säilynyt. Onnekseni Venjoen kirkonkirjo- 
ja on säilynyt oman tutkimukseni kannal- 
ta tärkeimmiltä vuosikymmeniltä. 

Personaalikirjasta löysin isoisäni per- 
heen kokonaisuudessaan ja rippikirjois- 
ta isoisän isänpuoleista sukua 1850-luvun 
puoliväliin asti. Tunsin löytäneeni aarre- 
arkun, sillä ainakin itselleni tiedot olivat 
täysin uusia. Oikeat nimet ja syntymä- 
ajat tarkentuivat ja kokonainen oman su- 

kupuun haara syntyi hetkessä. Mieluusti 
olisin jatkanut etsimistä pidemmällekin, 
mutta kirkonkirjojen puuttumisen takia 
joudun tyytymään tietoon, että isoisoiso- 
isäni oli etunimeltään Matthias (eli mah- 
dollisesti kotoisammin Matti) ja syntynyt 
oletettavasti (lastensa syntymävuosien 
perusteella arvioituna) 1820-30-luvulla. 

Sukupuun haaran kasvattamista hel- 
potti suuresti se, että suku oli sukupol- 
vesta toiseen asunut samassa kylässä. 
Mielenkiintoiseksi tilanteen tekee se, että 
isoisäni sukunimen omaavia seurakunta- 
laisia oli paljon ja lisää löytyy muistakin 
kylistä. Vasta jouduttuaan sodan jalkoihin 
minulle lähintä sukua siirtyi Suomeen. 

Pelkät rippikirjat eivät tosin tarjoa kuin 
murto-osan tiedoista, jotka kirkko yleen- 
sä kirjasi ylös seurakuntalaisistaan. Rip- 
pikirjoihin ovat merkittyinä vain ne per- 
heenjäsenet, jotka ovat täyttäneet 15 
vuotta eli toisin sanoen päässeet ripille. 
Lastenkirjoissa on yleensä merkittynä 15 
vuotta nuoremmat sisarukset, joten näin 
ollen tieto mahdollisista nuoremmista si- 
saruksista jää minulta kokonaan puuttu- 
maan. 

Isoisäni isän suvun suhteen olin kui- 
tenkin onnekas siinä mielessä, että Ven- 
joen kirkonkirjoja on säilynyt. Isoisäni 
äidin suvun kohdalla on toisin, sillä he 
olivat kotoisin Skuoritsan seurakunnasta 
ja ainakaan Suomen puolella ei ole kir- 
konkirjoja sieltä ole. Juuri tämänkaltai- 
siin vaikeuksiin saattaa joutua, jos suvun 
tietää asuneen sellaisessa seurakunnassa, 
jonka kirkonkirjoja ei ole saatavissa tai 
ne ovat jostain syystä hävinneet tai tu- 
houtuneet. 


Inkerin Kulttuuriseuralta sain arvok- 
kaan neuvon tutustua mormonien su- 
kututkimuskeskuksien kokoelmiin sekä 
internetistä löytyvään mormonien maail- 
manlaajuiseen ja englanninkieliseen su- 
kututkimussivustoon osoitteessa www. 
familysearch.org. Internetin valtava tieto- 
kanta aiheuttaa omat hankaluutensa eikä 
se ole läheskään kattava. 

Hyvällä tuurilla suvun sirpaleita siel- 
tä silti saattaa löytää. Itse en sieltä sukua 
tunnistanut, sillä tiedot isomummoni su- 
vusta ovat hyvin vähäiset. Tiedot jäävät 
inkeriläisistä tehtyjen henkilökorttien va- 
raan, joissa on ilmoitettu kunkin henkilön 
lähin suku. Tietoni jäävät siten isomum- 
moni sisaruksiin ja isään. 

Pikaisella silmäyksellä Kansallisarkis- 
ton tietokantaan näyttää siltä, että suvut 
jotka asuivat Hietamäen, Keiton, Kolppa- 
nan, Rääpyvän, Spankkovan tai Tuutarin 
seurakunnissa tai kuuluivat Pietarin Py- 
hän Marian seurakuntaan, ovat oletetta- 
vasti kohtalaisen varmasti jäljitettävissä 
mahdollisesti useammankin sukupolven 
verran taaksepäin. ® 


Tunsin löytäneeni 
aarrearkun. 

Muistiinpanoja Suomen Inkeri-liiton juhannusmatkasta Toksovaan 21.-25.6.2012 
matkan johtajan Alina-Sinikka Salosen kirjaamina. 


"Keittoon naimisiin 
-vaikka paimenpojan kanssa!” 


Teskti ja kuvat: Alina-Sinikka Salonen 


Näin hauskasti oppaamme Wladimir 
Kokko kertoi kotiseudustaan Keitosta 
matkamme päätöspäivänä. Mekin olimme 
kuulleet sanonnan: ”Painu vaikka Tokso- 
vaan!” Nämä kaksi seurakuntaa olivat 
matkallamme pääosassa: juhannusjuhla 
oli Toksovassa, majapaikka Keitossa. 

Matkapäivän iltana koulutuskeskuk- 
sen koulutussihteeri Elina Seppälä otti 
meidät sydämellisesti vastaan. Majoitus- 
järjestelyt olivat kaikin puolin erinomai- 
set. Lämpimät kiitokset! Illalla tutustuim- 
me Keiton kirkkoon, jossa oli parhaillaan 
amerikkalaisten järjestämä englannin kie- 
len leiri. Osa porukasta kipaisi vielä ky- 
lällä, osa lähti Aleksei Krjukovin kanssa 
kesäyön retkelle Likolammelle. 

Perjantaina tuli matkamittariin 290 ki- 
lometriä. Oli mm. jouduttu kääntymään 
takaisin, koska meneillään oli ratatyöt. 
Pieni merkki puolta kilometriä aiemmin 
oli yrittänyt varoittaa siitä. Tässä oli yksi 
niistä lukuisista kiperistä tilanteista, jois- 
sa oiva kuljettajamme Tapani Pitkänen 
pääsi näyttämään, kuinka iso bussi teki 
täyskäännöksen suunnilleen itsensä ko- 
koisella pläntillä. 

Jos Tapani teki työtään antaumuk- 
sella, niin saman voi sanoa myös Alek- 
seista. Tuutarin Pikkalan kylässä yksin 
asuva Nikolai sai yllätyspakettinsa. Ku- 
panitsan Korpikylässä matkamme nuo- 
rin osanottaja pääsi äitinsä kanssa tutus- 
tumaan isovanhempiensa maisemiin ja 


Virallisen 
ohjelman jäl- 
keen tanssit 
jatkuvat piha- 
nurmikolla. 

sen asukkaisiin. Mistä kummasta kylä- 
läisiä siunaantuu heti bussin saavuttua? 

Matkalla mukana olevan ja Suomes- 
sa asuvan Sonjan olin tavannut Keraval- 
la sattumalta. Kun oli vaihdettu muuta- 
ma sana, Sonja oli kysynyt minulta, kuka 
sie oikein olet? Kun sanoin tyttönimeni 
Alina Mylläri, Sonja huudahti: ”Sinun 
mummoja minun mummo olivat sisaruk- 
set”. Pi kk user kk uni Sonja pääsi Venjoen 
Latukan kylään, jonka oli nähnyt viimek- 


si 1949. Nyt hän löysi kotinsa paikalle 
rakennetun uuden talon. Se ei tuntunut 
Sonjasta yhtään hyvältä. Venjoella käytiin 
myös Hertan maisemissa. Hertta ei nyt- 
kään päässyt kotikonnulleen, mutta kir- 
kollakin hänellä oli muisteltavaa. 

Reino joutui odottamaan kotikyläänsä 
pääsyä seuraavaan päivään. Silloin Tok- 
sovan pääjuhlan jälkeen lähdimme etsi- 
mään Toksovan Hämäläisten mäkeä ja 
Koivukylää. Löytyihän se, vaikka kodin 




Nuorta "kukkaiskansaa ” odottamassa esitysvuoroaan Toksovan kirkon mäellä. 


joja. Juontajat Wladimir Kokko, Aina 
Jaakkola ja Ksenia Kanevskaja pitivät 
hienosti ohjelman koossa. 

Ruotsin Inkeri-liiton puheenjohtaja In- 
keri Petterson kertoi tutkimuksesta, joka 
julkaistaan näinä päivinä. Se käsitteli so- 
dan jälkeisiä tunnelmia Ruotsissa. Oli 
tutkittu, millaista luottamusta ruotsalai- 
set olivat tunteneet muualta tulleita kan- 
sanryhmiä kohtaan. Inkeriläisiin oli suh- 
tauduttu suurella varauksella. 

Itse kerroin muutamalla sanalla, keitä 
me olimme. Näytin myös, että olemme 
"kukkaiskansaa”, jonka erottaa rinnas- 
samme olevasta kukasta. Siitä seura- 
si, että meihin otettiin paljon kontakteja 
juhlan aikana. Kerroin myös omasta suh- 
teestani Inkeriin ja kodin etsinnästä täältä. 
Wladimir oli juuri puhunut, että suoma- 
laiset menevät juhannuksena mökeilleen. 
Minä kerroin, että juuri siksi olen nyt tääl- 


lä. Totesin myös hyvällä tavalla haikean 
yhteenkuuluvuuden tunteen, jonka aina 
koen, kun olen näissä inkeriläisten ta- 
paamisissa. 

Tästä teemasta jatkoi Raija Mäke- 
lä-Eskola, joka lauloi (itki) koskettavan 
kauniisti tekemänsä runon: 

Itkuvirsi Kaakon-Karjalalle 

Oi, sie kultainen Karjalamme, koskien 
kuollussa laulusi soi, kukkii kumpareillas 
kanerva kaunihisti, päällä kivien kipunoi 
kaipaus, livertää lintuset ja pystyttää pe- 
stään puiden oksistohon, sammaleen si- 
sällä sykkii surujen sävel. 

Vuosisatojen saatossa olit taistelujen 
tantereena, kulki edessäsi vihan ja vaino- 
jen tie, metsäemon rinnan rikkoi miekkojen 
mahti, kuuset kasvoivat kipujen kyynelistä. 

Oi, sie kotoinen kunnas, ota vastaan 
pyyntöni: Vapauta säikkyneet sielut, peh- 

Wladimir Kokko ja Aleksan- 
teri Kirjanen jakoivat juhan- 
nusjuhlassa kunniakirjoja. 



mitä anteeksiannolla kuihtuneet kuoret, 
turtuneet tunteet, riisu rautainen käsi, tai- 
ta tilalle leppeän lepän oksa, sinisilmäiset 
or\’okit, laita leikkimään lapset lempey- 
dellä, auta löytämään sydänten yhteinen 
ilo, anna rakkauden purojen sulattaa rou- 
tainen maa. 

Raijalla on aivan oma tapansa laulaa it- 
kulauluja. Hän ei laula käsi poskella, ne- 
näliina poskea vasten (kuten perinteisesti 
tehdään) vaan seisoo ja siirtää ajatuksen- 
sa kohti taivasta. 

Itkuvirren lopussa on seuraavanlainen 
rukous: 

Oi, sie kotoinen kunnas, ota vastaan 
pyyntöni: Vapauta säikkyneet sielut, pehmitä 
anteeksiannolla kuihtuneet kuoret, turtuneet 
tunteet, riisu rautainen käsi, taita tilalle lep- 
peän lepän oksa, sinisilmäiset orvokit, laita 
leikkimään lapset lempeydellä, auta löytä- 
mään sydänten yhteinen ilo, anna rakkau- 


den purojen sulattaa routainen maa. 

Sunnuntaina saimme rautaisannoksen 
tietoa siitä, kuinka suomalaiset ovat aiem- 
min eläneet Pietarissa. Kuljimme myös 
Gustav Karlovitsch Mannerheimin ja- 
lanjäljissä. Sampo-keskuksen johtaja Tat- 
jana Bykova oli järjestänyt ohjelman toi- 
vomusteni mukaan ja löytänyt oppaaksi 
suloisen (ilmaus sallittaneen, sillä hänellä 
oli ikää hyvin paljon) ja tietori kk aan Inga 
Barbashinovan. 

Maanantaina saimme kuulla Wladi- 
mir Kokon tiiviin katsauksen inkeriläis- 
ten historiasta. Mieltä lämmitti Wladimi- 
rin rakkaus kotiseutuunsa Keittoon. 

Levassovin haudoilla Raija lauloi meil- 
le edellä olevan itkuvirren tilanteeseen 
muunneltuna. Raija itse kertoo: Levasso- 
vissa se oli ”Oi, kansa, kauhut kokenut. 
Mukaan piti ottaa välillä Isä meidän -ru- 
kousta, että pääsin eteenpäin.” (J) 

Hannu Ahokas 


Inkeriläisten viljelykasvien geenistöä maailmalla 

Tomaatin, valkosipulin ja 
ryvässipulin kanta 
Inkeristä Suomeen 


Inkeriläiset ovat paetessaan ja pakkosiir- 
roissaan levittäneet kotiseutunsa viljely- 
kasveja mukanaan sen lisäksi, että aluet- 
ta hallinnut muukalainen on levittänyt 
ja käynyt kauppaa seudun kasvivaroil- 
la. Suuntana on ollut myös Siperia, mitä 
käsittelin lantun (kaalikan) vaelluksesta 
aikaisemmissa kirjoituksissani (Ahokas 
2005). Inkeristä Loimaalle päätyneen ja 
jo kuolleen Simo Pesosen lausuma vah- 
vistaa tietoa, että joidenkin poislähtöön 
pakotettujen inkeriläisten selviytymiseen 
kuului siementen mukaan otto: ”Sen ver- 
ran pitää ihmisellä olla aina uuden sie- 
mentä mukanaan, että voi ruokansa itsel- 
leen kasvattaa” (Salo 2009). 

Simo Pesonen (1919-1984) oli yksi In- 
keristä Suomeen 1943-1944 siirrettyjä in- 
keriläisiä. Hän saapui suomeen äitinsä ja 
sisarustensa kanssa ja hänet sijoitettiin 
aluksi Ypäjälle, Mannisiin Fredrikson-ni- 
miseen taloon. Isä oli haudattu Inkerin- 
maalle. Hän avioitui myöhemmin samas- 
sa talossa asuneen Sylvin kanssa. 

Ypäjältä Pesonen muutti Loimaalle 
Arojärvi-nimiseen taloon, jossa sai pie- 
nen mökin asuttavakseen. Pesonen otti 
mökin jokaisen neliösentinkin mukaan 
ruoan tuotantoon. 

Sodan jälkeen hän välttyi Neuvosto- 


liittoon palautukselta. Tiedustelut In- 
kerin kokemuksistaan Pesonen kuittasi 
vastauksella "täällä kaikki hyvin”, mikä 
kuvastaa pelon alaisuudessa elämises- 
tä YYA-sopimuksen nimeä jankuttavas- 
sa Suomessa 1950- 1970-luvuilla, mutta 
myös mainitsemattoman tiedon elämän 
laadusta Neuvostoliitossa. Pesosten ty- 
tär muutti Ruotsiin, millä moni inkeriläi- 
nen oli aikaisemmin välttänyt palautuk- 
sen Suomesta Neuvostoliittoon. 

Simo Pesonen toimi Loimaan Säästö- 
pankin talonmiehenä. Hän sai näin val- 
jastettua Säästöpankin talon ikkunalaudat 
ja portaatkin kasvintuotantoon. Hankit- 
tuaan pienen maapalstan ja mökin ja ra- 
kennettuaan sinne jätelaseista kasvihuo- 
neen, hänen viljelmänsä kukoistivat siellä 
1970-luvulla. Pesoselle pyhiä arvoja oli- 
vat ruoka, maa ja uskonto. 

Hän hoiti kasvitarhaansa suurella pie- 
teetillä, kompostoinnilla ja luomuvilje- 
lyn periaatteella. Hänen erikoisuuksiaan 
olivat ryvässipuli, valkosipuli ja tomaat- 
ti, joiden alun hän oli tuonut mukanaan 
Inkeristä. 

Pesonen kokeili luomutorjunnassa 
mm. kasvien omia puristemehuja, suunta- 
us, joka nyt on myös tieteellisessä koetoi- 
minnassa. Hän toivoi, että jotakin muistoa 

Kuva: Orvokki Maunu-Kangasniemi 


ja perinnetietoa jäisi eloon hänestä, ja ja- 
koi mukanaan tuomiaan vihanneskantoja 
kasvitarhaharrastajille (Maunu-Kangas- 
niemi 2009). Simo-tomaatiksi kutsutun 
perinnekannan ja Simoksi nimetyn val- 
kosipulin saaminen geenisäilyttämöön 
on nyt toteutunut. Simo-tomaatti kuu- 
luu mahdollisesti liki 100-vuotiaan Cuor 
di Bue-perinnelajikkeen muotoryhmään 
(suomeksi ”härän sydän”). Simo kuten 
Cuor di Bue ovat kiinteämaltoisia, tukea 
vaativia runkotomaatteja. 

Pesosen kasvikannoilla on takanaan 
vuosikymmenien luomuun sopeuttavaa 
valintaa Suomessa. Pääasiassa itsepölyt- 
teisen maatiaistomaatin kanta on tuskin 
perinnöllisesti ollut yhtenäinen jättäen 
valinnalle vaikuttavuutta. Valinta pitkäl- 
lä aikavälillä toimii myös klooneina li- 
sättäviin kasvilajeihin. Loimaan savilla ei 
ole sittemmin onnistuttu ylläpitämään ry- 
vässipulia, joka on kevyeen maalajiin ja 
mantereiseen ilmastoon sopeutunut kasvi. 
Suomessa ryvässipulin viljely oli aikoi- 
naan painottunut maan itäosiin ja käytän- 
nössä tuntematon läntisestä Fennoskandi- 
asta. Flupel (1787) matkallaan Narvasta 
Pietariin havaitsi sipulin ja valkosipulin 
olevan talonpoikaisten rakastamia vihan- 
neksia. <D 

Kuvassa Mirjami Jokiranta, hänen veljensä kansanedustaja Pietari Jääskeläinen ja 
piispa Aarre Kuukauppi. Kuvaaja Juhani Partanen. 


Mirjam Jokiranta s. Jääskeläinen 


Hietamäen seurakunnan 
Raamattu palasi Inkerin kirkkoon 


Äitienpäivänä vietettiin Luumäen seura- 
kunnassa Keiton k ir kon 20-vuotisjuhlaa. 
Tällöin luovutettiin Inkerin kirkolle vuo- 
den 1642 Raamattu, ensimmäinen suo- 
menkielinen koko Raamattu. Itse asiassa 
kyse oli palautuksesta. 

Isäni, Juhani Jääskeläinen toimi soti- 
laspappina saksalaisten valtaamalla Inke- 
rinmaalla vuosina 1942-1943. Hietamä- 
en seurakunnan vahtimestari Katriina 
Pökkönen oli onnistunut säilyttämään 
puretusta kirkosta kyseisen Raamatun ja 
luovutti sen isälle. Suomeen, Kansallis- 
Osake-Pankin holviin, sen kuljetti väes- 
tösiirronjohtaja professori Pentti Kaite- 
ra. SKSK:n sihteeri A. Jokipii kirjoitti 
isälle huhtikuussa 1943: ”Täältä sen sitten 
saat kuittia vastaan, kun Hietamäen seu- 
rakunta perustetaan.” 

Juhani Jääskeläinen kirjoitti v. 1944: 
” Inkerin kirkon vanhin muistoesine on 
Inkerissä kirkon alttarilla läpi vuosisa- 
tojen säilynyt v:n 1642 Pyhä Raamattu. 


Tämä on näkyvä ikivanha todistuskappale 
Inkerin ja Suomen yhteenkuuluvuudesta. 
Ruotsin kuningatar Kristiina on lahjoitta- 
nut ensimmäisen suomenkielisen Raama- 
tun luterilaisille seurakunnille Inkeriin.” 
Raamattuja oli painettu 1200 kappaletta, 
joista 40 tuli Inkerinmaalle. 

Kun näköpiirissä ei ollut, että Hietamä- 
en seurakunta olisi voitu perustaa, on to- 
dennäköistä, että Juhani Jääskeläinen haki 
Raamatun "kuittia vastaan”. Näin se kul- 
keutui Luumäen kirkkoherranpappilaan, 
jossa sitä säilytettiin komerossa ruskeaan 
paperiin käärittynä. Muistan, kuinka sitä 
näytettiin piispa Martti Simojoelle piis- 
pantarkastuksen yhteydessä. Allekirjoit- 
taneelle kirja luovutettiin 40-vuotislah- 
jaksi 1984. 

Näin suomenkielisen Raamatun juhla- 
vuonna (370 vuotta) Hietamäen Raamattu 
palaa kotiinsa Inkerin kir kk oon, välittäjä- 
nä piispa Aarre Kuukauppi. ® 

Ruudi Kärkijärvi 


Minun koti 


Katson kodin ikkunoista ulos. Siellä sataa vettä. Kaukana on 
Kutturin mäki. Näen ikkunoita paljon lunta. Tuiskuaa. Ikku- 
nalasi on jäässä ja yritän sulattaa sitä sormellani. 

Tuvassa on lämmin. Jää sulaa ikkunalasissa ja vesi virtaa 
alas koloon, joka on ikkunakehyksessä. Sekoitan sormella 
vettä. On niin ihanaa. Tämä on koti. 

Äiti pilkkoo kuorittuja perunoita. Lohkot putoilevat vatiin 
kirkkaaseen veteen. Katselen niitä. Vesi liikkuu. Äiti kai ar- 
vaa mitä poika näkee ja tuntee. Hän hymyilee. Se on koti. 

Meidät muutettiin kodista pois kylän reunimmaiseen ta- 
loon odottamaan Suomeen lähtöä. Tutut saksalaissotilaat vie- 
tiin pois johonkin. Tilalle tuli uusia. Minulla oli ikävä kotiin. 

Menin katsomaan kotia. Se oli kiellettyä. Ei ollut lupa 
mennä sinne päin. Se oli kai turvallisuuskysymyskin. Uudet 
sotilaat olivat päivettyneitä. Tulivat kai jostain etelän rinta- 
milta. 

Menin kotiin. Astuin keittiöön. Siellä ei ollut ketään. Olo- 
huoneesta kuului sotilaitten kovaa naurua. Taisivat olla nuo- 
ria. Ei tuntunut mukavalta. Olivat tuntemattomia. Menin 
ulos. Seisoin pihalla. Katsoin harmaista kivistä tehtyä kotia. 
Harmitti ja huolestutti. 

Tietä tuli sotilas. Pitkä komea ja aika nuori mies. Hän kat- 
soi minua ja yritti hymyillä. Se ei oikein tainnut onnistua se 
hymy. Mies meni sisään. Minä menin tielle. 

Katsoin vielä kotiin päin. Kuljin takaperin myöten, jot- 
ta voisin nähdä vielä kotini. Se on minun koti, ajattelin. Pa- 
rempaa paikkaa ei tässä maailmassa ole. Se jää nyt minulta. 
Se jää nyt meiltä ikiajoiksi. 

Emme päässeet enää koskaan kotiin. Taivaassa tai Jeesuk- 
sen uudella maalla saamme olla jälleen rakkaassa kodissam- 
me. Siellä on koko Inkeri. 

Viehättävä viljandi kutsui 
inkeriläiset koolle 


Teksti ja kuva: Alina-Sinikka Salonen 

Viron inkerinsuomalaisten XXII laulu- ja 
tanhujuhlat pidettiin tänä vuonna Viljan- 
dissal5.-16.6. Inkeri-liittoa edusti neljän 
hengen epävirallinen lähetystö. Tärkeä 
tehtävämme oli noutaa sieltä Suomen In- 
keri-liitolle tilattu oma kyltti. Sehän on 
tärkeä, kun marssimme kulkueissa kir- 
koista juhlapaikoille. 

Juhla alkoi perjantaina, jolloin kesäisessä 
kukoistuksessaan oleva Ingeri-majan piha 
oli grillijuhlien pitopaikkana. 

Iltajuhlissa oli erilaisia kilpailuja, jois- 
sa punnittiin sekä tietoja että taitoja. Tär- 
kein ohjelma oli kuitenkin syöminen, jos- 
sa kaikilla oli mahdollisuus osallistua ja 
olla hyviä. Sääkin oli mainio, kuten seu- 
raavanakin päivänä. 

Pääjuhla oli lauantaina. Ensimmäisenä oli 
jumalanpalvelus Paavalin kirkossa. Kun 
sieltä siirryttiin juhlapaikalle ritarilinnan 
raunioille, Kaevumäelle, pääsiJuho Puu- 


malainen näyttämään käsivoimiaan, sillä 
kyltti on yllättävän suuri ja painava. 

Ensi kertaa Viljandissa käyneelle Kaevu- 
mäki näyttäytyi hurmaavana paikkana. 
Ei voisi olla onnistuneempaa ympäristöä 
iloita kesästä ja ihmisten tapaamisesta. 
Menneiden polvien muisto oli konkreet- 
tisesti läsnä. Maisemat olivat mahtavat. 
Ohjelma noudatteli totuttua kaavaa. Pää- 
osa esiintyjistä oli Virosta. Kaksi kuoroa 
oli Venäjältä. Ruotsista ja Suomesta oli 
vain lyhyet tervehdykset. Omassani toin 
esiin iloni siitä, että meillä kaikilla on yksi 
yhteinen kiinnostuksen kohde: Inkeri ja 
inkeriläisyys. Kerroin myös, että olen en- 
nen Suomeen tuloa, joka tapahtui huhti- 
kuussa 1943, asunut vuoden maatalossa 
jossain täällä Viljandin lähellä. 

Kiitokset Viljandin seuralle erinomaisista 
juhlajärjestelyistä! ® 



Viljandin seuran puheenjohta- 
ja Valeri Luukka ja Viron liiton 
sihteeri Ester Pruul ovat hyviä 
ystäviä vuosien ajalta. 

Toimitussihteerin terveiset 


Riikka Mahlamäki-Kaistinen 


Kadonnutta aikaa 
etsimässä 

Inkerin kesäjuhlilla sivistyssäätiön taholta palkittu Pertti Laak- 
sonen totesi kiitospuheessaan, että koska inkeriläiset ovat jo kes- 
täneet niin monen moista vastoinkäymistä, ei pienten vastoin- 
käymisten enää luulisi kansaa horjuttavan. Ikävä tosiasia taitaa 
kuitenkin olla se, että vastoinkäymisten sijaan inkeriläisyhteisön 
uhkana ovat paremmat olot. 

Kun olot olivat oikein kurjat ja ulkopuolinen kohtelu ala- ar- 
voista, ihmiset pitivät kiinni juuristaan, tukeutuivat yhteisöön ja 
nostavat kansantunnon lipun salkoon, vaikka vain mentaalisella- 
kin tasolla. Nyt kun asioista voi jo puhua huoletta ääneen, ei ih- 
misillä näytä olevan enää kovin paljon tarvetta puhua. 

Historioitsijoilla ja tutkijoilla toki perehtymisen ja pohdinnan 
saraa on vielä yllin kyllin, mutta muilta noussut hyvinvoinnin 
taso ainakin täällä Suomessa on ikään kuin pyyhkinyt tarpeen 
pois. Kärjistetysti sanottuna näyttää siis siltä, että inkeriläisiden- 
titeetti jää nykyajan jalkoihin. Kulttuuri, jonka olemassaolo pe- 
rustuu yksinomaan tai etupäässä muistelemiseen on väistämättä 
kuoleva kulttuuri. 

Kun katsoo inkeriläisten tapahtumiin osallistuvien keski-ikää, 
tulee välttämättä mieleen kysymys, onko tapahtumissa enää yh- 
tään osallistujaa muutaman vuosikymmenen jälkeen. Nuorten 
saaminen aktiivisten inkeriläisten pariin on osoittautunut vai- 
keaksi, mutta ehkä heitä pitäisikin lähestyä jollain tapaa moder- 
neimmin keinoin. Perinnemusiikki, -asut, -ruoat ja -tavat ovat 
historian ohella tärkeitä osatekijöitä inkeriläisyydessä, mutta jot- 
ta inkeriläisyys pysyisi elävänä ja olemassa olevana kulttuurina, 
sitä tulisi pitää elossa muillakin kuin kulttuurihistoriallisilla ta- 
voilla. Yhteinen historia on hieno asia, mutta sen lisäksi pitäisi 
löytyä myös yhteinen nykyaika, josta ammentaa. 

Tämä on tietenkin helpommin sanottu kuin tehty. Asiaa sietäisi 
kuitenkin pohtia, sillä parinkymmenen vuoden päästä toimimi- 
nen on jo auttamattomasti liian myöhäistä. ® 

Elsa Sanerma 


Rönölän kylän 
ja Luukkaisten vaiheita 


Sukuni -Luukkanen -kotikylä Inkerin- 
maalla oli Rönölä, Pietarista n. 30 ki- 
lometriä etelään. Kylän asukkaat olivat 
suomalaisia. Elantonsa he saivat maan- 
viljelystä ja karjanhoidosta. Kylässä oli 
enimmillään noin 40 taloa, jotka olivat ri- 
vissä vierekkäin kylätien molemmin puo- 
lin. Lähimmät naapurikylät olivat Kouru 
länsipuolella ja Lyysmäki eteläpuolella. 
Lähin kansakoulu oli Kourussa. 

Rönölän asukkaat kuuluivat Venjoen 
luterilaiseen seurakuntaan. Seurakunnan 
kirkkoja hautausmaat sijaitsivat Pappila- 
naution ja Pääsölän kylien välisellä alu- 
eella, Rönölästä noin 8 kilometriä itään. 
Seurakunta oli perustettu vuonna 1641. 


Seurakunnan kirkko suljettiin vuonna 
1937 ja on muussa käytössä. 

Luukkaisten-suku oli Rönölän suu- 
rin. Enimmillään se piti sisällään noin 20 
perhettä. Läheskään kaikkien Luukkasten 
perheiden väliset sukulaissuhteet eivät 
olleet tiedossa. Kahden Luukkasen vä- 
linen avioliittokin oli mahdollinen. Mui- 
ta Rönölän sukuja olivat Jakonen, Kin- 
nari, Pylsy, Suomalainen ja Talponen. 
Luukkaisten suvun arvellaan olevan ko- 
toisin Savosta. 

Varhaisin tieto Rönölästä on nimetön 
kylän merkki ruotsalaisen Anders An- 
dersinin 1600-luvun loppupuolella laa- 
timassa Inkarinmaan kartassa. Varhai- 



Entisen Rönälän kyliin 
sijaintipiirros. 

Anna Kourun os. Unnukainen hautaussaatto lähdössä Lyysmäen kylästä vuonna 1943. 


simmat tiedot Rönölän Luukkaisista ovat 
1700-luvun loppupuolelta. 

1930-luvulla Rönölän kylästä muodos- 
tettiin Rönölän kolhoosi. Kolhoosiin liit- 
tymsestä kieltäytyneet siirrettiin neuvos- 
toliitton muihin osiin. Syyskuussa 1941 
Saksan armeija valtasi Rönölän. Saksa- 
laisia sotilaita majoitti kylään. Osa asuk- 
kaista lähti kylästä, osa siirrettiin 1943 
Suomeen. Kylä vaurioitui sodassa, mut- 
ta ei tuhoutunut. Sodan jälkeen vain osa 
entisistä asukkaista palasi kotikyläänsä. 

Entisen Rönölän kylän nykyinen nimi 
on Kandakopsino. Kylän nykyiset asuk- 
kaat ovat pääosin venäläisiä, mutta jou- 
kossa saattaa olla suomalaisiakin. Laajen- 
tuneeessa kylässä on jo sivuteitä. Vanhat 
hirsitalot ovat hävinneet. Kylätien nykyi- 
nen nimi on Starinnaya ulitsa. Kylä kuu- 
luu Puskinin kaupunkiin. 

Viimeinen Kandakopsinossa asunut su- 
kulaiseni Teppo Luukkanen kuoli vuon- 
na 1987. Teppo oli Pietari- vaarini An- 


dreas- veljen poika. Andreas perheineen 
siirrettiin Suomeen vuonna 1943. He pa- 
lasivat Neuvostoliittoon 1945 ja päätyivät 
Siperiaan. Kotiinsa Rönölään he pääsivät 
vasta 1950-luvulla. Pietari-vaarini perhei- 
neen ja samassa talossa asunut vaarin si- 
sar, yhteensä 9 henkilöä, pidätettiin yöllä 
25.4.1935. tuleva isäni Mikko Luukka- 
nen haki kihlatun morsiamensa, tulevan 
äitini Sofia Luukkasen, pois Hatsinan 
vankilasta. Muut vietiin Uraliin. 

Pietari kuoli Uralissa vuonna 1936. 
Perhe ja sisar karkasivat uralista vuosi- 
na 1936-1937 ja pääsivät Inkerinmaal- 
le. Perhe jakautui myöhemmin Puolaan, 
Ruotsiin, Suomeen ja Viroon. Ruotsissa 
asuvat muuttivat nimensä Luukkoseksi. 

Äitini ja minut siirrettiin Suomeen 
vuonna 1943, jonne myös jäimme. Isäni 
oli sodan aikana Neuvostoliiton armeijas- 
sa. Hän kuoli Virossa 1950-luvulla. Isä- 
ni veli Ivan Lukonin (Juho Lukkanen) 
kuoli vuonna 1993 Hatsinassa. <D 

Teksti ja kuva: Alina-Sinikka Salonen 


Rakkaista ja raskaista 
muistoista syntyy halu auttaa 


Viisaat sanovat, että iäkkäiden välillä 
on paljon enemmän keskinäistä vaihte- 
lua kuin on lasten välillä. Hertta Sirkiä 
on tästä vahva todiste. Kun hän täytti 75 
vuotta, hän alkoi hoitaa yhteisiä asioita 
Vuosaaren seurakuntaneuvostossa. Pesti 
jatkuu nyt toista kautta, mutta nyt hän on 
myös Helsingin seurakuntien valtuuston 
jäsen. Monet tähän ikään päässeet ihmiset 
tarvitsevat hoivaaja tukea, Hertta pystyy 
palvelemaan muita. 

Olen tutustunut Herttaan kuntosalil- 
la, jossa hän käy edelleen. Avantouinti- 
kin on hänelle mieluinen harrastus. Hertta 
on elämälle kiitollinen, vaikka Inkerissä 
syntyneenä ja siellä sodat nuorena tyttönä 
kokeneena toteaakin, että ei ole päässyt 
helpolla. Muistot, raskainakin rakkaat, 
kulkevat matkassa. Niihin liittyvä ahdis- 
tus panee ajattelemaan, millaista elämä 
olisi voinut olla. Syntyy myötätunto nii- 


Laitosten johtajat 
ovat huolissaan 
selviämisestä. 

55 


tä kohtaan, joiden elämä on tälläkin het- 
kellä raskasta. 

Inkerin alueelle suuntautuneilla Venä- 
jän matkoillaan Hertta on iloinnut näh- 
dessään, että monet Inkerissä elävät 
vanhukset ovat saaneet hyvän kodin suo- 
malaisten rakentamissa ja suurelta osin 
ylläpitämissä palvelutaloissa. Näiden 
hallinto ja ylläpito on kuitenkin yhä ene- 
nevässä määrin siirtynyt paikalliselle ta- 
solle, ja laitosten johtajat ovat huolissaan 
selviämisestä. 

Viime syksynä, kun 80-vuotissyntymä- 
päivät lähestyivät, Hertta sai idean. Hän 
ilmoitti kysyjille, että toivoo lahjat raha- 
na, joka menee Inkerin vanhusten hyväk- 
si. Näin sitten tehtiin, ja Hertta jakoi saa- 
mansa rahat neljään kirjekuoreen: Keiton, 
Kikkerin, Skuoritsan ja Taaitsanpalvelu- 
talot, sama summa jokaiseen. 

Sitten Hertta huomasi ilokseen, että In- 
keri-liitto tekee matkan, jossa vieraillaan 
sekä Keitossa että Kikkerissä. Nyt ei tar- 
vinnut huolehtia rahojen perille saami- 
sesta. Kolme kirjekuorta hän pääsi ojen- 
tamaan henkilökohtaisesti. Neljännen 
perille saamisessa pääsi Aleksei Krju- 
kov näyttämään juoksutaitojaan: ryhmän 
vieraillessa Taaitsassa Yrjö Korkkisen 
kotitaloa ihastelemassa, Aleksei juok- 
sutti kirjeen Skuoritsaan. Inkerissä ei ole 

Kikkerin palvelutalon johtaja Anna Raut (vasemmalla) kirjoittaa Hertta Sirkuille kuittia tämän palve- 
lutalolle antamasta lahjasta. 


aina helppo siirtyä suurella bussilla pai- 
kasta toiseen, siksi tämä oppaan palvelu 
säästi paitsi aikaa, myös kymmeniä ajo- 
kilometrejä. 

Hertan viesti sinulle, lukija, on: Jos 
tiedät jonkun, joka tarvitsee lahjaideoita, 
tämä on varsin käyttökelpoinen ja suosi- 
teltava. Venäjän suomalainen kir kk o vä- 
littää lahjoituksia, samoin Suomen Lä- 


hetysseura, mutta tällä tavalla pääsee itse 
näkemään, mihin lahja menee. Se lisää 
paitsi perillemenon turvallisuutta, myös 
antamisen iloa. 

Iloista antajaa Jumalakin rakastaa! ® 

Edvard Hynninen 

Loppu Inkeriläisten Viestissä 
1/201 1 aloitetuille muistelmille. 


Niitä naita Inkeriksi 


Sovan peräst 

Luminen peite vähän lievens 
kamalaa kylän näköallaa 

Sovan peräst mie tulin ensimäisen kerran 
kyllää talvel neljkymmentviijettä vuotta, 
olin viel sotapalvelukses, Kiijovas, onnis- 
tu aijaa monjaks päiväks Pietarii. 

Luminen peite vähän lievens kamalaa 
kylän näköallaa: ei yhtäkää talloo, ei yh- 
täkää ihmistä, muutamat vanhat puut vua 
tien reunoil. 

Perätuvan taidoin paikoil — ei niit- 
tää, ei kakskerroksista, ei viisikkunoista 
talloo, ei suatuloi, ei kuusii, tyhjät pai- 
kat. Läksin Pietarlan huaraa, sen piäs säi- 
ly viis talloo, yhes, Valpurin talos, näky 
liikettä, olin ihmessäin: kohtasin Pietar- 
lan Antreipetrovan, Sonja-kummin ja Lil- 
jan, Antreipetrova sota-aikaa olj partisa- 
na, hänt lasettii kotjmual, Sonja-kummi 
Liljan kans tulliit evakkomatkoilt. 

Sotapalveluksesi mie onnistuin luopuu 
neljkymmentkuuvventeen, lumet sulliit, 
nousiit ruohot ja korkijat heinät, pehot ja 
puut vettit lehtjpuvut piällee, kylän rau- 
niot tuasj vähän peittiisiit. 

Sit ilmesty Pietarlan talo, Antreipetro- 
va Reinon kans rakensiit vanhaa Pietarlan 
talon paikkaa uuvven pienen talon, hajoit- 
telliit saksalaisiin korsuloi, ne olliit tehty - 
kii kylän taloloin hirsist. 

Stalinan aika ko loppu ja alettii laskee 
kotjmual, tulj Lienalan Pekko ja rakens ta- 
lon, niä kaks uutta talloo, Pietaria ja Lienala, 
etustiit Humalasuarta. Toisii taloloi ei ilmes- 
tynt, nuoret kotiuutuit uusiihen paikkoihin, 
vanhat vanheniit, ja mist ottaa varroi. 


Vuuvvet männiit, kuolj Antreipetro- 
va, sitä ennen kuolj Sonja-kummi, Rei- 
noja Lilja muuttiit Pietarii. Sit kuolj Pek- 
ko, eikä jiänt millaisikkaa Humalasuaren 
jälkii, uutee Gummolosaareihen jäi vua 
tiä venäläistynt nim. 

Nyt mein kyläläiset elläät, taikka el- 
liit, Viros ja Karjalas, Pietaris ja Pietarin 
aluel, Suomes ja Ruotsis, most viel mis- 
kuka tietää. . . Muailma on suur. 

Kuuskymmentseitsämänteen vuon 
myö sissoin kans käimmä pienes Karja- 
lan asutukses Kuttismas, siel viettiit päi- 
vijää eläkkeläiset Kaisu ja Junni Kello, 
Kaisu olj mein serkku. 

Muistelimma vanhoi ja myöhempii ai- 
koi, Ivanmatveits luatj nretsätöistää — tu- 
let äimäks, virkko hiä. Muisteliit Kaisun 
kans ommaa Kelolaa ja kotjtalloo. Ivan- 
matveits harmi ttelj : 

- Mitäs täs on pilveillä. Valvo vua vir- 
kijäst ja makkaa makjast, vatsais vieres 
ja paitais sisäs. Heittii väköväks, jos et 
jaksa. 

Novavestin Lilja sano toisellain: 

- Ei kottii, ei vattii. Eikä näin suurt pah- 
haa muailmas viel olt tehtykää. Lilja elj 
Tallinnan Lasnamiäjel, myö käimmä sis- 
soin kans hänen luonnaa seitsämänkym- 
mentoiseen vuon. 

Julkaistu aikaisemmin Carelia-lehdes- 
sä 6/2010 

Kirjoittaja on syntynyt Inkerin Venjo- 
ella, Humalsaaren kylässä. 


26 


INKERILÄISTEN VIESTI 


Outisia Inkeristä 


Wladimir Kokko 


Uutiskolumnistin kannanotto 
Mistä perunat? 


Vaimoni lempimarketti on ranskalainen 
Auchan, tavallisesti siitä ostamme ruo- 
kaa. Lähin Auchan sijaitsee lähellä koti- 
kylääni Keittoa Pietarin kehätien varrel- 
la. Heinäkuussa siellä ihan kohtuuhintaan 
myytiin perunaa Saudi Arabiasta! Uusilla 
teknologoilla ja rahasijoituksella nykyään 
saa mitä vaan, vaikka perunasatoa hiek- 
ka-aavikosta. Olen nähnyt niitä fantasti- 
sia kasteltuja vihreitä ympyräpeltoja len- 
tokoneesta... 

Mutta miksi Keitto ei ruokita enää it- 
seänsä omalla perunalla? Ennen vanhaan 
juuri perunaviljely oli kelttolaisten pää- 
elinkeinona. Isoisäni kertoi miten hän tei- 
ni-ikäisenä vei perunat Pietarin markki- 
noille 1 . maailmansodan aikana. Silloin 
Keitossa ”niin köyhii ei olt, jot ei ois olt 
lehmää ja hevosta”. 

Vastaus tähän kysymykseen kuvaa 
mielestäni parhaiten tätä koko Neuvos- 
toliiton toivotonta maatalouden kohtaloa 
viime vuosisadalla. Maan kommunistinen 
hallitus iski kovasti maatalouteen vuosi- 
na 1929-31 suorittamalla sen pakkokol- 
lektivisoinnin. Kymmeniä parhaita talon- 
poikia karkotettiin kotiseudultani Kuolan 
niemimaalle ja Stalinin kanavan rakenta- 
miselle "kulakkeina”. Se tarkoitti Keitolle 
niin kuin koko maalle ei ainoastaan kun- 
non työvoiman vähentämistä, mutta myös 
maatalouden kulttuurin katoamista. Kei- 
ton Vanhaan kylään, jossa olen syntynyt, 
perustettiin Kumous-niminen kolhoosi, 
jonka tuottavuus oli kyseenalainen, vaik- 
ka nälänhätä pitäjässämme vuosina 1930- 


31 vältettiin. Oma peruna pelasti monia 
inkerinsuomalaisia myös Leningradin 
piirityksen aikana, mutta Saksan sodan 
jälkeen kotikyliin oli vaikea päästä, pa- 
luu Miikkulaisiin, Vuolelle ja Toksovan 
moniin paikkoihin oli täysin mahdoton- 
ta, vallanpitäjät perustivat sinne ison am- 
puma-alueen. Siellä ei tänäänkään kasva 
mikään. 

Neuvostohallituksen maatalouspolitiik- 
ka 1960- ja 1970-luvuilla tavoitteli jätti- 
läisten maatalousyhtiöiden perustamista 
ja maalaisväestön muuttoa pienistä kylis- 
tä isojen taajamien kerrostaloihin. Näissä 
suuryhtiöissä jokainen teki jotakin omaa 
työtä, esim. kynsi peltoja traktorilla, mutta 
kukaan ei enää vastannut sadosta. Ylläpitää 
maatilaa ei oikein osannut kukaan. Tämän 
tuhoavan politiikan tulos on se, että sellai- 
nen maataloustöihin suostuva ja sitä osaa- 
va yhteiskunnan kerrostuma on kadonnut 
meiltä kokonaan. Nykyään Luoteis- Venä- 
jällä viljelymaata saa melko helposti, mut- 
ta yksityismaanviljelijöitä on hyvin vähän, 
hommaan kelpoisia ei vaan löydy! 

Keiton talouteen vaikuttava pääteki- 
jänä nyt on Pietarin läheisyys. Kunnas- 
ta on tullut uusrikkaiden huvilaparatiisi 
ja kelttolaisten kannattavin elinkeino on 
rakennus-urakointi. Moni kelttolainen 
on töissä Pietarissa, mikä tarjoaa rajatto- 
mia työllistymis-mahdollisuuksia. Rik- 
karuoho on peittänyt seutumme peltoja, 
perunapenkkejä on vain harrastajilla, os- 
tamme Auchanista Saudi Arabian peru- 
noita. Maailma on muuttunut ja on muut- 
tumassa edelleenkin. Mutta muuttuuko se 
aina oikeaan suuntaan? 


INKERILÄISTEN VIESTI 


27 






Kuva Jekaterina Zajika. 


Inkeriläisvastaanotto 

pääkonsulaatissa 


Neljä vuotta Suomen Pietarin pääkon- 
sulina on toiminut akateemisesti sivisty- 
nyt tutkija ja taitava diplomaatti Olli Per- 
heentupa. Venäjä osaava Perheentupa on 
oikea Venäjä-asiantuntija. Kesäkuussa 
2012 hänen virkakautensa Suomen maa- 
ilman suurimmassa edustustossa päät- 
tyi, Pietarista lähtevä Perheentupa siir- 
tyy eläkkeelle. 

Vaikka näinä vuosina Suomen inkeri- 
läispolitiikka on kiristynyt, paluumuut- 
tojono sulkeutui, Perheentuvan vuodet 
olivat inkerinsuomalaisille hyviä. IL:n 
työllistämiskeskus on saanut mahdol- 
lisuuden hakea viisumeja kausityöhön 
lähteville ryhmille, pienhankkeilla pää- 
konsulaatti tuki liiton suomen opetus- 
ta. Inkerin kirkkoa tuettiin niin pienis- 
sä, esim. vuosijuhlan kirjanäyttely, kuin 
isoissakin, kuten ilmaurkujen hankinta 
Pyhän Marian kirkkoon, asioissa. 

Arvostaen inkerinsuomalaisten panos- 
ta suomalaistyöhön viime vuoden tammi- 


kuussa pääkonsuli Perheentupa kutsui in- 
keriläisedustajia erikoisvastaanotolle. 6. 
kesäkuuta sellainen inkeriläisvastaanot- 
to järjestettiin pääkonsulin residenssis- 
sä taas. Paitsi Inkerin Liiton ja Inkerin 
kirkon edustajia kutsuttujen joukossa oli 
myös edustustossa työssä olevia inkerin- 
suomalaisia. 

Pitkäaikaisesta yhteistyöstä Perheen- 
tupaa kiittivät vastaanotolla lyhyellä pu- 
heella Wladimir Kokko, muutaman lau- 
lulla Talomerkit-yhtye ja taide-esinein 
Sampo-keskus. 


Suomea opiskelevat vanhukset 
harjoittelivat Imatralla 


Pyhän Marian kirkon kryptassa on toi- 
minut lukuvuoden ajan vanhusten suo- 
menkurssi. Opetus, johon osallistuu tois- 
takymmentä ikänaista, tapahtuu Inkerin 
kulttuuriseuran tukeman projektin puit- 
teissa. IL:n vanhuustyöryhmän työnteki- 
jät ja heidän asiakkaat opiskelevat kieltä 
kovalla innolla. Parempaa paikkaa kuin 
Suomi, missä opittua voi testata, ei ole. 



Vastaanotolla otettu yhteiskuva. Keskellä pääkonsuli Olli Perheentupa vaimoineen. 

Kahdeksan ikäkurssilaista kävi kesäkuus- 
sa kielikylpymatkalla Imatralla, sääli ett- 
eivät jotkut halukkaat päässeet mukaan 
ulkopassin puutteen takia. 

Vanhuustyönjohtaja Nina Nizovan 
mukaan lukuvuoden aikana laajentunut 
sanavarasto oli kaikille hyödyksi. Kie- 
litaitoa kokeiltiin hotellissa, kaupungin- 
kierroksella ja tietenkin ostoksilla. 


Inkerinsuomalaisten 
ongelmia keskusteltiin 


Jelena Kiseljova 

28. kesäkuuta Leningradin alueen kan- 
salaiskamarin aloitteesta pidettiin pyö- 
reän pöydän keskustelu kantakansojen 
asemasta. Siihen osallistuivat mm. IL:n 
puheen-johtaja Aleksanteri Kirjanen ja 
IL: n jäsen Olga Konkova. 

Keskustelun pääaiheina olivat kan- 
takansan statuksen myöntäminen inke- 
rin-suomalaisille, suomen kielen opetus 
alueella ja suomen opettajien koulutuson- 
gelmia. Osallistujat sopivat ehdotusluet- 
telosta, joka annettiin käsiteltäväksi alu- 
een uudelle kuvernöörille. 


Lahdessa palkittiin 
touhuva Irina 


Oksana Dyba 

Suomen Inkeri-liiton yhteydessä toimi- 
va Inkeriläisten sivistyssäätiö jakaa joka 
vuosi omia ansiomerkkejä. Tänä vuon- 
na muiden rinnalla sen ansaitsi Inkeristä 
Suomeen muuttanut Irina Sokolova (os. 
Ahvenainen). 

- Se on iso yllätys minulle, tunnustaa 
Irina, että minut valittiin ansiomerkin saa- 
jaksi. 

Sokolova on syntynyt inkeriläisperhee- 
seen Spankkovan Korpisalossa. Lääketie- 
teellisen tutkinnon suoritettuaan työn pe- 
rään hän muutti v. 1975 Karjalaan, missä 
oli töissä Pudozissa ja Belomorskissa. 


Kotimaa houkutteli kuitenkin kovasti ja 
seitsemän vuoden kuluttua Irina palasi 
Inkeriin ensin Kupantsaan ja sitten Kik- 
keriin. 

80-luvun lopussa tuolla seudulla alkoi 
tapahtua, suomalainen seurakunta nousi 
uuteen eloon. Irina valittiin Kupanitsan 
seurakunnan valtuustoon ja kun suoma- 
lainen Villa Inkeri -niminen kansalaisjär- 
jestö ryhtyi rakentamaan Kikkeriin palve- 
lutaloa Sokolova liittyi tähän toimintaan 
kokonaan. Irina sanoo, että auttaen van- 
huksia hän on aina halunnut edistää in- 
keriläisyyttä. 

Nykyään Irina asuu Riihimäellä. Päte- 
vänä hoitajana hän on perustanut oman 
Arjen hoiva -nimisen yrityksen, jonka 
asiakaskunta koostuu pääosin inkerin- 
suomalaisista. Hän on hyvin aktiivinen 
myös kansalaistoiminnassa, tehden työtä 
Monikulttuuristen marttojen ja Villa In- 
kerin kanssa. 

- En vaan osaa istua kädet ristissä, So- 
kolova kommentoi. 

Haastatellessani Oksanaa huomasin, 
että inkeriläisyys on aina ollut osa hänen 
elämäänsä niin ammatti- kuin vapaaeh- 
toistyössäkin. Voiko tämä johtua mistään 
muusta kuin siitä hienosta seikasta, että 
toimelias ihminen oikeasti rakastaa omaa 
kansaansa ja kotimaata? 



Ansiomerkin vasta saanut Irina Sokolova (vasem- 
malla), oikealla Lahden Inkeri-seuran kunniapu- 
heenjohtaja Marja Rämö. 

Kuva Oksana Dyba. 






Inkerin-viiri 

hulmuamaan 

Arvoisa lukijamme, 

Onko omakotitalossasi tai vapaa-ajanasunnollasi lippu- 
salko? 

Säätiöllä on myynnissä Inkerin isännänviirejä ulkosal- 
koon. 

Toisin kuin lipulla, viirillä voit liputtaa vuoden jokaisena 
päivänä. 

Viirin hinta on 60 € + postituskulut. 

Saatavana säätiöltä puh. 045 2612 342 / Annikki Kelo. 


Olemme alentaneet muutamien myynnissä olevien kirjo- 
jen ja muiden tuotteitten hintoja. 

Ole hyvä ja katso takasivulta. 



30 


INKERILÄISTEN VIESTI 


0APAHTUMAKALENTERI 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä 


Hyvinkään Inkeri-kerho 

Tiedustelut Irja Pelkonen, inkerikerho@ 
gmail.com tai p. 040 550 5712 
•2.9. klo 14 Seurakunnan aulakahviossa 
Isto Pihkala tuo terveisiä Inkerinmaalta 
•7.10. klo 14 Seurakunnan aulakahvios- 
sa syyskokous ja sen jälkeen kirjailija 
Sisko Latvus kertoo kirjastaan Kaukana 
omalta maalta. Kirja oli viime vuonna 
Finlandia Junior palkintoehdokkaana. 
Kirja kertoo inkeriläisen pojan Paavon 
tarinan. 

•4.11. klo 14 Seurakunnan aulakahviossa 
syyskuussa Pietarissa käyneiden matka- 
kertomuksia, Matti Korpiaho. 

• 2. 12 klo 14 Seurakuntakeskuksessa jou- 
lujuhla. 


Lahden seudun Inkeri-seura 

Kerhoillat joka kuukauden toinen maa- 
nantai. 

• 10.9. klo 15. Kerhoilta 

• 8.10. klo 15 Syyskokous 

• 12.11. klo 15 Kerhoilta 

• 10.12. Joulu 

Kerhoillat ja kokoukset Lutherin kirkol- 
la, osoitteessa Vuorikatu 37. 
Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Turun inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Juhlatilaisuuden Varissuon kirkolla (Kou- 
sankatu 6), kello 14 alkaen. 

• 30.9. Syyskokous ja Mikkelinpäivä-juhla 
•3.1. Pyhäinpäivän kunniakäynti sep- 
peleenlaskuineen Turun hautausmaalla 
inkeriläisten muistomerkillä kello 12 ja 
sen jälkeen noin kello 13 kahvi- ja oh- 
jelmatilaisuus Varissuon kirkolla. 
•26.12. Joulujuhla 
Palvelupiste, Uudenmaankatu 1. 

Puh. 233 2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 
050 565 9805 

Työpajat järjestetään Karj alatalon Inkeri- 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 


Etsitään tulkkeja! 

Sanna Leskinen etsii väitöskirjatutki- 
mustaan varten sodassa tulkin tehtä- 
vissä toimineita tai heidän perillisiään 
muistitiedon keräämistä varten. Yhtey- 
denotot Sanna Leskiselle osoitteeseen: 
sanna.m.leskinen@gmail.com 


INKERILÄISTEN VIESTI 


31 


LEVITÄ INKERI-TIETQA 


Saatavana Inkeriläisten Sivistyssäätiöstä: Annikki Kelo p. 045 2612 342 


Kirjallisuus 
Flink Toivo 

Kotiin karkotettavaksi 20,- 

Häkkinen Juho Siihen maahan, 
jonka minä sinulle osoitan I - Il 15,- 

Krifors Lars 

Oli onnistuttava 15,- 

Kuivanen Lilja (toim.) I 

nkerin vuotuisjuhlat 10,- 

Nokkala Tapani Paavo Räikkönen 

Inkerin mies 25,- 

Ojala Ella 

Ensimmäinen kevät 16,- 
Pelastunut albumi 22,- 
Pitkä kotimatka 5,- 

Pettinen Albert 

Oppia, pelata, laulella 5,- 

Pettinen Albert 

Lauluja sekakuorolle (nuotit) 5,- 

Pelkonen Hannu Voihan Venäjä 25,- 

Ripatti Maria 

Elämä yhden kortin varassa 16,50 

Savolainen Aatu 

Suomalainen sissisodassa 5,- 

Savolainen Mikko 

Inkerinmaa (kuvateos) 33,50 

Seppänen Heikki 

Etelän tien kulkija - Vilho Helanen 25,- 

Sihvo Jouko (toim.) 

Inkerinsuomalaisten kohtalo 10,- 

Störgren Aleksander 

Mutkainen tie vapauteen 10,- 


Suominen Hellin 

Mooses Putron elämäkerta 1,- 

Survo Arvo 

Itku Inkerille 10,- 

Tuukkanen Saimi 

Elämäni helminauha (muistelmat 5,- 

Tuuli Erkki 

Inkeriläisten vaellus 5,- 


ÄÄNITYKSET 

Inkerikuoro 

(CD) Minä tyttö 5,- 

Santtu Lauri (äänilevy single) 

Murrejuttuja 2,50 

Survo Arvo (C-kasetti) 

Omal maali’ 2,- 

KARTAT 

Mustonen 

Inkerin kartta v. 1933 12,- 

Randefeldt 

Inkerin uusi kartta v. 1992 10,- 

Randefeldt 

Keski-lnkeri Kylä ja tiekartta v. 1993 10,- 
MUUT 

Inkerin pöytälippu (polyesteriä) + salko 
marmorijalustalla 22,- 

Inkerin pöytälippu (polyesteriä) 17,- 

Adressi surunvalitteluun 7,- 

Inkerin Liitto (1922 - 1944) s. 4 

Ministeri Päivi Räsäsen tervehdys s. 6 

Kansallistunne, kansallisvaltiot ja Euroopan yhtenäisyys s. 8 

Uutisia Inkeristä s 14 

Kansikuva: 

Numero 1/13 ilmestyy viikolla 5. Aineisto toimitukselle 7.1. mennessä. 


Inkeriläisten viesti 

JULKAISIJA 
Suomen Inkeri-liitto ry. 
Puheenjohtaja Toivo Flink 
toivo.flink@kolumbus.fi 

TOIMISTO 

Qääkirjoitus 



Toivo Flink 
Hyvät lukijat! 

Kuluvan vuoden aikana olen pääkirjoi- 
tuksissani monta kertaa esitellyt juhla- 
vuoden toimintaa. Inkerin Liiton perusta- 
minen Helsingissä 25. syyskuuta 1922 ja 
la kk auttaminen 19.10.1944 muodostavat 
ajalliset puitteet sen alkamiselle ja loppu- 
miselle. Kaikkea ei kuitenkaan menetetty. 
Sodan seurauksena toimintansa lopetta- 
nut Inkeriläisten Yhdistys versoi uudes- 
taan 1959, ja samalla alkoi ilmestyä In- 
keriläisten Viesti. 

On arvokasta, että niin Inkerin Lii- 
ton koko toiminnan aikana kuten tänäkin 
vuonna useita yhteistyötahoja on ollut 
vierellämme. Nyt on paikallaan arvioida, 
mitä meille on jäänyt siitä käteen. Eni- 
ten minua arveluttaa ja huolettaa Inkeri- 
läisten Viestin tilanne toimintamme ko- 
konaiskentässä. Minusta se on muuttunut 
jotenkin erikoiseksi, vai onko? 

Vaikutta siltä, että varsin moni julkai- 
summe muutamasta sadasta lukijasta elää 
siinä uskossa, että lehtemme ympärillä 
häärää lukuisia toimittajia. Ne vain ovat 
kuitenkin tyhjäntoimittajia, koska mieles- 
tänne Inkeriläisten Viesti ei ole entisensä, 
eikä siinä ole teitä kiinnostavaa ja miele- 
kästä luettavaa. 


Tilanne on täysin toinen. Lehti on aina 
julkaisijansa ja lukijoittensa näköinen. 
Päätoimittajana olen monesti muistutta- 
nut lukijoita aktiivisuuden ja uusien ide- 
oiden tarpeesta. 

Olen saanut ns. puskaradion kautta 
kuulla, että Inkeriläisten Viestistä on mo- 
nen lukijan mielestä tullut liian akatee- 
minen. Niin varmaan onkin, koska olen 
pohjimmiltani tutkija. Siksi olen toivonut 
teiltä lukijoina kannanottoja ja kirjoituk- 
sia lehteemme. 

Olen alusta alkaen yrittänyt kysyä teil- 
tä, arvoisat lukijat, millaiseksi te haluatte 
lehtemme nyt ja tulevaisuudessa kehitty- 
vän? Mitä ja miten te haluaisitte muut- 
taa Inkeriläisten Viestissä? Tyydyttääkö 
Inkeriläisten Viesti tarpeenne yhteisöm- 
me äänenkannattajana? Oudointa minul- 
le päätoimittajana on ollut lukijakentän 
hiljaisuus. Näyttää siltä, että selän takana 
puhujia riittää, mutta me kun tarvitsemme 
toimijoita ja tekijöitä. 

Jos te katsotte, että pyrkimykseni ja 
tavoitteeni lehtemme suhteen ovat koh- 
tuuttomia ja vääriä, olen valmis jättämään 
päätoimittajan tehtävän. Tervetuloa tal- 
koisiin! <D 

Anne Ttiohimäki 


Inkerin Uitto (1922-1944) 


Kansallisarkiston vanhempi tutkijasali 
täyttyi kiinnostuneista kuulijoista tiistai- 
na 25.9. kun Inkerin Liiton (1922 - 1944) 
historiikin julkistamista edeltävä semi- 
naari käynnistyi. Salin jyhkeät pilarit ja 
valtaisat kirja-arkistot ovat huikea näky, 
joihin ehkä harva on tullut tutustuneeksi. 

Tutkijasalissa istuessaan saattoi katso- 
essaan kunnioitusta herättäviä kirjahyl- 
lyjä, kuulla historian lehtien havinaa ja 
kuvitella harmaantuneen tutkijan saavan 
aikaan mahtavan pölypilven kirjoja sela- 
tessaan. 

Seminaarissa esiintyivät prof. Mart- 
ti Häikiö, dos. Toivo Flink, pääjohtaja 
Jussi Nuorteva, johtaja Ismo Söderling, 
pääkonsuli Olli Perheentupa, dos. Las- 
si Saressalo sekä pääsihteeri Jyrki Ijäs. 

Esiintyjien puheenvuorot julkaistaan 
tässä sekä tulevissa lehdissämme. 

Iltapäivällä julkistettiin dos. Toivo 
Flinkin kirjoittama Inkerin Liiton histo- 
riikki Pois nöyrän panta. 

Flink on tehnyt suuren työn hakies- 
saan tietoja Inkerin Liiton toiminnasta, 
mm Ruotsista, Venäjältä, Virosta ja tie- 
tenkin Suomesta. Kansallisarkiston Inkeri 
arkisto sekä Inkeriläisten sivistyssäätiön 
ja Suomen Inkeri-liiton arkistot ovat ol- 
leet kotimaan tutkimuksissa tärkeinä tie- 
donlähteinä. 

Lauantaina 29.9. pidettiin Sibelius- 
Akatemian juhlasalissa konsertti, jon- 
ka ohjelma alkoi Leena Joutsenlahden 


paimensoitun soitannalla. Soittu on itse 
rakennettu, koiranheisipuun oksista val- 
mistettu kaunisääninen huilu tai myös 
tuohesta tai ruo’osta rakennettu soitin. 
Näitä soittimia ei siis voi ostaa kaupasta. 
Leena Joutsenlahti oli Sibelius-Akatemi- 
an ensimmäisiä kansanmusiikkiopiskeli- 
joita 1980 luvulla ja hän toimii lehtorina 
Pakilan musiikkiopistossa ja Sibelius- 
Akatemian ka.nsa.nmusii kk iosast.olla. 

Sibelius-Akatemian Vokaaliyhtye, 
joka on kuoronjohtajaluokan 16 -jäseni- 
nen harjoitus- ja tutkintokonserttien inst- 
rumentti, esitti Arvo Räikkösen (1906 - 
1978) säveltämiä lauluja. 

Kaikkia kuutta laulua johtivat eri opis- 
kelijat vuoron perään ja joissakin lauluis- 
sa soolon esitti yhtyeen oppilas. 

Väliajan jälkeen lavalle saapui Ro- 
land Pöntinen, maailmankuulu, Ruot- 
sissa asuva inkeriläistaustainen pianis- 
ti, kamarimuusikko ja säveltäjä joka on 
esiintynyt lähes kaikilla mantereilla ja on 
erittäin arvostettu taiteilija. 

Pöntisen yli tunnin kestänyt esitys 
oli aivan huikea, Couperia, Rameauta, 
Beethovenia, Straussia, Ravelia, Chopi- 
nia ja Sibeliusta melkein keskeytyksettä. 
Aivan hengästyttävän hienoa, taidokasta 
ja tunteellista pianonkäsittelyä. Kuulija- 
kunta istui hievahtamatta ja puhkesi lo- 
puksi valtaisiin suosionosoituksiin. On to- 
della hienoa, että me inkeriläiset voimme 
sanoa Pöntisestä - meikäläinen. 


4 


INKERILÄISTEN VIESTI 



Seminaarin kuulijakuntaa 


INKERIN LIITON 

90-VUOTISJUHLA, PÄIVÄJUHLA 


Inkerin Liiton juhlaviikonloppu päättyi 
sunnuntaina 30.9. juhlajumalanpalveluk- 
seen Pyhän Sydämen Kappelissa. Pastorit 
Arvo Survo ja Teemu Haataja pitivät In- 
kerin evankelisluterilaisen kirkon kaavan 
mukaisen messun, jonka kanttorina toimi 
Kullervo Puumala. 


Kirkkokahvien jälkeen pidetyssä pää- 
juhlassa kuultiin sisäministeri Päivi Rä- 
säsen tervehdys ja piispa Aarre Kuu- 
kaupin, teol. tohtori Pekka Huhtisen ja 
arkkitehti Isto Pihkalan puheet. Ohessa 
Päivi Räsäsen puhe. 

Sisäministeri Päivi Räsäsen 
tervehdys 


Arvoisat juhlavieraat. 

Minulla on suuri ilo esittää valtiovallan 
tervehdys 90 vuotta toimineelle Suomen 
Inkerin Liitolle. Tietäen sen, miten ko- 
via aikoja nuo vuodet ovat Inkerin kan- 
salle olleet, teen sen suurta kunnioitus- 
ta tuntien. 

Neuvostoliiton olemassaolon en- 
simmäiset vuosikymmenet olivat inke- 
rinsuomalaisille armottomia. Vähem- 
mistökansallisuudet lähellä rajaa olivat 
kansanvihollisia, jotka piti joko suoraan 
surmata tai lähettää kauas pois kotiseu- 
duiltaan. Harva jos kukaan säilyi jul- 
milta kokemuksilta. Pieni kansa piene- 
ni entisestään ja hajotettiin pitkin suurta 
Neuvostoliittoa. 

Ahdingon keskellä yhteinen usko 
kantoi. Aatami Kuortti kirjoitti vuon- 
na 1963 kirjassaan Inkerin kirkon yö ja 
aamu. "Olisikohan maailmassa toista 
kansaa, joka rakastaisi kirkkoaan enem- 
män kuin inkerinsuomalaiset. Mitä an- 
karammiksi vainot muodostuivat, sitä 
sankarillisemmin kansa piti kiinni 
uskonnostaan.”Kelttolainen Juho Kajava 
kertoo muistelmissaan, kuinka vallanku- 
mouksen jälkeen alkoi luvatun uskonnon- 
vapauden sijaan mielivaltaiselta tuntunut 
kirkon, uskovien ja pappien vaino. Ja kui- 
tenkin nuo vuodet olivat hänen mukaan- 
sa evankeliumin kannalta ihanaa aikaa. 
Kun valtio ryhtyi takavarikoimaan "ajal- 
lista mammonaa”, ihmisiä alkoi enem- 
män kiinnostaa "katoamattomat aarteet”. 
Kun kirkon ulkonaiset perustukset alkoi- 
vat horjua, tuli näkymätön pyhien yhte- 
ys paljon kalliimmaksi, Kajava muistelee. 
(Kotimatkalla-kalenteri 1990, SLEY-kir- 
jat) 


Myöhemmin suotuisammat tuulet al- 
koivat puhaltaa ja Siperiaan karkote- 
tut pääsivät palaamaan kotiseuduillensa. 
Ahkerat ja sinnikkäät inkeriläiset tekivät 
kaikkensa oman elämäntapansa palautta- 
miseksi. Siinä heitä yhdisti luja usko Ju- 
malaan evankelisluterilaisissa seurakun- 
nissa, joiden annettiin olla, mutta joita ei 
hyvällä katsottu. Uskon lisäksi yhteisöä 
on kannatellut sen van kk umaton kivijal- 
ka eli suomen kieli. 

Inkeriläiset eivät vain selviytyneet vai- 
keissa oloissa, vaan myös loivat tavatto- 
man rikkaan kulttuuriperinnön, joka tä- 
näkin päivänä elää varsinkin runoudessa 
ja musiikissa sekä kirkollisessa perin- 
teessä. Suomalainen kulttuuri on paljos- 
ta velkaa Inkerin kansalle, jonka kulttuu- 
ripersoonien lista on pitkä. Miten pitkä 
se olisikaan ollut toisenlaisissa olosuh- 
teissa. Tänä päivänä muistamme kaikkia 
niitä omaisia, jotka ovat siirtyneet ajasta 
ikuisuuteen. 

Inkerinsuomalaisten suurin yhteisö, 
noin 30 000 henkilöä perheineen, on nyt 
Suomessa. Se on seurausta 90-luvulla 
alkaneesta paluumuutosta. Paluumuut- 
to on herättänyt monenlaisia tunteita in- 
keriläisyhteisössä. Toisinaan muuttajia 
pidettiin paremman elämän etsijöinä ja 
siten jonkinlaisina rivistä lipeäjinä. Toi- 
sinaan Suomen valtion paluumuutto-oh- 
jelman katsottiin tekevän lopun Inkerin 
kansan yhtenäisyydestä ja kulttuurista lo- 
pullisesti. 

Inkeriläisten kotoutuminen Suomeen 
on moneen muuhun maahan muuttanee- 
seen ryhmään verrattuna huomattavasti 
helpompaa, mutta ei aivan ongelmaton- 
ta. Ka ik ille heille Suomi on tuttu entuu- 

destaan, toiset ovat pitäneet sitä henkise- 
nä kotimaanaan, toisille se on ollut kuin 
paratiisi. Sama uskonto, kulttuuri ja kie- 
li ovat edistäneet kotoutumista. Moni on 
kuitenkin saanut huomata kielitaitonsa 
riittämättömäksi, mikä on vaikeuttanut 
varsinkin työllistymistä ja murentanut us- 
koa tulevaisuuteen. Useimmat ovat tulleet 
Suomeen perheineen ja monille kotikieli- 
kin on ollut venäjä. Perhe on arvokas tuki 
kotoutumisessa, mutta se voi myös toimia 
liian kutsuvana turvasatamana, jos kielen 
opiskelu ei ota sujuakseen. Joka tapauk- 
sessa inkeriläiset ovat kotoutuneet hyvin, 
siinä tukena ovat myös eri tavoin järjes- 
täytyneet aktiiviset inkeriläisyhteisöt eri 
puolilla Suomea. 

Kun ajattelen inkeriläisjärjestöjen mo- 
ninaistatoimintaa, johon olen saanut vuo- 
sien varrella tutustua, rohkenen esittää 
näkemykseni, ettei inkeriläisyys ole min- 
nekään kadonnut. Eikä tule katoamaan. 
Yhteisö on tänäkin päivänä vahva. Se on 
osoittaa jo lukuisten juhlien ja tapahtu- 
mien määrä, ponnistelut historia-ja pe- 
rinnetiedon keräämiseksi ja niin Venäjäl- 
lä, Suomessa kuin muissa naapurimaissa 
toimivat inkeriläisten seurakunnat. Toki 
se on saanut uusia ulottuvuuksia ja siten 
uskoakseni myös uusia mahdollisuuksia. 
Uudet kukoistuksenkaudet voivat olla 
vielä edessäpäin. Haluan tiivistää sano- 
mani teille yhteen lauseeseen: Suomelle 
inkerinsuomalaiset ovat arvokas voima- 
vara, olivatpa he sitten Suomessa tai Suo- 
men rajojen ulkopuolella. 

On ilo, että Inkerin kirkon ja Suomen 
evankelisluterilaisen kirkon ja lähetysjär- 
jestöjen välillä tänäänkin on molempien 
osapuolten toimintaa rikastava yhteys. 


Kuten piispa Kuukauppi on todennut: 
"Tänään jos koskaan, kirkoissa ympäri 
maailmaa eletään suuren jännityksen ja 
mumosajan keskellä. Siksi tarvitaan yh- 
teistyötä. ”On aikoja ja tilanteita, joissa 
voimme vuoroin vastata pyyntöön "Tule 
ja auta meitä.” 

Luen lopuksi otteen evankeliumiyhdis- 
tyksen saarnaajana toimineen Simo Pen- 
nasen 1930-luvulla vankilasta lähettä- 
mästä kirjeestä: Rakas veljeni! Jumalan 
rauhaa! Rauhan toivotuksella tervehdin 
Sinua ja kaikkia ystäviä täältä Siperi- 
an korvesta... Jumalan armoon saamme 
joka päivä turvautua. Tulkoon tämän us- 
kon tunnustuksemme tähden vankeudet, 
vihat, vainot, maanpakolaisuus ja vai kk a 
itse kuolemakin, niin vähätpä siitä. Sillä 
näin sanoo Pyhä Henki: "Muistakaa en- 
tisiä päiviä, jolloin te valistetuiksi tultu- 
anne kestitte monet kärsimysten kilvoi- 
tukset, kun te toisaalta olitte häväistysten 
ja ahdistusten alaisia, kaikkien katseltavi- 
na, toisaalta taas tulitte niiden osaveljiksi, 
joiden kävi samalla tavalla. Sillä vankien 
kanssa te olette kärsineet ja ilolla pitäneet 
hyvänänne omaisuuden ryöstön, tietäen, 
että teillä on parempi tavara, joka pysyy”. 

Lämpimät onnentoivotukseni ja kiitok- 
seni 90-vuotista merkkipäiväänsä juhli- 
valle Inkerin Liitolle. Olette tehneet mit- 
taamattoman arvokasta työtä inkeriläisen 
identiteetin ja kulttuuriperinnön säilyttä- 
misessä ja ylläpitämisessä. ® 

Kansallistunne, kansallisvaltiot ja Euroopan 

yhtenäisyys 

Professori Martti Häikiö 
25 . 9.2012 

Inkerin Liiton juhlaseminaarissa pidetty puhe. 

Arvoisa pääjohtaja 

Hyvät inkerinsuomalaisen kulttuurin ja perinnön ystävät 


Haluan aluksi esittää lämpimät kiitok- 
seni dosentti Toivo Flinkille ja kaikille 
hänen kanssaan työskennelleille tämän 
seminaarin ja näiden juhlien järjestämi- 
sestä. Toivo on tehnyt suurta työtä inkeri- 
läisyyden, inkerinsuomalais uuden ja suo- 
malaisuuden kulttuurisen identiteetin ja 
sen historiallisten vaiheiden selvittämi- 
sessä. Inkerinsuomalaiset ja heidän ys- 
tävänsä Suomessa ja muissa maissa ovat 
yhdessä ja erikseen rikastuttaneet monin 
tavoin suomalaisuutta ja eurooppalaista 
kulttuuria. 

Suomi valmistautuu viettämään val- 
tiollisen itsenäisyytensä 100-vuotisjuh- 
lia. Ensi vuonna on tarkoitus käynnis- 
tää juhlien valmistelu. Valmistelevassa 
toimikunnassa oli esillä ajatus siitä, että 
juhla pitäisi ulottaa useamman vuoden 
ajalle ja kattaa useampi näkökulma. Val- 
mistelevan toimikunnan ehdotus löy- 
tyy valtioneuvoston kanslian nettisivul- 
ta http://vnk.fi/julkaisut/listaus/julkaisu/ 
fi.jsp?oid=359324 

Otan tässä esille nyt yhden mielestäni 
olennaisen näkökulman: kansallistunteen, 
kansallisvaltiot ja Euroopan yhtenäisyy- 
den. Mitä kansallistunne, kansallinen 
identiteetti, on suomalaisuuden näkökul- 
masta ollut ja mitä se on ehkä tänään? 


Historiassa on tarkasti mitattavia ja 
luotettavasti kuvattavia ilmiöitä kuten ta- 
lous ja kronologia eli tapahtumien ajalli- 
nen järjestys. Mutta historiassa on myös 
vaikeammin mitattavia ja kuvattavia ilmi- 
öitä kuten aatteet, syysuhteet ja luonteet. 
Me voimme antaa täysin objektiivisen ku- 
van esimerkiksi vuoden 1919 Versaillesin 
rauhansopimuksen sisällöstä, mutta sopi- 
muksen synnyn ja varsinkin seurausten 
yksiselitteisen objektiivinen kuvaaminen 
on huomattavasti vaikeampaa. Kansalli- 
nen identiteetti ja kulttuuri kuuluvat jäl- 
kimmäiseen ryhmään. Niitä ei ole mah- 
dollista määritellä kaikkia tyydyttävällä 
tavalla. 


Hajoavia imperiumeja 

Ruotsi Norja 
Venäjän imperiumi: 

Suomi, Viro, Latvia, 

Liettua, Puola. Ukraina, 

Valko-Venaja. 

Tsekkoslovakia. 

Transkaukasian 
liittovaltio (Armenia. 

Georgia! a Azerbaidzan), 

Tannu-Tuva 
Kavalla Unkari Itävalta, 

Unkari. Puola, 

Tsekkoslovakia. 

Jugoslavia 

Saksa: Puola. Danzig, 

Memel 

Iso-Biilannia. Irlanti 
Ottomaanien valtakunta 

Turkki 
lumKiik 

MONIKANSALLISET 

IMPERIUMIT 


Kun katsomme tarkemmin vuoden 1919 
Eurooppaa, näemme siinä monien suur- 
ten kehityslinjojen risteyskohdan. Osa 
tuon käänteen tapahtumista on selviä, osa 
sitäkin epäselvempiä. Selvä tosiasia on 
esimerkiksi imperiumien romahtaminen. 

Ensin Norja irtosi Ruotsista vuonna 
1905 ja Ruotsista tuli lopullisesti nykyi- 
sen kokoinen. Tosin Ruotsi yritti Suomen 
vapaussodan ja kapinan aikaisen sekasor- 
ron varjolla keväällä 1918 valloittaa Ah- 
venanmaan siinä kuitenkaan onnistumat- 
ta. 

Venäjän imperiumi hajosi, Itävalta-Un- 
karin imperiumi hajosi, Ottomaanien im- 
periumi hajosi, Saksan imperiumi hajosi, 
Iso-Britannia hajosi. 

Ydinkysymys on, miksi imperiumit 
hajosivat? Miksi syntyi monia pienem- 
piä kansallisvaltioita? Kumpi oli syy ja 
kumpi seuraus? Hajottiko kansallisuus- 
aate nämä monikansalliset imperiumit? 
Vai hajosivatko imperiumit muista syis- 
tä, esimerkiksi suursodan seurauksena, 
tuon järjettömän ja teknologian kehityk- 
sen myötä äärettömän tuhoisan, ensim- 
mäiseksi maailmansodaksi myöhemmin 
nimetyn katastrofin uuvuttamina? 


Imperiumien sisällä oli kehittynyt jo 
1800-luvun alkupuolelta lähtien voima- 
kas kansallisuusaate. Sen kantavana aja- 
tuksena oli, että kieleen ja omaan histo- 
riaan noj aavat ihmisyhteisöt muodostavat 
kansakunnan ja kansallisvaltiot ovat his- 
torian keskeisiä subjekteja. Ka.nsa.llist.un- 
ne valtiota muodostavana tekijänä alkoi 
saada johtavan osan. Siihen saakka muun 
muassa yhteisellä uskonnolla ja johtavilla 
sotapäälliköillä kuten kuninkailla oli ollut 
paljon suurempi vaikutus. 

Suomen kanssa itsenäistyi useita valti- 
oita. Niille oli ominaista hyvin voimakas 
kansallistunne, pyrkimys suvereenin val- 
tion muodostamiseen. 


Suomen kanssa samaan aikaan 
itsenäistyneitä valtioita 1918 


Ukraina 

22.1.1918 



Liettua 

162.1918 

Viro 

242.1918 

Georgia 

toukok. 1918 

Tsekkoslovakia 

24.10.1918 

Latvia 

18.11.1918 

S 

Jugoslavia (v:een 
1929 Serbien, 
Kroaattien ja 
Sloveenien 
kuningaskunta) 

1.12.1918 


K osovo 17.2.2003 


Suomen kanssa samaan aikaan 
itsenäistyneitä valtioita 1917 



Saksan j s Neuvostoliiton 
toteuttama Puolan jako 1939 


Transkaukasian 
liittotasavalta 
(Azerbaidzan, Georgia 
ja Armenia) 

282.1917 

Puola (perustuslaki 
hyväksyttiin 1921) 

303.1917 

Kaukasuksen 
vuoristoalueiden 
asukkaiden Unioni 
(Dagestan, Os setiä, 
Kabardia, Abhasia) 

Toukok 

1917 

Suomi 

6.12.1917 


Martti Häikiö 


Kansallistunne ja sen myötä pyrkimys 
oman valtion muodostamiseen ovat edel- 
leen voimakas Eurooppaa muovaava te- 
kijä. Olemme kokeneet Tsekkoslovakian 
jakautumisen kahdeksi valtioksi, olemme 
nähneet Jugoslavian hajoamisen moneksi 
valtioksi, ja uusien valtioiden muodostu- 
misprosessin viimeksi Kosovossa. Skot- 
lannissa järjestetään kansanäänestys it- 
senäistymisestä todennäköisesti kahden 
vuoden kuluttua syksyllä 2014. Eikä ole 
mahdotonta, että Katalonia lähtisi samal- 
le tielle irrotakseen Espanjasta. D> 

Suomen kanssa samaan aikaan 
itsenäistyneitä valtioita 1919-1922 


Valko- Venäjä 

1919 

Unkari 

1919 

Memel 

1919 

Danzig 

1919 

Taimu-Tuva 

1921 

Irlanti (1916) 

1921, 

1937 

Tuikki 

1922 



Martti Häikiö 


Kansallistunne oli johtava voima Euroo- 
passa vuosina 1917 1922. Tähän taustaan 
liittyy myös Inkerin kulttuuriautonomia. 
Voidaan kysyä, oliko inkerinsuomalais- 
ten kulttuuriautonomia vanhan maail- 
man maininki. Se oli vielä Venäjän val- 
lan aikana varsin onnistunut yhdistelmä 
suomalaisuutta, omaleimaista paikalli- 
suutta ja suurvallan avaria näköaloja ja 
mahdollisuuksia. Sitten se joutui ahtai- 
den kansallisvaltioiden rikkomien rajojen 
pirstomaksi. En kuitenkaan mene tähän 
aiheeseen lähemmin, koska sitä käsitel- 
lään tämän seminaarin muissa esityksis- 
sä. 

Monikansalliset imperiumit olivat py- 
syneet koossa pitkälti sen ansiosta, että 
niissä tunnustettiin eri kansojen kielten 
ja kulttuurien ja identiteettien moninai- 
suus. Vanhoista imperiumeista parhai- 
ten ovat yhteytensä entisiin alusmaihinsa 
säilyttäneet ne, joiden vallankäyttö tun- 
nusti jo varhain erilaisten kulttuurien ja 
identiteettien voiman ja nojasi kansallis- 
ten eliittien tukeen. Lojaalisuus ostettiin 
lahjomalla, viroilla, arvonimillä, kunnia- 
merkeillä, etuoikeuksilla aivan kuten 
Aleksanteri I osti Suomen eliitin lojaali- 
suuden vuoden 1809 valloitussodan jäl- 
keen. Monet pitävät muuten sitä vieläkin 
jotenkin keisarin henkilökohtaisen libe- 
raalisuuden ja jalomielisyyden ilmauksi- 
na eivätkä näe, että jokainen menestyk- 


sellinen imperiumi on rakentanut valtansa 
juuri tällä tavoin. 

Suomen autonominen asema Venäjän 
valtakunnassa säilyi niin kauan kun Ve- 
näjän keisarikuntaa hallittiin kulttuurien 
erilaisuus tunnustaen. Konflikti Suomen 
asemasta syntyi vasta, kun Venäjästä ryh- 
dyttiin tekemään kansallismielistä yhte- 
näis vaiti ota, venäjän kielelle ryhdyttiin 
antamaan muut kielet syrjäyttävää erityis- 
asemaa ja venäläiselle kulttuurille ryhdyt- 
tiin antamaan muut kulttuurit sivuun tun- 
kemaa ylivaltaa. 

Pienten valtioiden Eurooppa, joka 
syntyi ensimmäisen maailmansodan jäl- 
keen, oli siinä mielessä epärealistinen, 
että sodan tuloksena kaksi suurta kansal- 
lisvaltiota, Venäjä ja Saksa, oli lyöty ja 
nöyryytetty ja ne janosivat vanhan suur- 
valta-asemansa palauttamista. 

Euroopan suuri kysymys tänäkin päi- 
vänä on, miten pienet kansakunnat ja 
valtiot voivat elää ja kehittyä turvallises- 
ti ilman pelkoa suurvaltojen valloituspyr- 
kimyksistä. 

DIKTATUURIT KOMMUNISMI 
JA NATSISMI 

Eurooppaan syntyi ensimmäisen maail- 
mansodan jälkivaiheissa kaksi diktato- 
rista ideologiaa: kommunismi ja natsis- 
mi. Niille oli yhteistä suurvalta-aseman 
palauttamiseen tähdännyt uusimperialis- 
mi ja demokratian syrjäyttävä diktatuuri. 
Kumpikin pyrki väkivaltaisin keinoin yh- 
tenäisvaltion luomiseen. Pienemmät kult- 
tuurit ja kansat oli raivattava tieltä tai alis- 
tettava herrakansan palvelijoiksi. Yksilön 
vapauksilla ei ollut mitään painoa kum- 
massakaan valtiossa. 

Valitettavasti myös monissa pienem- 
missä vasta itsenäistyneissä maissa de- 
mokratia ja ihmisoikeudet saivat väistyä 

kansalliseen yhtenäisyyteen vedonneen 
puoli- tai koko diktatuurin tieltä. 

Myös Suomessa ja suomalaisten kes- 
kuudessa vallankumouksen ja diktatuu- 
rin opit ja aatteet saivat jalansijaa. Suo- 
messa kevään 1918 sosialistinen kapina 
maksoi 36 000 ihmisen hengen ja rajan 
takana ihmisiä vainottiin heidän suoma- 
laisuutensa takia. 

Yksi suuri aate vuonna 1919 oli sosi- 
alismi. Se ei lähtenyt kielestä eikä kan- 
sallisuudesta, vaan omistussuhteista ja 
niihin noj aavasta luokkateoriasta. Inke- 
rinsuomalaisuus joutui Venäjällä sekä ah- 
taan kansallisuustulkinnan että diktatori- 
sen sosialismin jalkoihin. 

Kansallinen identiteetti oli inkerinsuo- 
malaisten kokemien vainojen ja karkotus- 
ten perustana. Kohtelun perusteena eivät 
olleet yksittäisten ihmisten teot tai ajatuk- 
set, vaan heidän identiteettinsä, eikä se- 
kään heidän oman määritelmänsä, vaan 
viranomaisten lyömän leiman perusteella. 
Tässä liikutaan ihmisoikeuksien syvim- 
mässä ytimessä. 

Kirjailija Soti Oksasen teosten saama 
huomio selittyy hyvin pitkälle paitsi nii- 
den kirjallisten ansioiden myös sen tosi- 
asian tunnustamisen kautta, että Neuvos- 
toliiton ja kommunismin ihmisoikeuksia 
polkeva käytäntö oli yhtä paha kuin Nat- 
si-Saksan. Suomettumisen pitkän varjon 
aikana Neuvostoliiton rikoksia mitattiin 
Suomessa eri mittareilla kuin Natsi-Sak- 
san. 

EUROOPAN UNIONIN 
YHTENÄISYYS 

Identiteetti rakentuu yhteisestä traditi- 
osta, omista kokemuksista, uusista vai- 
kutteista ja muuttuvan ympäristön aset- 
tamista tarpeista ja mahdollisuuksista. 
Jos ajattelemme suomalaista identiteet- 


tiä tänään, on sen kovana ytimenä edel- 
leen oma kieli ja oma ainutkertainen his- 
toria. Suomalainen joka ei puhu tai edes 
ymmärrä suomea tai ruotsia tai saamea 
eikä tunne lainkaan Suomen historiaa, 
joka poikkeaa olennaisesti kaikista naa- 
purimaista, on vailla suomalaista identi- 
teettiä. Hän voisi yhtä hyvin elää ja olla 
missä tahansa muussa maassa. 

Olen pitkään pohtinut nykyisen Euroo- 
pan integraation ja kansallisuusaatteen 
välistä yhteyttä. Kansallisuusaate jäi voi- 
tolle monikansallisista imperiumeista sata 
vuotta sitten. Onko mahdollista, että ny- 
kyinen Euroopan Unioni on löytänyt ja 
kykenee säilyttämään toimivan tasapai- 
non yhtäältä ylikansallisen päätöksente- 
on ja integraation ja toisaalta kansallis- 
ten identiteettien välillä. 

Vuosien 1988 jälkeiset kokemukset 
Euroopassa osoittavat, että kaikkein tär- 
keintä on ihmisten vapaa liikkuvuus ja 
sananvapaus. Mikään kulttuuri, ei kan- 
sallinen tai ylikansallinen, ole aitoa eikä 
elinvoimaista ellei se perustu ihmisten va- 
paaehtoiseen yhteistoimintaan. 

Euroopan Unionin rakentamisen tär- 
kein piirre on vapaaehtoisuus. Kansal- 
lisvaltiot ovat tehneet keskenään vapaa- 
ehtoisesti sopimuksia yhteistoiminnasta. 
Niin kauan kuin on aito mahdollisuus 
myös irrota näistä sopimuksista, se on 
helppo hyväksyä. Tätäkin tärkeämpää on 
kuitenkin kansalaisten yksilöllinen va- 
paus liikkua, vaihtaa paikkakuntaa, aluet- 
ta ja maata. 

Vaarana on sellaisen kansallistunteen 
voimistuminen, joka alkaa polkea ja ra- 
joittaa ihmisten vapauksia. On täysin sel- 
vää, että kansallistunne voimistuessaan 
saa valtaansa myös suuret valtiot. Suur- 
valtojen itsekkäiden pyrkimysten mää- 
rittelemä Eurooppa ei ole koskaan ollut 
turvallinen pienille kansoille ja niiden 
kansalaisille. <D 

Lukijapalaute 


Kysymys Suomen Inkeri-liiton pu- 
heenjohtajalle ja Inkeriläisten Vies- 
tin päätoimittajalle Toivo Hinkille. 

Viestissä no 5 - 6 oli pääkirjoitus, jos- 
sa kauniisti kirjoititte Suomen Inkeri-lii- 
ton 90 vuoden iästä. Etsin tietoja, missä ja 
milloin juhlat pidetään. En löytänyt. Ol- 
lessani 29.9. Sibelius-Akatemian järjes- 
tämässä Inkeriläisessä illassa, selvenikin, 
että kyse onkin yhdestä 90- vuotisjuhlien 
tapahtumasta. Upeaa ohjelmaa oli nautti- 
massa kourallinen juhlavieraita. Meitä in- 
keriläispiireistä tuttuja inkeriläisiä ei ol- 
lut montaakaan. Liiton jäsenistö pidettiin 
näistä bileistä pimennossa. 

Sain konsertissa tietää seuraavana päi- 
vänä olevasta juhlajumalanpalvelukses- 
ta ja 90-vuotispääjuhlasta, jotka molem- 
mat pidettiin Pyhän Sydämen kappelissa. 
Sielläkin oli runsaasti arvovieraita ja jär- 
jestävän kappelin edustajia, mutta Inke- 
ri-liiton jäsenistö melkein puuttui, ku- 

VASTAUS HERTTA SIRKIÄLLE 

Arvoisa Hertta Sirkiä! 

Inkerin Liiton 90- vuotisjuhlaseminaari 
pidettiin allekirjoittaneen ja Suomen In- 
keri-liiton hallituksen aloitteesta Kan- 
sallisarkistossa 25. syyskuuta 2012. Juh- 
lan järjestäjinä toimivat liiton lisäksi 
Kansallisarkisto, Siirtolaisuusinstituut- 
ti, Kotiseutuliitto, Kansanopistoliitto, Si- 
belius-akatemia ja Suomen Evankelis-lu- 
terilainen yhdistys SLEY. 

Juhlallisuuksia suunniteltaessa Suo- 
men Inkeri-liiton hallituksen ja johtokun- 
nan kokouksissa lähdettiin siitä ajatukses- 
ta, että näin merkittävä tapahtuma tarjoaa 
mahdollisuuden nostaa Inkerin suomalai- 
suuden arvostuksen uudelle tasolle. Näin 
päädyttiin kutsuvierasseminaariin. 

Juhlaseminaari pidettiin Kansallisar- 
kiston vanhassa tutkijasalissa. Se antoi tä- 


ten myös puheenjohtaja Toivo Flinkkin. 
Kun Venäjän vieraat halusivat antaa liitol- 
le syntymäpäivälahjan ja kutsuivat Toivo 
Flinkiä paikalle, häntä ei löytynyt, eikä 
ketään muutakaan liiton hallintoon kuu- 
luvaa henkilöä, joka olisi voinut ottaa lah- 
jan vastaan. 

Kun kuoro oli laulanut kaksi Mooses 
Putron laulua ja juhlapuhujat ministeri 
Päivi Räsästä myöten olivat pitäneet pu- 
heensa, oli kiitosten aika. Niitä antoivat 
vain esiintyjät toinen toisilleen. 

Toivon, että puhallettaisiin kaikki yh- 
teen hiileen. Miksi te puheenjohtajana 
hajotatte rivejä ettekä yhdistä? Miksi ha- 
lusitte viettää 3-päiväiset juhlat salassa 
liiton jäseniltä? 

Hertta Sirkiä 
sydänjuuriaan inkeriläisyyden puolesta 
taistelija, lehden pitkäaikainen tilaaja 


pahtumalle juhlavat puitteet, mutta aset- 
ti rajoituksensa. Saliin mahtuu noin sata 
henkeä. Iloksemme se oli täynnä. 

Lehtemme edellisen numeron ilmesty- 
essä seminaariohjelma oli vielä kesken- 
eräinen. Tämä on valitettava tosiasia ja 
julkaisuaikataulun sanelema este. Tästä 
syystä "liiton jäsenistö pidettiin näistä bi- 
leistä pimennossa”, kuten Te asian olet- 
te ilmaissut. 

Koska juhlatapahtuman idea oli alle- 
kirjoittaneen, niinpä olen itse hoitanut 
lähes kaikki yhteydet sekä järjestäjäta- 
hoihin että ohjelman yksityiskohtien so- 
vittelun. Tämän lisäksi olen kirjoittanut 
Inkerin Liiton historiikin. Sen julkista- 
mistilaisuus pidettiin seminaarin ohjel- 
man yhteydessä. Tämä siis seminaarista. 

Juhlakonsertista on ilmoitus Helsingin 

Sanomissa, myös juhlajumalanpalveluk- 
sesta tiedotettiin. On harmi, että tämä tie- 
to tavoitti vain osan Suomen Inkeri-liiton 
jäsenistä. Oletin, että inkerinsuomalai- 
suudesta huolta kantavat ja tapahtumista 
tietoiset olisivat viestittäneet toinen toi- 
silleen. Tiedonjakaminen ei olisi paljoa 
vaivaa vaatinut. 

Me järjestäjinä teimme parhaamme. 
Tulee muistaa, että koko tapahtuma hoi- 
dettiin vapaaehtoistyöllä. Kun ensi vuon- 
na tulee kuluneeksi 150 vuotta Kolppanan 
seminaarin perustamisesta, tapahtuman 
uudet järjestäjät, Hertta Sirkiä heidän mu- 
kanaan, osaavat varmasti hoitaa tilaisuu- 
den niin, ettei kenelläkään, myös hänellä 
itsellään, jää moitteen sijaa. 

Mitä tulee juhlajumalanpalvelukseen 
Pyhän Sydämen kappelissa, olin läsnä. 
Ilmoitin jo ennen tapahtuman alkamista 
kappelin pastori Teemu Haatajalle, että 
joudun poistumaan kesken tapahtuman, 
koska olin pitämässä huolta Ruotsin In- 
kerin liiton vieraista. Vein näet heidät len- 
tokentälle. Lentokone kun ei odota. Juuri 


tämän vuoksi pastori Haataja otti vas- 
taan Inkerin piispa Aarre Kuukaupin lah- 
jan Suomen Inkeri-liitolle. Kun ministeri 
Päivi Räsänen esitti valtiovallan terveh- 
dyksen, muuten pyynnöstäni, olin pai- 
kalla. En mennyt välittömästi kiittämään 
häntä, koska juhlan ohjelma oli pastori 
Teemu Haatajan laatima, eikä minulla ol- 
lut syytä puuttua siihen. 

Mikäli ”sydänjuuriaan inkeriläisyyden 
puolesta taistelijana” arvoisa Hertta Sir- 
kiä on sitä mieltä, että toimintani Suomen 
Inkeri-liiton puheenjohtajana juhlatapah- 
tuman valmisteluissa, Inkeriläisten Vies- 
tin toimittajana ja yleisemminkin ei ole 
”yhteen hiileen puhaltamista”, vaan on 
turmiollista yhdistyksellemme, toivon, 
että Te tämän luettuanne, saavutte lähim- 
pään syyskokoukseen marraskuussa ja 
otatte liiton puheenjohtajuuden hoidetta- 
vaksenne . Luovutan sen Teille mielelläni. 

On ilo huomata, että joukostamme löy- 
tyy kantaaottavia ja vapaaehtoistyöhön 
innolla tarttuvia liiton jäseniä. 

Kunnioittavasti 
Toivo Flink 
puheenjohtaja 
Suomen Inkeri-liitto 


Kokouskutsu 

Suomen Inkeri-liitto ry:n sääntömääräinen syyskokous 
pidetään lauantaina, marraskuun 17. päivänä 2012 klo 14.00 

Karjalatalolla, Inkeri kodissa 
Käpylänkuja 1, 00610 Helsinki 

Kokouksessa käsitellään säännöissä syyskokoukselle määrätyt asiat. 

Äänivaltuutettuja ovat v. 2012 jäsenmaksunsa maksaneiden jäsenjärjestöjen valtuutta- 
mat henkilöt sekä ne hallituksen hyväksymät henkilöjäsenet, jotka ovat maksaneet 

v. 201 2 jäsenmaksunsa. 

Hallitus 

Outisia Inkeristä 


Wladimir Kokko 


KIELIOPETUKSEN 
LUKUVUOSI ALKANUT 


Inkerin Liitolla ei ole tärkeämpää tehtä- 
vää kuin opettaa suomea. Kielitaitohan 
on suomalaisidentiteetin paras suojelija. 

Syyskuussa järjestöllämme alkaa kieli- 
opetuksen lukuvuosi. Joka lukuvuotta edel- 
tää aikamoinen järjestelytyö, pitää mainos- 
taa koulutusta, saada tätä varten vuokratilat, 
sopia työtehtävistä kieliopettajien kanssa, 
täytyy pitää ilmoittautuvien nimilistat ja tie- 
dottaa heille opiskelun alkupäivästä ja -ajas- 
ta. Tähän työhön osallistuu Pietarin Inkerin 
Liiton (PIL.n) koko henkilökunta. 

Lukuvuonna 2012-13 Pietariin peruste- 
taan 5 kieliryhmää, niistä yksi jatkokurssin 
ryhmä. Palveluna Suomen maahanmuut- 
tovirastolle kaupungissa järjestettiin kieli- 
opetus myös 6 paluumuuttovalmennusryh- 
mässä. Tulevat paluumuuttajat ovat saaneet 
opiskella Pietarin suomalaisen koulun mu- 
kavissa tiloissa. Vielä yksi paluumuuttoval- 
mennusryhmä tulee toimimaan Hatsinassa. 
Paluumuuttovalmennus-ryhmiä tänä vuon- 
na on huomattavasti vähemmän kuin viime 
vuonna, jolloin niitä oli 10. 


LARIN PARASKEN MUISTO- 
LAATA MÄKI E N KYLÄSSÄ 


Tunnetuin inkeroinen runonlaulaja La- 
rin Paraske syntyi joko vuonna 1833 tai 
1834 Pohjois-Inkerin Mäkienky Iässä lä- 
hellä Lempaalaa. Orvon kohtaloa ja köy- 
hyyttä kokenut Paraske lauloi vanhoja ka- 
levalamittaisia runoja ja keksi omia uusia 
lauluja. Kansanrunoutta keränneen Adolf 
Neoviuksen avulla hänestä tuli tuttu ru- 
nonlaulaja myös Suomessa. Larin Pa- 
rasken elämäntaival päättyi tammikuus- 
sa 1904. 


25. elokuuta 2012 Mäkienkylä sai La- 
rin Parasken muistolaatan. Se valmis- 
tui Inkerin kulttuuriseuran aloitteesta ja 
yhdistyksen rahoituksella. Puheenjohta- 
ja Helena Miettisen mukaan seura tukee 
Inkerinmaan vähälukuisten kansojen in- 
keroisten ja vatjalaisten perinnekulttuu- 
ria projektitoiminnan puitteissa. Muis- 
tolaadan avajaisissa Larin Parasken 
jälkeläinen, näyttelijä Eeva Litmanen lau- 
sui kappaleen runonlaulajan rajattomasta 
perinnöstä. 

Avajaisiin osallistui toistakymmen- 
tä Suomesta tullutta sekä allekirjoittanut 
Inkerin Liiton edustajana. Tilaisuus herät- 
ti jonkin verran paikallisten kiinnostusta. 

Muistolaatta kiinnitettiin kyläkaupan sei- 
nään, tohtori Miettinen on jättänyt kaupan 
omistajalle Parasken muotokuvan ja mapin 
venäjänkielistä pemsaineistoa Mäkien-ky- 
län tunnetuimmasta lapsesta. 


Helena 
Miettinen ja 
Eeva Litma- 
nen muis- 
tolaadan 
avajaisissa. 
Valokuva 
W. Kokko. 


YHDEN RIVIN UUTISIA: 


1.9.2012 astui virkaan uusi Suomen Pie- 
tarin pääkonsuli Pirjo Tulokas. Hän on 
ensimmäinen nainen näissä tehtävissä Ve- 
näjän kulttuuripääkaupungissa. 
Pietarissa järjestettiin ensimmäistä ker- 
taa 26.-28.9 Kotkan päivät, jotka sisälsi- 
vät monipuolisen kulttuuriohjelman. 

Tapahtumakalenteri 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä. 


Hyvinkään Inkeri-kerho 

Tiedustelut Irja Pelkonen, 
inkerikerho@gmail.com tai 
p. 040 550 5712 

• 4.11. klo 14 Seurakunnan aulakahvios- 
sa syyskuussa Pietarissa käyneiden mat- 
kakertomuksia, Matti Korpiaho. 

• 2.12 klo 14 Seurakuntakeskuksessa 
joulujuhla. 

Lahden seudun Inkeri-seura 

Kerhoillat joka kuukauden toinen maa- 
nantai. 

• 8.10. klo 15 Syyskokous 

• 12.11. klo 15 Kerhoilta 

• 10.12. Joulu 

Kerhoillat ja kokoukset Lutherin kirkol- 
la, osoitteessa Vuorikatu 37. 
Kerhoilloista ja kokouksista tiedustelui- 
hin vastaa Maria Lahti, p. 0400 841 741 



Turun Inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Inkeriläisten Juttutupa jäi Vapun (30.4.) 
jälkeen tauolle. 

Juhlatilaisuuden Varissuon kirkolla 
(Kousankatu 6), kello 14 alkaen. 

• 3.11. Pyhäinpäivän kunniakäynti sep- 
peleenlaskuineen Turun hautausmaalla 
inkeriläisten muistomerkillä kello 12 ja 
sen jälkeen noin kello 13 kahvi- ja oh- 
jelmatilaisuus Varissuon kirkolla. 

• 26.12. Joulujuhla 

Palvelupiste, Uudenmaankatu 1. 

Puh. 233 2565 


Helsingin seudun Inkeri-seuran 
tapahtumia 

Anitta Iline, anitta@inkeriseura.com 
tai p. 050 565 9805 

Työpajat järjestetään Karj alatalon Inkeri- 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 

LEVITÄ INKERI-TIETOA 


Saatavana Inkeriläisten Sivistyssäätiöstä: Annikki Kelo p. 045 2612 342 


KIRJALLISUUS 

Flink Toivo 

Kotiin karkotettavaksi 20,- 

Krifors Lars 

Oli onnistuttava 15,- 

Kuivanen Lilja (toim.) 

Inkerin vuotuisjuhlat 10,- 

Nokkala Tapani: 

Paavo Räikkönen Inkerin mies, 25,- 

Ojala Elia 

Ensimmäinen kevät 16,- 
Pelastunut albumi 22,- 
Pitkä kotimatka 5,- 

Pettinen Albert 

Oppia, pelata, laulella 5,- 
Lauluja sekakuorolle (nuotit) 5,- 

Pelkonen Hannu 

Voihan Venäjä 25,- 

Ripatti Maria 

Elämä yhden kortin varassa 16,50 

Savolainen Aatu 

Suomalainen sissisodassa 5,- 

Savolainen Mikko 

Inkerinmaa (kuvateos) 33,50 

Seppänen Heikki 

Etelän tien kulkija - Vilho Helanen 25,- 

Sihvo Jouko (toim.) 

Inkerinsuomalaisten kohtalo 10,- 

Störgren Aleksander 

Mutkainen tie vapauteen 10,- 


Suominen Hellin 

Mooses Putron elämäkerta 1 ,- 

Survo Arvo 

Itku Inkerille 10,- 

Tuukkanen Saimi 

Elämäni helminauha (muistelmat) 5,- 

Tuuli Erkki 

Inkeriläisten vaellus 5,- 

ÄÄNITYKSET 

Inkerikuoro (CD) 

Minä tyttö 5,- 

Santtu Lauri (äänilevy single) 
Murrejuttuja 2,50 

Survo Arvo (C-kasetti) 

Omal maali’ 2,- 

KARTAT 

Mustonen 

Inkerin kartta v. 1933 12,- 

Randefeldt 

Inkerin uusi kartta v. 1992 10,- 
Keski-lnkeri Kylä ja tiekartta v. 1993 10,- 

MUUT 

Inkerin isännänviiri ulkosalkoon 
(50 x 400 cm) 60,- 

Inkerin pöytälippu (polyesteriä) + salko 
marmorijalustalla 22,- 

Inkerin pöytälippu (polyesteriä) 17,- 

Adressi surunvalitteluun 7,- 



V 



TÄSSÄ NUMEROSSA: 


Pääkirjoitus: Vetovastuu vaihtuu s. 3 

Emotionaalinen ja toiminnallinen suhde inkeriläisyyteen s.4 

Inkerinsuomalaisten paluumuutto: ulkoasiainhallinnon kokemuksia s. 6 

Pirkko Huurto in memoriam s. 8 

Sablinan salaisuus s. 9 

Liiton syyskokouksen päätöksiä s. 12 

Suomen Inkeri-liitto ry järjestää s. 13 

Tapahtumakalenteri s. 15 

Kansikuva: 

Kesäinen vellikello hiljenee talveksi. 

V ) 


Numero 1/2013 ilmestyy viikolla 5. Aineisto toimitukselle 7.1. mennessä. 
Numero 2-3/2013 ilmestyy viikolla 12. Aineisto toimitukselle 25.2. mennessä. 


Inkeriläisten viesti 

JULKAISIJA 
Suomen Inkeri-liitto ry, 
www.inkeriliitto.fi, 
Puheenjohtaja 
Alina-Sinikka Salonen, 
p. 040 743 7042 

TOIMISTO 
Lehden tilaukset ja 
osoitteenmuutokset, 
jäsenmaksut, tuotetilaukset ym. 
Osoite: Inkerikoti, 

Karj alatalo Käpylänkuja 1, 
00610 Helsinki tai 
p. 045 2612 342. 

Sampo FI51 8000 1200 3063 64 
Nordea FI54 1010 3001 0850 26 

ILMOITUKSET/€ 

1/1 sivu 250 €, Vi sivu 135 €, 
l A sivu 85€ 

Kuolinilmoitukset 17 € 

Kiitos- ym. ilmoitukset 10 € 


LEHDEN VUOSITILAUS 2013, 
35 € EU-maat, 40 € muualle, 
TILAAMINEN: maksu tilille ja 
osoitetiedot kuitille ja toimistoon. 

LEHDEN TOIMITUS 

Päätoimittaja 

Toivo Flink 

Toimitussihteeri 

Riikka Mahlamäki-Kaistinen 

TOIMITUKSEN OSOITE 
Renkkelintie 28 
40950 Muurame 
Puh. 050 599 6773 
(ark. 9-17.00) 
inkerinviesti @ suomi24.fi 
Huom! 

Tilausta koskevat yhteydenotot 
Suomen Inkeri-liitto ry:n 
toimistoon, kuten mainittu edellä. 

PAINOPAIKKA 
Vammalan Kirjapaino Oy, 
Sastamala. 


Lehti ilmestyy kuudesti vuodessa 
Aineisto palautetaan vain erikseen 
pyydettäessä. 

Ruotsin Inkeri-liiton 

Qääkirjoitus 



Vetovastuu vaihtuu 


Hyvät lukijat! 

Liittomme hallituksen kokous ja syysko- 
kous pidettiin Inkerikodissa marraskuun 
17. päivänä. Kokouksissa käytiin läpi ku- 
lunutta vuotta ja määriteltiin tavoitteita tu- 
levalle vuodelle. Suurin huolenaiheemme 
puheenjohtajan näkökulmasta on jäsen- 
temme vähälukuisuus ja korkea ikä sekä 
nuorien tai ainakin nuorempien jäsenten 
innottomuus liittyä joukkoomme. Vaik- 
ka kyseessä onkin kansalaisjärjestöjen 
yleinen ongelma, asian tunnustaminen ei 
tuo meille iloa. Kaikesta huolimatta mei- 
dän on syytä pitää huolta itsestämme ja 
miettiä kuinka pääsemme eteenpäin. Pi- 
dän toimivan jäsenmäärän kartuttamista 
liiton ensisijaisena tehtävänä. Miten me 
onnistumme tässä? 

Lyhyellä tähtäyksellä yksinkertaisin 
ja toimivin keino on löytää uusi jäsen lä- 
hipiiristä ja saada hänet liittymään jouk- 
koomme. Pitkässä juoksussa kyseessä on 
määrätietoinen jäsenten hankintatoimin- 
ta, jonka tulisi perustua laajamittaiseen 
ja syvälliseen Inkerin suomalaisuuden 
tunnetuksi tekemiseen: siis tiedotustoi- 
mintaan niin kantasuomalaisten kuin pa- 
luumuuttajienkin keskuudessa. Liitto- 
na yksin me emme tästä urakasta selviä. 
Otan esimerkin. 


Paluumuuttomme alettua 1990 meis- 
tä on kirjoitettu täällä sanomalehdissä jo 
runsaan 20 vuoden ajan. Miksi tietoisuus 
ei ole merkittävästi lisääntynyt? Käsit- 
tääkseni siitä syystä, että kirjoittelu on 
jäänyt hyvin pintapuoliseksi. Tarvitaan 
sellaista tiedottamista, joka tavoittaa laa- 
jemmin tavallisia suomalaisia, vaikkapa 
niitä, jotka muistavat inkeriläisiä sodan 
ajalta tai niitä, jotka olivat ennen paluu- 
muuttoa auttamassa meikäläisiä Inkerin- 
maalla, Virossa ja Karjalassa. 

Olemmepa tulleet Suomeen paluu- 
muuttajina tai aikaisemmin, olemme yhtä 
kaikki pieni ryhmä suomalaisessa yhteis- 
kunnassa. Juuri siksi meidän tulisi tukea 
toisiamme erilaisuudestamme huolimat- 
ta. Olen keskittynyt tutkimaan Inkerin 
suomalaisuutta akateemisen tutkimuk- 
sen menetelmin. Toivon, että kukin tahol- 
laan saa toimia omalla tavallaan. Tärkein- 
tä, että päämäärämme on sama: Inkerin 
suomalaisuuden tunnetuksi tekeminen. 

Syyskokouksessa uudeksi puheenjoh- 
tajaksi valittiin Alina-Sinikka Salonen. 
Toivotan hänelle menestystä ja tekemi- 
sen iloa uudessa tehtävässään. 

Yhteistyöstä kiittäen 
Toivo Flink 

Riikka Mahlamäki-Kaistinen 


Emotionaalinen ja toiminnallinen 
suhde inkeriläisyyteen 


- Olen kokopäiväinen inkeriläinen, nau- 
rahtaa Hyvinkään Inkeri-kerhon puheen- 
johtaja Irja Pelkonen, vaikka ei ole sitä 
syntyjään. 

Hän sai ensikosketuksen rakkaaksi tul- 
leeseen inkeriläisyyteen lapsuudenkodis- 
taan. Moni Ruotsiin pyrkivä inkeriläinen 
tupsahti sisään Tervon perheen porstuaan, 
koska luuli tulleensa Ruotsiin. Tornionjo- 
en rannalla sijaitsevan talo oli kuitenkin 
vielä Suomen puolella ja Irjan isä neuvoi 
tien naapurimaahan. 

Joskus inkeriläisiltä jäi eteiseen rikki- 
näiset housut - isä oli kai antanut ehjät ti- 
lalle. Näistä asioista ei paljon puhuttu. Pa- 
rempi oli elellä ihan hissuksiin. 

- Alatornion papeista kulki juoruja, että 
he veivät inkeriläisiä rajan yli. Näistä uro- 
töistä kuulin kuitenkin vain kuiskauksia, 
Pelkonen muistelee. 

Side inkeriläisiin vahvistui, kun Pel- 
konen tutustui Hyvinkään vanhainkodis- 
sa asuvaan inkeriläisnaiseen. Hän vieraili 
usein tuon yksinäisen ja sokean vanhuksen 
luona. Kertoi tälle kuulumisia ja kuunteli 
tarinoita. Yhtenä kertana vanhus esitti nöy- 
rän pyynnön. Josko Irja ottaisi laatikosta 

Inkeriläiset ja 
Inkeri-kerholaiset 
ovat tulleet hyvin 
läheisiksi meille. 


Inkerin lipun ja Jääskeläisen kirjan ja vei- 
si ne jonnekin varmaan paikkaan piiloon. 

- Kun hän sai puhua puhelimessa Inke- 
rissä asuvan sukulaisensa kanssa, hän totesi 
”Nyt minä joudan kuolemaan.” Ja näin sit- 
ten pian kävikin, Pelkonen muistelee. 

Pelkonen kutsuu näitä nuoruuteen si- 
joittuvia muistoja seikoiksi, joista syntyi 
emotionaalinen suhde Inkeriin. Toimin- 
nallinen suhde alkoi Inkeriläisten kesä- 
juhlista, joita pidettiin Hyvinkäällä avio- 
miehen, Hannu Pelkosen toimiessa siellä 
k ir kkoherrana. 

- Inkerin kirkkohallituksen piispa 
Kuukaupin aloitteesta minutkin kutsut- 
tiin kirkon vapaaehtoistyöntekijäksi. 

Työt uskonnon ja psykologian lehto- 
rina, opinto-ohjaajana ja Hyvinkään yh- 
teiskoulun vararehtorina sitoivat Pelkosen 
kuitenkin Suomeen. Venäjälle ehti vain ly- 
hyille visiiteille. Paljon saa kuitenkin teh- 
tyä Suomestakin käsin. 

Hyvinkään kerhon puheenjohtajan 
paikka lankesi Pelkoselle kuin itsestään 
aviomiehen jouduttua kieltäytymään tuos- 
ta tärkeäksi kokemastaan tehtävästä. 

- Inkeriläiset ja Inkeri-kerholaiset ovat 
tulleet hyvin läheisiksi meille, Pelkonen 
sanoo. 

Tämä on helppo uskoa. Jos asia ei olisi 
rakas ja läheinen, ei sen parissa kai jak- 
saisi viettää niin paljon aikaa kuin Pelkos- 
ten pariskunta. 

Inkeriläisten viestin tapahtumakalente- 


ri INKERILÄISTEN VIESTI 


rissa Hyvinkään Inkeri-kerho erottuu aina 
sinä kerhona, jonka parissa tapahtuu. Pelko- 
nen on kuitenkin vähän huolissaan toimin- 
nan jatkumisesta. Jäsenten keski-ikä nou- 
see, eikä nuoria tule mukaan toimintaan. 

- Inkeri liiton kannalta olisi tarpeellista 
saada mukaan eri puolilla maata olevia pa- 
luumuuttajien yhteisöjä liittoon mukaan. 
He toimivat irrallaan ilman minkäänlais- 
ta yhteyttä suurempaan kokonaisuuteen. 

Pelkonen on erityisen huolissaan nuo- 
rista. Siitä, että he ovat menettäneet inke- 
riläisen identiteettinsä. 

- Nuorempi väki ei oikein samastu mi- 
hinkään. Hautajaisissa olen tavannut mon- 
ta kertaa inkerinsuomalaisia Suomessa 
asuvia nuoria, jotka puhuvat keskenään 
Venäjää, vaikka ovat käyneet suomalai- 
sen koulun. Heillä ei oikein ole inkerin- 
suomalaista viitekehystä. 

Inkeri liiton tulevaisuus ei kuitenkaan 
näytä täysin synkältä. Valopilkahduksia- 
kin on. Pelkonen iloitsee siitä, että inke- 
riläisyys on alkanut kiinnostaa myös suo- 
malaisia. Hän ei ole ainoa ei-inkeriläinen 
inkeriläisaktiivi. 

- Onneksi mukaan on tullut asiaan vih- 
kiytyneitä suomalaisia, hän huokaa. 

- Vanhempi suomalainen sukupolvi 
muistaa tai on kuullut kotona olleen inke- 
rinsuomalaisia sota-aikana. Nämä ihmiset 
ovat nyt halu kk aita tutustumaan tarkem- 
min inkerinsuomalaisiin, Pelkonen uskoo. 

Kiinnostusta on esiintynyt myös karja- 
laisten keskuudessa. 

- He ovat huomanneet, että rajan mo- 
lemmin puolin esiintyy samoja sukuni- 
miä. Tästä on herännyt into tutustua mah- 
dollisiin kaukaisiinkin sukulaisiin. 

Pelkonen uskoo Karjalaan suuntaavien 
kotiseutumatkojenkin nostaneet kiinnos- 
tuksen tasoa. Reissuilla on vierailtu myös 
Pietarissa, jolloin alueen historia on alka- 
nut elää uudella tavalla. 

- Pietari onkin alettu sisäistää suoma- 



Irja Pelkonen iloitsee siitä, että inkeriläisyys on 
alkanut kiinnostaa myös suomalaisia. 


laisten rakentamaksi kaupungiksi, Pelko- 
nen toteaa tyytyväisenä. 

Vaikka Pelkonen jäi eläkkeelle kymme- 
nen vuotta sitten, hän ei jäänyt niin sano- 
tusti laakereilleen lepäämään. Esimerkkiä 
toiminnallisuudelle antoi aviomies, joka 
aloitti vapaaehtoisena Inkerin kirkon pap- 
pina Uralin rovastikunnassa jäätyään 1996 
eläkkeelle ki rkkoherranvi rasta . 

Inkeriläisyyden ohella Irja Pelkosen 
päivät täyttyvät muun muassa aktiivises- 
ta vapaaehtoistyöstä seurakunnassa, kir- 
kollisten PowerPoint -esitysten valmis- 
tamisesta aviomiehen kanssa ja kahden 
Raamattupiirin vetämisestä. Lapsiakin 
on viisi ja lastenlapsia kokonainen liuta. 

- Pitäisi kai jotain osata lopettaa, kun 
aika ei aina riitä, Pelkonen tuumaa, mutta 
tuskin toteuttaa aiettaan. 

Olli Perheentupa 
Pääkonsuli 


Inkerinsuomalaisten paluumuutto: 
ulkoasiainhallinnon kokemuksia 

Inkerin liiton 90-vuotisseminaarissa 25.9.2012 


Kuten kaikki muistamme, inkerinsuoma- 
laisten paluumuutto Venäjältä Suomeen 
alkoi vuonna 1990 presidentti Koiviston 
otettua julkisuudessa kantaa heidän ase- 
maansa paluumuuttajina. Säädösten ja 
valmiuksien puuttuminen tuotti hanka- 
luuksia viranomaisille, lähinnä uiko- ja 
sisäasianministerille sekä työministerille 
ja sosiaali- ja terveysministeriölle. 

Vuoden 1990 alussa arveltiin, että in- 
kerinsuomalaisia oli silloisessa Neuvos- 
toliitossa noin 70 000. Hakemuksia ryh- 
dyttiin ottamaan joukkomitassa vastaan 
Pietarin pääkonsulaatissa ja sen toimi- 
pisteessä Petroskoissa. Toimivaltajako 
oli sellainen, että UM (edustustot) hoiti 
hakemusten vastaanoton, mutta päätökset 
teki tietysti ulkomaalaisvirasto Helsingis- 
sä. Voimassa olleessa laissa ei luonnolli- 
sestikaan ollut erillisiä määräyksiä paluu- 
muuttajista, mikä antoi mahdollisuuden 
varsin ns. joustavaan menettelyyn. 

Vuonna 1992 alkoivat paluumuut- 
tojonot Pietarissa ja Petroskoissa kas- 
vaa. Ulkomaalaisvirasto aloitti vuonna 
1994 ensimmäiset paluumuuttohaastatte- 
lut Pietarissa ja Petroskoissa. Tätä ennen 
haastatteluista oli huolehtinut työminis- 


teriö. Haastattelut ja asunnon edellyttä- 
minen hakijoilta hidastivat käsittelyä en- 
tisestään, ja paluumuuttojonot alkoivat 
venyä jo todella pitkiksi, yhteensä 14 500 
henkeen vuonna 1998. 

Tällöin kaikki jonot yhdistettiin yh- 
deksi, jotta jonotusaika olisi kaikilla ha- 
kijoilla yhtäläinen. Jonoa hallinnoi Pieta- 
rin pääkonsulaatti toukokuuhun 2004 asti, 
jonka jälkeen jonon ylläpito siirtyi maa- 
hanmuuttovirastolle, Migrille. 

2000-luvun alusta lähtien paluumuut- 
to on ollut hyvin hallittua ja organisoitua. 
Suomeen on saapunut vuosittain 500-700 
paluumuuttajaa. Viime vuonna arveltiin 
paluumuuttajien kokonaismääräksi Suo- 
messa 35 000. Viimeisen jonottajan nu- 
mero oli keväällä 2011 22 376, muutto- 
vuorossa olivat henkilöt numeroilla 15 
500-17 500. Jonotusaika oli 10-12 vuot- 
ta. 

EDELLYTYKSET 
JONON PURKAMISEKSI 

Paluumuuton jono päätettiin purkaa 
1.7.201 1 voimaan tulleella lainmuutok- 
sella, jonka pääsisältö on seuraava: 

- Inkerin siirtoväkeen kuuluneet sekä 
Suomen armeijassa sodan aikana pal- 
velleet säilyttävät elinikäisen oikeuden 
muuttaa Suomeen 

- Muut inkerinsuomalaiset, jotka ovat il- 
moittautuneet paluumuuttojonoon vii- 
meistään 1.7.2011, voivat jättää oles- 
kelulupahakemuksensa milloin tahansa 
ennen 1.7.2016. 

- Hakijan on suoritettava kielitutkintoja 
hankittava asunto. 

Kielitutkintoja järjestetään 3-4 kertaa 
vuodessa Pietarissa ja Petroskoissa. Mos- 
kovassa ja Murmanskissa tutkintoja jär- 
jestetään, mikäli osanottajia on riittävästi. 
Myös Helsingissä Migrissä voi osallis- 
tua kielitutkintoon. Paluumuuttovalmen- 
nukseen osallistuminen on vapaaehtois- 
ta, ryhmien määrää lisätään tarvittaessa. 

Pietarissa ja Petroskoissa varauduim- 
me siihen, että lakimuutos olisi aiheut- 
tanut viime hetken suuren kysely- ja il- 
moittautumisryntäyksen, mikä olisi 
ruuhkauttanut vastaanoton muutoinkin 
kiireisenä kesäaikana. Ulkoministeriö, 
sisäministeriö ja Migri sopivat hyvissä 
ajoin tarvittavien lisäresurssien sijoitta- 
misesta pääkonsulaattiin. Petroskoissa 
koulutettiin viisumivirkailijoita oleske- 
lulupatehtäviin. 

Tiedotimme lakimuutoksesta tehok- 
kaasti etukäteen varsinkin Petroskoissa 
ja Pietarissa. Koko Luoteis- Venäjällä on 
tietoomme tullut neljä myöhästynyttä ha- 
kijaa. Pietarissa koko asia ei juurikaan he- 
rättänyt kiinnostusta, protesteista puhu- 
mattakaan. Petroskoissa sen sijaan tietoa 
haluttiin ja keskustelua käytiin. 

Ilmoittautumisten määrä nousi monin- 
kertaiseksi kesäkuussa 2012. Tosin kesä- 
kuun ilmoittautuneissa saattaa olla pal- 
jon varmuuden vuoksi ilmoittautuneita. 
Kaikki hakijat on pystytty palvelemaan 
viiveittä, koska olimme varautuneet suu- 


rempaan määrään. On mahdollista, että 
viiden vuoden siirtymäkauden loppupuo- 
lella määrät jälleen kasvavat. 

Hallituksen esityksessä lainmuutok- 
seksi todettiin keväällä 2012 paluumuut- 
tojonossa olleen 10 000 ilmoittautunut- 
ta. Tästä joukosta jokin osa ei muuta 
Suomeen, koska esim. elämäntilanne on 
muuttunut eikä kielikokeen suorittami- 
nen onnistu. 

Arvioimme viime vuonna, että tosiasi- 
allisia muuttajia viiden tulevan vuoden ai- 
kana Pietarin pääkonsulaatin kautta ole- 
van noin 1500, Petroskoin toimipisteen 
kautta n. 2500 sekä Murmanskin toimi- 
pisteen ja Moskovan suurlähetystön kaut- 
ta yhteensä 100-200. Näihin lukuihin tu- 
levat lisäksi hakijoiden mukana muuttavat 
perheenjäsenet, joiden määrää on vaikea 
arvioida. 

Pietarissa on voitu havaita, että muut- 
tohalukkuus ei lakimuutoksen voimaan- 
tulon jälkeen ole merkittävästi kasvanut. 
Esim. kielitestejä varattiin syksyllä 2011 
kaikkiaan 200 paluumuuttajalle, mutta 
osallistujia oli vain noin 40. Sen sijaan 
kaikki Migrin ostamat 10 kielikurssia 
täyttyivät. 

Nyt paluumuuttoa suunnitteleva henki- 
lö löytää netin kautta helposti vastauksia 
kysymyksiinsä. Pääkonsulaatissa on laa- 
dittu suomen- ja venäjänkielinen käytän- 
nön opas paluumuuttajille. 

Tiedämme, miten Suomi suhtautuu pa- 
luumuuttajiin, mutta miten Suomi suhtau- 
tuu niihin, jotka jäävät. Missä on inke- 
rinsuomalaisten kotimaa? Päätös lähteäkö 
vai ei, on varmasti monille vaikea. Ne, 
jotka eivät olleet ilmoittautuneet paluu- 
muuttajajonoon, voivat tietenkin hakea 
oleskelulupaa, mutta heitä kohdellaan sil- 
loin samalla tavalla kuin ka kk ia muitakin 
Venäjän kansalaisia. Mitä voitaisiin tehdä 
Venäjälle jäävien inkerinsuomalaisten su- 

kulais- ja muiden Suomi-yhteyksien hel- 
pottamiseksi? 

APUA PUOLAN JA 
UKRAINAN KOKEMUKSESTA? 

Suomella on Puolan kanssa vireillä jatku- 
va keskustelu maahantuloasioista. Pietari 
on, kuten kaikki tietävät, Suomen ylivoi- 
maisesti suurin viisuminantopiste, Puolan 
suurin pääkonsulaatti sijaitsee Ukrainas- 
sa Lvivin kaupungissa aikoinaan Puo- 
laan kuuluneessa Itä-Galitsiassa. Pietarin 
ja Lvivin pääkonsulaatit vaihtavat keske- 
nään tietoja ja kokemuksia. 

Puolan ja Ukrainan välinen raja on ol- 
lut melkoisessa liikkeessä. Onpa raja ve- 
detty mihin tahansa, aina on molemmil- 
le puolille tai ainakin toiselle jäänyt suuri 
etninen vähemmistö. 

Ukrainassa on kymmeniä tuhansia 
puolalaisia (etnos, kieli, kulttuuri, us- 
konto), jotka eivät halua muuttaa pysy- 
västi Puolaan. 

Heitä varten on kehitetty ”Karta pola- 
ka”, puolalaisen kortti, jonka saa pääkon- 
sulaatista. 

Kortilla saa maksutta monikertaviisu- 
min, kortin haltijan ei tarvitse hakea eril- 
listä lupaa työntekoon tai opiskeluun jne. 

Ehkä voisimme ajatella samantapaista 
korttia Venäjällä asuville inkerinsuoma- 
laisille, jotta heidän yhteytensä Suomeen 
säilyisi elävänä. 

Tuntuu ehkä uskomattomalta, mutta 
Pietarissa on jo enemmän suomea puhu- 
via venäläisiä kuin suomea puhuvia inke- 
riläisiä. Suomessa ja Venäjällä on monia 
kaksikielisiä väestöryhmiä, jotka ulko- 
asiainhallinnon näkökulmasta kannatta- 
vat maidemme välisiä siltoja. 

Näen mielelläni niin Suomeen palan- 
neet kuin Inkerinmaalle jääneet inkerin- 
suomalaiset näiden sillankannattajien 
joukossa. ® 


%<& 


in memoriam 
Pirkko Huurto 

Joitakin viikkoja sitten saimme tietää, että 
ystävämme hum. maist. Pirkko Huurto on 
siirtynyt ajasta iäisyyteen. 

Hän oli syntynyt Kanneljärvellä 1927 
isän puolelta inkeriläisperheeseen. 

Pirkko Huurto toimi kirjastonhoitajana 
Hämeenlinnassa ja äidinkielen opettajana 
ja kääntäjänä mm. Kokkolassa, Joensuussa 
ja pisimpään Helsingissä. 

Inkerin ja inkeriläisyyden lisäksi suo- 
mensukuiset kielet kiinnostivat Pirkkoa. 
Viro, virolaiset ja viron kieli olivat lähellä 
hänen sydäntään. Hänen käännöksiään vi- 
ron kielestä suomeksi on lukuisia, esimer- 
kiksi Sofi Oksasen Puhdistus- romaanin ru- 
nosuomennokset ovat Pirkon kynästä. 

Huurto kuului Suomen Inkeri-liitto ry:n 
hallitukseen ja toimi Inkeriläisten sivistys- 
säätiön hallintoneuvoston jäsenenä vuo- 
sina 1966-1 977 ja 1987-2009. 

Vuosina 1967-1975 hän toimi oman 
lehtemme Inkeriläisten viestin toimitus- 
sihteerinä. 

Helsingin seudun Inkeri-seuran yhte- 
ydessä toimiva varttuneempien jäsenten 
keskustelu- ja kahvi-kerho Seukko-seura 
toimi Pirkon johdolla muutamia vuosia. 

Hän oli itseään korostamaton toimija ja 
me jäämme kaipaamaan hänen rauhallista 
ja ystävällistä olemustaan. 

Pirkko Huurto siunattiin 14.12.2012 
Herttoniemen kirkossa. 

L 

Alina-Sinikka Salonen 
Kuvat Anneli Mylläri ja Alina-Sinikka Salonen 


Sablinan salaisuus 

Miten kauan etsitty syntymäkoti löytyi 


Olin nähnyt miehen vain kerran aikaisem- 
min, lähes 30 vuotta sitten. Silti tunsim- 
me toisemme heti. Kun juna pysähtyi Sa- 
blinan asemalle, hän käveli minua kohti, 
minä häntä. Käsivartemme avautuivat ha- 
laukseen. Läheisyys oli löytynyt. 

Mies on Igor. Hänellä on Sablinassa 
datsha. Runsaat 70 vuotta sitten talo oli 
uusi omakotitalo. Silloin siellä asuin minä 
ja minun vanhempani sekä Helka-tätini 
ja Liisa-mummoni. Se oli silloin meidän 
talomme, mutta ei ole enää. Siihen olem- 
me nyt menossa. 

Olen aiemmin tässä lehdessä kerto- 
nut kateissa olleesta Sablinan kodistani. 
Olin käynyt siellä äidin ja siskojen kans- 
sa kerran vuonna 1983. Silloin olin saa- 
nut isännältä irtonaiselle lapulle kirjoite- 
tun osoitteen hänen kaupunkiasuntoonsa. 
Olin vierailumme jälkeen lähettänyt hä- 
nelle kiitospostia. Hän ei ollut vastannut. 
Lappunen jäi muiden lappusten jouk- 
koon. Vähitellen olin unohtanut, mistä 
olin sen saanut, ja kenen osoite siinä oli. 

Viisi vuotta sitten oli sopiva tilaisuus 
käydä katsomassa kotitaloa ulkopuolel- 
ta. Luulinkin löytäneeni sen, mutta kun 
kotona tutkin alkuperäisiä piirustuksia, 
huomasin, että ikkunoiden määrä ja sa- 


Alina-Sinikka ja Igor kohtaavat Sablinan asemalla. 


vupiipun paikka eivät täsmänneet. Väri 
oli oikea, mutta samanvärisiä taloja Sab- 
linassa on vaikka kuinka monta. 

Tein myöhemmin sisareni kanssa kak- 
si eri matkaa, jolloin Pietarin serkkujen 
kanssa kiersimme Sablinan kadut ja kujat 
valokuvat mukanamme. Taloa ei löytynyt. 
Sitten yritettiin selvittää talon nykyis- [> 

tä osoitetta, sillä rakennuspiirustuksissa 
oleva osoite oli vanhentunut. Asia ei sel- 
vinnyt. 

Silloin vanha lappunen sukelsi esiin. 
Kirjoitimme osoitteeseen. Vastausta ei 
nytkään tullut. Oliko henkilö kuollut? 
Ol ik o hän muuttanut? Eikö hän halunnut 
vastata? Liittyikö osoite edes tähän asi- 
aan? 

Olen miettinyt, miksi kodin löytymi- 
sestä oli tullut niin tärkeä asia. En tie- 
dä. Ehkä heräsin tiedostamaan aikani ra- 
jallisuuden. Halusin näyttää lapsilleni ja 
lastenlapsilleni, millaisesta maisemasta, 
millaisesta kodista, heidän mumminsa on 
lähtenyt. Toki asia kiinnosti myös sisarta- 
ni ja hänen jälkikasvuaan. 

Etsintä alkoi näyttää toivottomalta: jo- 
kainen Sablinan kuja oli rampattu läpi, 
jotkut jopa moneen kertaan. Oliko talo 
purettu? Uskoin, että olin etsinyt sitä oi- 
kealta alueelta, niin kuin sitten olinkin. 
Seuraava suunnitelma oli mennä valo- 
kuvien ja pohjapiirrosten kanssa kierte- 
lemään Sablinan katuja ja kyselemään, 
mikä on tämän talon kohtalo. 

Tätä suunnitelmaa ei tarvitse toteut- 
taa. Kirjoitimme vielä kerran lappusessa 
olevaan osoitteeseen. Tällä kerralla kir- 
jeen kirjoitti Lilja Pietarista, viime helmi- 



kuussa. Heinäkuun lopussa Lilja yllättä- 
en ilmoitti: Igorilta tuli kirje! Tuli osoite, 
tuli kutsu tulla käymään vaikka useam- 
maksi päiväksi. Tuli selitys sille, miksi 
en ollut löytänyt taloa: Sitä oli nostettu 
pohjasta 40 cm. Väri oli vaihdettu, pie- 
let olivat saaneet koristevärin, kuistia oli 
laajennettu. 

Harkinnassa ollut etsintämatka muut- 
tui vierailumatkaksi. Ensi hetkestä alkaen 
tunnelma oli sydämellinen. Puheensori- 
na kävi, ruokia ilmestyi pöytään, aiempaa 
käyntiä muisteltiin, elämäntarinoita ker- 
rottiin, lauluja laulettiin. Kaiken huipuksi 
meitä oli kaksi Galinaa: Igorin vaimo ja 
minä. Sen nimisenä olin pienenä lapsena 
lähtenyt Sablinasta sotaa pakoon. 

Kierrettiin taloa ulkoa ja sisältä. Puu- 
tarha oli rehevöitynyt. Vanha, kallellaan 
ollut talousrakennus oli korvattu uudel- 
la. Pihalla oli Galinan upea kasvihuone. 
Päärakennus oli sisältä huoneiden osal- 
ta sellainen, kuin se on aina ollut: isä- 
ni suunnitelmien mukainen uuni kahden 
huoneen välissä, lämmittämässä molem- 
pia, 75 vuotta vanhat lautalattiat, hivenen 
kallellaan. Mietin, missä huoneessa olin 
lapsena mahtanut nukkua. 

Kuistin puoli oli kokenut radikaalin 
muutoksen. Siinä Igor on toteuttanut it- 
seään, samoin yläkertaan rakennetuissa 
kesäasuttavissa oleskelutiloissa. Hän on 
osannut taitavasti hyödyntää eri puolilta 
löytynyttä rakentamiseen kelvollista ma- 
teriaalia. 

Miksi Igor ei ollut ottanut yhteyttä? 
Hän ei itsekään tiennyt. Mutta oli kovin, 
kovin pahoillaan, kun ei ollut aikaisem- 
min ymmärtänyt, kuinka tärkeä tämä asia 
oli minulle ollut. Sovimme, että mennyt 
on mennyttä, nyt kaikki on hyvin. 

Muutaman tunnin ensivierailu sujui 
sellaisessa tohinassa, että omien tunteiden 
kuunteleminen oli mahdotonta. Edellinen, 

Talon emäntä Galina iloisena kesäkeittiössään. 

Alina-Sinikka syntymäkodissaan. 


äidin kanssa tapahtunut käynti oli ollut erit- 
täin merkittävä. Olin ikään kuin tuntenut 
olevani ihan oikeasti olemassa enkä vain 
sotatarinoiden hahmo. Nyt tunsin itseni on- 
nelliseksi. Unelma oli toteutunut. 

Jäin pohtimaan asiaa historiallisessa 
perspektiivissä: Mistä sukuni on aikoi- 
naan tullut Liissilään? Miten elämä on 
edeltäjiäni kohdellut? Millainen elämäs- 
täni olisi muodostunut, jos olisin elänyt 
sen Sablinassa? 


Muistelen äidin kertomusta. Hän asui 
Lorvilassa. Kerran hän tapasi junassa tut- 
tavansa Helkan, joka oli isäni sisko. Hel- 
ka, isä ja heidän Liisa-äitinsä asuivat uu- 
dessa talossa Sablinassa. Helka sanoi 
äidille: ”Tule meille asumaan.” Ja äiti tuli. 
Tästä seurasi avioliitto ja minä synnyin. 
Olisikohan minua olemassa ilman Sabli- 
nan kotia? Ehkä ei. Onkohan se juuri sik- 
si minulle niin tärkeä? 

Liiton syyskokouksen päätöksiä 

Liiton puheenjohtaja Toivo Flink toivotti kaikki tervetulleiksi ja avasi 
kokouksen. 

Puheenjohtajaksi valittiin kokouksen avaaja Toivo Flink. 

Sihteeriksi kutsuttiin Anne Tuohimäki. 

Pöytäkirjantarkastajiksi valittiin Sinikka Aurimaa-Uuttu ja Aliisa Majava. 

Päätettiin liittymis- ja jäsenmaksun suuruudesta v. 2013. 

- liittymismaksua ei kanneta 

-jäsenyhdistyksen jäsenen maksu 2 € / jäsen 

- henkilöjäsenen jäsenmaksu 12 € 

- kannattava jäsen 50 € 

Kaikki maksut ovat vuosimaksuja. 

Päätettiin Inkeriläisten viestn v. 2013 tilausmaksusta. 

- EU-maat 35 € 

- muut maat 40 € 

Esitettiin ja hyväksyttiin 

hallituksen laatima esitys toimintasuunnitelmaksi ja talousarvioksi v. 2013 

- suunnitelman mukaan Inkeriläisten viestiä julkaistaan 6 lehteä, joista kaksi 
on ns. kaksoisnumeroa. 

- suunniteltuja matkoja on kolme. Venäjän luostareihin 8-12.5. ja Viron Haap- 
saluun 29-30.6 ja Hatsinaan syksyllä. Matkoista tiedotetaan tulevissa Inke- 
riläisten viesteissä. 

Valittiin yhdistyksen toimihenkilöt 

- puheenjohtajaksi v. 2013 valittiin yksimielisesti Alina-Sinikka Salonen. 

- hallituksen jäsenet vv. 2013 - 2015 

- erovuorossa olleen varsinaisen jäsenen Lilja Kuivasen tilalle valittiin Turun 
seudun Inkeri-seuran varapuheenjohtaja Kirill Kaupponen. 

- erovuorossa olleet Maria Lahti ja Anne Tuohimäki valittiin uudelleen, 
samoin erovuorossa ollut hallituksen varajäsen Tytti Piironen. 

Valittiin tilintarkastajat v. 2013 

- Lilja Kurppa ja Annakaisa Mörttinen varsinaiset tilintarkastajat 

- Tarja Nieminen ja Sinikka Aurimaa-Uuttu varatilintarkastajat 

v. 2013 kokousten koollekutsuminen ja pitopaikka 

Päätettiin, että vanhan tavan mukaan kevät- ja syyskokoukset pidetään Inke- 
rikodissa hallituksen määräämänä ajankohtana ja kutsu niihin julkaistaan 
Inkeriläisten viestissä sääntöjen mukaisesti. 

Kutsu julkaistaan myös liiton www- sivuilla. 

Suomen Inkeri-liitto ry 
järjestää kevään aikana: 

Tervetuloa Paavon päivänä, perjantaina 
25.1. puolelta päivin televisioon Uu- 
tisvuodon harjoituksiin. Yleisö ei näy, 
mutta sopivasti kuuluu. Jos saamme liik- 
keelle jäseniä, kavereita, naapureita, ys- 
täviä ja vaikka kylänmiehiä 25 henkilöä, 
liitto saa korvausta 168 euroa. Eikö ole- 
kin mukava auttaa? Aikaa tulisi varata 
pari tuntia. 

Jos tulet mukaan, ilmoita alinasinik- 
ka@gmail.com tai 0407437042. Annan 
tapaamisohjeet heti, kun olen itse saanut 
ne television sihteeriltä. Saattaa mennä 
ensi vuoden puolelle. Paikka on kuiten- 
kin jossakin Pasilan televisiotornin mai- 
semissa. Itse pitää sitten löytää perille. 

Mitä ovat Setukaiset? 

Tähän kysymykseen meille antaa vasta- 
uksia Suomen Tuglas-seuran kulttuurisih- 
teeri Tapio Mäkeläinen. Hän kertoo tästä 
Virossa Peipsijärven ympärillä asuvasta 
pienestä kansanosasta, josta sekä Viro että 
Venäjä ovat kiinnostuneita. 

Mäkeläinen on saanut upean arvoni- 
men Setomaan kuningaskunnan kun- 
niakonsuli Suomessa. 

Hänet saamme vieraaksemme Inkeri- 
kotiin sunnuntaina 7.4.2013 klo 14.00. 
Luento on avoin kaikille, myös liittoon 
kuulumattomille. Erityisen suositeltava 
se on niille, jotka lähtevät Liiton järjestä- 
mälle luostarimatkalle 8.-12.5.2013. Täs- 
tä ilmoitus alla. 


Viron Setukaiset ja 
Venäjän ortodoksit 
- luostarimatka 8.5-12.5.2013 

Kohteet: Virossa Vöru ja Setukais-mu- 
seo; Venäjällä Pihkovan kaupunki ja Pet- 
serin luostari; Levassovan joukkohaudat; 
Karjalassa Kiviniemi ja Sortanlahti sekä 
Konevitsan luostari; Käkisalmi; Viipuri 

Matkan toteutus: Oma bussi, kuljettaja- 
na liikennöitsijä Tapani Pitkänen, Miodex 
Oy, Parola. Bussi lähtee Parolasta, joten 
matkustajia voidaan ottaa kyytiin matkan 
varrelta. 

Käytännön järjestelyt: Helsingistä Vö- 
ruun suunnittelusta vastaa virolainen mat- 
katoimisto BalticExpresstours. Venäjällä 
majoitukset ja kiertokäynnit järjestää suo- 
malainen matkatoimisto, jonka nimi sel- 
viää ennen seuraavaa numeroa. 

Hinta: Hintaneuvottelut ovat lehden pai- 
noon mennessä kesken. Matkasta kiin- 
nostuneita pyydetään ottamaan mahdol- 
lisimman pian yhteyttä matkanjohtajaan 
Alina-Sinikka Saloseen, alinasinikka@ 
gmail.com sillä hinta on lehden ilmesty- 
essä jo tiedossa. Siitä pyritään ilmoitta- 
maan myös Internetissä. 

Hinta sisältää matkat, matkanjohtajan 
ja liikennöitsijän palvelut, majoituksen, 
sisäänpääsyt, ohjelmassa mainitut opas- 
tukset ja ateriat. Viisumi veloitetaan erik- 
seen. 

Huomio! Hinnoittelussa aletaan antaa 
alennusta niille, jotka ovat joko liiton jä- 
seniä (suoraan) tai Inkerin Viestin tilaa- 
jia. Liiton jäsenyydestä saa 1 bonuksen, 
lehden tilaaja saa 2 bonusta. Bonusten 
ar\’o määräytyy matkakohtaisesti. Tämän 
matkan alennus lasketaan, kun hinta on 
tiedossa. [> 

Alustava ohjelma: 

Ke 08.05. 

10.30 Lähtö Helsingin Länsisatamasta 
Tallinnaan (Tallinkin Star/ 
Superstar) 

12.45 - 17.00 

Matka Tallinna - Vöruu; pysäh- 
tymiset ja välipalat sopimuksen 
mukaan omalla kustannuksella 

17.00 Majoittuminen hotelli Tamulaan 

18.00 Illallinen 

To 09.05. 

08.00 Aamiainen 

10.00 Tutustuminen Setukais-museoon 

1 1 .00 Matka Värskan rajanylityspaik- 
kaan 

13.30 Lounas ja opastettu kierros Pet- 
serin luostarissa 

16.00 Lähtö Pihkovaan, jossa majoittu- 
minen (mahdollisesti hotelli 
Ruskajaan) ja opastettu kierto- 
ajelu, käynti Linnassa 

20.00 Illallinen hotellissa 

Pe 10.05. 

08.00 Aamiainen 

10.00- 12.30 

Matka Pihkova - Levassova 

12.30 Hiljentyminen joukkohautojen 
puistossa 

14.00- 17.00 

Matka Levassova - Kiviniemi; 
matkalla pysähdytään ja syödään 
välipalaa omalla kustannuksella 

17.00 Majoittuminen Losevskaja- 
motelliin 

18.00 Illallinen 

La 11.5. 

08.00 Aamiainen 

10.00 Lähtö Sortanlahteen, josta laival- 
la Konevitsan luostariin. Kier- 
tokäynti ja lounas. Paluu il- 
lan suussa samaan motelliin; jos 
mahdollista, käydään matkalla 
Käkisalmessa. 

19.00 Illallinen Losevskaja-motellissa 


Su 12.5. 

08.00 Aamiainen 

10.00 - 20.00 

Matka Viipurin ja Vaalimaan 
kautta Helsinkiin 

Lisäksi ovat harkinnassa 
seuraavat matkat: 

1) Osallistuminen Viron inkeriläisten ke- 
säjuhlille Haapsalussa 29. - 30.6.2013. 

2) Lokakuussa 2013 Venäjällä Hatsinassa 
juhlitaan Kolppanan opettajaseminaa- 
rin 150. vuosijuhlaa ja Inkerin Liiton 
25. vuosijuhlaa. Alustavasti Venäjäl- 
lä on sovittu, että niistä tulee kolmen 
päivän juhla, jossa on tiedeseminaari, 
muistolaatan paljastus, konsertti, vas- 
taanotto ja kirkko-ohjelmaa. 
Majoitusmahdollisuudet Hatsinassa 

ovat rajalliset, joten kutsu koskee erityi- 
sesti niitä, jotka osallistuvat tieteelliseen 
seminaariin, esiintyvät konsertissa ja esit- 
tävät arkistomateriaaleja näyttelysalissa. 

Suomen Inkeri-liitto seuraa asioiden 
kehittymistä ja tarvittaessa auttaa mat- 
kalle lähtijöitä. Asiasta tiedotetaan myö- 
hemmin. 


i k 

Qapahtumakalenteri 


Ilmoittajille: Jotta tapahtumakalenteriin toivotut ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, että 
ne ovat perillä viimeistään lehden kakkossivulla ilmoitettuna aineiston vastaan- 
ottopäivänä. 


Hyvinkään Inkeri-kerho 

Tiedustelut Irja Pelkonen, inkerikerho@ 
gmail.com tai p. 040 550 5712 


Lahden seudun Inkeri-seura 

Kerhoillat joka kuukauden toinen maa- 
nantai. 

Kerhoillat ja kokoukset Lutherin kirkol- 
la, osoitteessa Vuorikatu 37. 
Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Helsingin seudun Inkeri-seuran 
tapahtumia 

Anitta Iline anitta@inkeriseura.com tai p. 
050 565 9805 

Työpajat järjestetään Karj alatalon Inkeri- 
kodissa (Käpylänkuja 1, Helsinki) 
Tiedustelut Toivo Tupin p. 040 578 3894 


Hyvät lehtemme lukijat ja 

yhdistyksemme 

henkilöjäsenet 


Turun Inkeri-seura 

Besseda-teehetket jatkuvat Palvelupis- 
teessä joka kuukauden 1. Ja 3. perjantai 
kello 13 Irma Kapasen vetämänä. 
Juhlatilaisuudet Varissuon kirkolla 
(Kousankatu 6), kello 14 alkaen. 

• 26.12. Joulujuhla 
Palvelupiste, Uudenmaankatu 1 . 


Lehtemme numerossa 1/13 on 
liitteenä tilillepanokortti Suomeen 
tilattujen lehtien maksua varten. 
Mikäli ette halua uudistaa tilaustan 
ne vuodelle 2013, pyydämme teitä 
ilmoittamaan siitä toimistoomme. 
Lehden numero 2-3/13 mukana 
tulee tilillepanokortti henkilöjäse- 
nen jäsenmaksua varten. 

LEVITÄ INKERI-TIETOA 


Saatavana Inkeriläisten Sivistyssäätiöstä, p. 045 2612 342 


KIRJALLISUUS 

Flink Toivo 

Kotiin karkotettavaksi 20,- 

Krifors Lars 

Oli onnistuttava 15,- 

Kuivanen Lilja (toim.) 

Inkerin vuotuisjuhlat 10,- 

Nokkala Tapani: 

Paavo Räikkönen Inkerin mies, 25,- 

Ojala Ella 

Ensimmäinen kevät 16,- 
Pelastunut albumi 22,- 
Pitkä kotimatka 5,- 

Pettinen Albert 

Oppia, pelata, laulella 5,- 
Lauluja sekakuorolle (nuotit) 5,- 

Pelkonen Hannu 

Voihan Venäjä 25,- 

Ripatti Maria 

Elämä yhden kortin varassa 16,50 

Savolainen Aatu 

Suomalainen sissisodassa 5,- 

Savolainen Mikko 

Inkerinmaa (kuvateos) 33,50 

Seppänen Heikki 

Etelän tien kulkija - Vilho Helanen 25,- 

Sihvo Jouko (toim.) 

Inkerinsuomalaisten kohtalo 10,- 

Störgren Aleksander 

Mutkainen tie vapauteen 10,- 


Suominen Hellin 

Mooses Putron elämäkerta 1 ,- 

Survo Arvo 

Itku Inkerille 10,- 

Tuukkanen Saimi 

Elämäni helminauha (muistelmat) 5,- 

Tuuli Erkki 

Inkeriläisten vaellus 5,- 

ÄÄNITYKSET 

Inkerikuoro (CD) 

Minä tyttö 5,- 

Santtu Lauri (äänilevy single) 
Murrejuttuja 2,50 

Survo Arvo (C-kasetti) 

Omal maali’ 2,- 

KARTAT 

Mustonen 

Inkerin kartta v. 1933 12,- 

Randefeldt 

Inkerin uusi kartta v. 1992 10,- 
Keski-lnkeri Kylä ja tiekartta v. 1993 10,- 

MUUT 

Inkerin isännänviiri ulkosalkoon 
(50 x 400 cm) 60,- 

Inkerin pöytälippu (polyesteriä) + salko 
marmorijalustalla 22,- 

Inkerin pöytälippu (polyesteriä) 17,- 

Adressi surunvalitteluun 7,- 



